ഇന്നെങ്കിലും ജയിക്കുമോ ആർസിബി? പോരാട്ടം കൊൽക്കത്തയുമായി\nഇക്കൊല്ലത്തെ ഐപിഎല്ലിൽ നാലു മത്സരങ്ങൾ കഴിഞ്ഞിട്ടും ഒരു കളി പോലും വിജയിക്കാൻ സാധിക്കാത്ത റോയൽ ചലഞ്ചേഴ്സ് ബാംഗ്ലൂർ ഇന്ന് വീണ്ടും കളത്തിലിറങ്ങുകയാണ്. മറ്റെല്ലാ ടീമുകളും ഓരോ വിജയങ്ങളെങ്കിലും സ്വന്തം പേരിൽ കുറിച്ചുവെങ്കിലും ഇതു വരെ ആർസിബിക്ക് അതിന് സാധിച്ചിട്ടില്ല. അത് മാറ്റിക്കുറിക്കാനായാണ് കോഹ്ലിപ്പട ഇന്നിറങ്ങുന്നത്.\nലക്ഷ്യബോധമില്ലാത്ത ഫീൽഡിംഗും ദുർബലമായ ഡെത്ത് ബൗളിംഗും ചേർന്നാണ് ആർസിബിയെ തോല്പിച്ചു കൊണ്ടിരിക്കുന്നത്. കടലാസിൽ വളരെ കരുത്തരായ ബാറ്റിംഗ് നിര ഇതു വരെ പേരിനൊത്ത പ്രകടനം കാഴ്ച വെച്ചിട്ടില്ല. കോഹ്ലിയും ഡിവില്ല്യേഴ്സുമടക്കം നിരാശപ്പെടുത്തുന്ന പ്രകടനങ്ങളുമായി ബാറ്റ്സ്മാന്മാർ മത്സരിക്കുമ്പോൾ അല്പമെങ്കിലും പോരാട്ട വീര്യം കാഴ്ച വെക്കുന്നത് ഓപ്പണർ പാർഥിവ് പട്ടേൽ മാത്രമാണ്. എട്ടരക്കോടിയോളം രൂപ മുടക്കി ടീമിലെത്തിച്ച വെസ്റ്റിൻഡീസ് യുവതാരം ഷിംറോൺ ഹെട്മെയർ ഇതു വരെ ഒരു നല്ല ഇന്നിംഗ്സ് പോലും കാഴ്ച വെച്ചിട്ടില്ല. ടിം സൗത്തി, വാഷിംഗ്ടൺ സുന്ദർ തുടങ്ങി മികച്ച കളിക്കാരെ പുറത്തിരുത്തുന്ന ആർസിബി ടീം മാനേജ്മെൻ്റിനും ഈ തോൽവികളിൽ പങ്കുണ്ട്. ഇന്ന് ഹെട്മെയർ പുറത്തായി ടിം സൗത്തി ടീമിലിടം നേടാൻ സാധ്യതയുണ്ട്. ഓപ്പണിംഗിൽ ചില അഴിച്ചു പണികളും മാനേജ്മെൻ്റ് നടത്തിയേക്കും.\nമറുവശത്ത് ആന്ദ്രേ റസലിൻ്റെ മാരക ഫോമിൻ്റെ ബലത്തിലാണ് കൊൽക്കത്ത നൈറ്റ് റൈഡേഴ്സ്. സുനിൽ നരൈൻ, ക്രിസ് ലിൻ ഓപ്പണിംഗ് സഖ്യത്തോടൊപ്പം റോബിൻ ഉത്തപ്പ, നിതീഷ് റാണ, ദിനേഷ് കാർത്തിക്, ശുഭ്മൻ ഗിൽ എന്നിവരടങ്ങിയ ബാറ്റിംഗ് നിര ശക്തവും വിശ്വസനീയവുമാണ്. സുനിൽ നരേനൊപ്പം ലോക്കീ ഫെർഗൂസൻ, കുൽദീപ് യാദവ് തുടങ്ങി ഒരുപിടി മികച്ച ബൗളർമാരും കൊൽക്കത്തയുടെ കരുത്താണ്. മൂന്ന് മത്സരങ്ങളിൽ നിന്നും രണ്ട് വിജയവുമായി പോയിൻ്റ് ടേബിളിൽ നാലാമതുള്ള കൊൽക്കത്ത ഫൈനൽ ഇലവനിൽ മാറ്റം വരുത്താനുള്ള സാധ്യത കുറവാണ്.\nബാംഗ്ലൂരിൻ്റെ ഹോം ഗ്രൗണ്ട് ചിന്നസ്വാമി സ്റ്റേഡിയത്തിൽ വൈകിട്ട് 8 മണിക്കാണ് മത്സരം നടക്കുന്നത്. ബാറ്റിംഗിനെ തുണയ്ക്കുന്ന പിച്ച് ആയതു കൊണ്ട് തന്നെ ടോസ് നേടുന്ന ടീം ബാറ്റിംഗ് തിരഞ്ഞെടുക്കാനാണ് സാധ്യത.\nRead more on: IPL 2019 | KKR | RCB\n48ആം വയസ്സിൽ ഐപിഎൽ ടീമിലേക്ക്; അത്ഭുതമായി പ്രവീൺ താംബെ


കോഴിക്കോട് മെഡിക്കല് കോളേജില് ശസ്ത്രക്രിയക്ക് വിധേയനായ രോഗി മരിച്ചു; ചികിത്സാപിഴവെന്ന് ആരോപണം\nതത്സമയം ഡെസ്ക്| Updated On: 18 May 2019 4:58 AM GMT | Location :\nചേമഞ്ചേരി സ്വദേശി ബൈജുവാണ് മരിച്ചത്. പിത്താശയത്തിലെ കല്ല് നീക്കം ചെയ്യാനുള്ള ശസ്ത്രക്രിയക്ക് വിധേയനായ ശേഷമാണ് മരിച്ചത്\nകോഴിക്കോട്: കോഴിക്കോട് മെഡിക്കല് കോളേജ് ആശുപത്രിയില് ശസ്ത്രക്രിയയ്ക്ക് വിധേയനായ രോഗി മരിച്ചു. ചേമഞ്ചേരി സ്വദേശി ബൈജുവാണ് മരിച്ചത്. പിത്താശയത്തിലെ കല്ല് നീക്കം ചെയ്യാനുള്ള ശസ്ത്രക്രിയക്ക് വിധേയനായ ശേഷമാണ് മരിച്ചത്.\nമരണ കാരണം ചികിത്സാ പിഴവെന്നാണ് രോഗിയുടെ ബന്ധുക്കളുടെ പരാതി. ഇത് സംബന്ധിച്ച് മുഖ്യമന്ത്രിക്കും ആരോഗ്യമന്ത്രിക്കും പരാതി നല്‍കി.\nകഴിഞ്ഞ ഏപ്രില് 13 നാണ് ചേമഞ്ചേരി സ്വദേശി ബൈജുവിന് പിത്താശയത്തിലെ കല്ല് നീക്കം ചെയ്യാനുള്ള താക്കോല് ദ്വാര ശസ്ത്രക്രിയ നടത്തിയത്. രണ്ട് ദിവസം കഴിഞ്ഞാല് ആശുപത്രി വിടാമെന്നും ഡോക്ടര്‍മാര് അറിയിച്ചിരുന്നു. എന്നാല് ഒരാഴ്ചയ്ക്കുള്ളില് രോഗി ഗുരുതരാവസ്ഥയിലായി. ശസ്ത്രക്രിയയ്ക്ക് ശേഷം പിത്താശയത്തിലെ നീര് പുറത്തുപോകാന് ട്യൂബ് ഇടണം. എന്നാല് ഈ ട്യൂബ് ഇട്ടില്ലെന്നാണ് ബന്ധുക്കള് പറയുന്നത്.\nതീവ്ര പരിചരണ വിഭാഗത്തില് ചികിത്സയില് പ്രവേശിപ്പിച്ച രോഗിയെ രണ്ട് തവണ ഡയാലിസിസിന് വിധേയരാക്കിയിരുന്നു. കൂടുതല് പരിശോധന നടത്താന് സ്വകാര്യ ആശുപത്രിയില് കൊണ്ടുപോകാനും മെഡിക്കല് കോളേജിലെ ഡോക്ടര്‍മാര് എഴുതി നല്‍കിയിരുന്നു. എന്നാല് ചികിത്സാ പിഴവ് ഉണ്ടായിട്ടില്ലെന്നാണ് മെഡിക്കല് കോളേജ് സൂപ്രണ്ടിന്റെ വിശദീകരണം.\nKozhikode Government Medical College\nവിമതര്‍ക്ക് തിരിച്ചടി: എല്ലാം സ്പീകര്‍ക്ക് തീരുമാനിക്കാമെന്ന് സുപ്രിം കോടതി\n16 July 2019 6:59 AM GMT


അഭിനയം ഒരു ജോലി മാത്രമല്ല; ആര്യന്റേയും സുഹാനയുടേയും സിനിമാ പ്രവേശത്തെ കുറിച്ച് ഷാരൂഖ്\nരാകേഷ് ശര്‍മ്മയാകാന് കിംഗ് ഖാന്; പ്രതീക്ഷയോടെ ആരാധകര്\nമുംബൈ: വാടക ഗര്‍ഭപാത്രത്തിലൂടെ ആണ്‍കുഞ്ഞ് പിറക്കാന്‍പോകുന്നുവെന്ന വാര്‍ത്തയെ തുടര്‍ന്ന് ബോളിവുഡ് നടന് ഷാരൂഖ് ഖാനും ഭാര്യ ഗൗരിയും വിവാദത്തില്.\nമിഡ്ഡേ പത്രമാണ് ഷാറൂഖ്, ഗൗരി ദമ്പതികള്‍ക്ക് വാടക ഗര്‍ഭപാത്രത്തിലൂടെ ആണ്‍കുഞ്ഞ് പിറക്കാന്‍പോകുന്ന വിവരം പുറത്തുവിട്ടത്. വാടക ഗര്‍ഭപാത്രത്തിലൂടെ മൂന്നാമത് ഒരു കുഞ്ഞിന് ജന്മം നല്‍കുക എന്നത് ഗൗരിയുടെ ആശയമാണെന്നും ജൂലൈ ആദ്യവാരത്തില് കുഞ്ഞുപിറക്കുമെന്നും റിപ്പോര്‍ട്ടില് പറയുന്നു.\nവാര്‍ത്തയെ തുടര്‍ന്ന് അന്വേഷണം ആവശ്യപ്പെട്ട് റേഡിയോളജി സ്റ്റുകളുടെ സംഘടനയായ ഇന്ത്യന് റേഡിയോളജിക്കല് ആന്‍ഡ് ഇമാജിങ് അസോസിയേഷന് (ഇറിയ) രംഗത്തെത്തി.\nഇറിയയുടെ പരാതിയെ തുടര്‍ന്ന് അന്വേഷണം തുടങ്ങിയതായി ആരോഗ്യവകുപ്പ് വൃത്തങ്ങള് പറഞ്ഞു. ഗര്‍ഭപാത്രത്തില് പിറവിയെടുക്കുന്ന കുഞ്ഞിന്റെ ലിംഗനിര്‍ണയം നിയമവിരുദ്ധമാണെന്ന് ചൂണ്ടിക്കാട്ടിയാണ് ഇറിയ രംഗത്തത്തെിയത്.\nതുടര്‍ന്ന് സംഭവത്തെ കുറിച്ച് അന്വേഷണം ആവശ്യപ്പെട്ട് മഹാരാഷ്ട്ര ആരോഗ്യ വകുപ്പ് മന്ത്രിക്കും വകുപ്പു സെക്രട്ടറിക്കും സംഘടന അപേക്ഷ നല്‍കിയിട്ടുണ്ട്.\nസംസ്ഥാനത്തെ സ്ത്രീപുരുഷ അനുപാതം ആശങ്കാജനകമായതിനെ തുടര്‍ന്ന് മഹാരാഷ്ട്രയിലെ റേഡിയോളജിസ്റ്റുകള് നിരീക്ഷണത്തിലാണ്.\n15കാരന് ആര്യന്, 13കാരി സുഹാന എന്നിവരാണ് ഷാറൂഖിന്റെ മക്കള്. 22 വര്‍ഷം മുമ്പാണ് ഷാറൂഖ് ഖാന് ഗൗരിയെ വിവാഹം ചെയ്തത്. ബോളിവുഡിലെ ആമിര് ഖാന്-കിരണ് റാവു,\nസല്‍മാന് ഖാന്റെ സഹോദരന് സൊഹൈല് ഖാന്-സീമ ദമ്പതികളുടെ കുട്ടികളും വാടക ഗര്‍ഭപാത്രത്തിലൂടെയാണ് ജനിച്ചത്.\nTuesday 30th October 2018 9:21am


Metro Vaartha - ഇന്നത്തെ നക്ഷത്ര ഫലം (27-03-2020)\nMay 2020 - 10:47 am IST\nഅശ്വതി: ആഗ്രഹിച്ച പദവി ലഭിക്കും. ആത്മവിശ്വാസവും ഓര്‍മശക്തിയും പ്രവര്‍ത്തന ക്ഷമതയും നിഷ്കര്‍ഷയും വര്‍ധിക്കും. അവ്യക്തമായ പണമിടപാടില് നിന്നും പിന്മാറും.\nഭരണി: ആത്മവിശ്വാസത്തോടുകൂടി പരീക്ഷയെഴുതും. സൗഹൃദ സംഭാഷണത്തിനു സാഹചര്യമുണ്ടാകും. പലവിധ സൗകര്യങ്ങള്‍ക്കായി പട്ടണത്തിലേക്ക് താമസം മാറ്റും.\nകാര്‍ത്തിക: സന്താനസംരക്ഷണത്താല് ആശ്വാസമുണ്ടാകും. സജ്ജനസംസര്‍ഗത്താല് സദ്ചിന്തകള് വര്‍ധിക്കും. തൃപ്തിയായ വിഷയത്തില് ഉപരിപഠനത്തിനു ചേരും.\nരോഹിണി: വാഹനം മാറ്റിവാങ്ങാന് തയാറാകും. ജലമേളയില് പങ്കെടുക്കും. അഭിപ്രായവ്യത്യാസം പരിഹരിക്കപ്പെടും. പ്രതികരണശേഷി വര്‍ധിക്കും.\nമകയിരം: വിദേശത്ത് സ്ഥിരതാമസമാക്കുന്നതിനുള്ള അനുമതിക്ക് അപേക്ഷ നല്‍കും. ഊഹ കച്ചവടത്തില് വിജയിക്കും. വ്യവസ്ഥകള്‍ക്കതീതമായി പ്രവര്‍ത്തിക്കും.\nതിരുവാതിര: കുടുംബത്തില് ആഹ്ലാദ അന്തരീക്ഷം ഉണ്ടാകും. ഗൃഹോപകരണങ്ങള് മാറ്റിവാങ്ങുവാനിടവരും. പ്രവര്‍ത്തനവിജയത്താല് പുതിയ പദ്ധതിയെപ്പറ്റി പുനരാലോചിക്കും.\nപുണര്‍തം: സുഹൃത്സഹായഗുണം ഉണ്ടാകും. യാത്രാക്ലേശത്താല് നിശ്ചിതസമയത്ത് ഒരു കാര്യവും സാധിക്കുകയില്ല. സമകാലിനസംഭവങ്ങളോടു പ്രതികരിക്കും.\nപൂയം: താരതമ്യേന കുറഞ്ഞവിലക്ക് ഭൂമിവാങ്ങുവാനിടവരും. സാങ്കേതികകാരണങ്ങളാല് യാത്ര മാറ്റിവെക്കും. മഹദ്‌വ്യക്തികളെ പരിചയപ്പെടുവാനവസരമുണ്ടാകും.\nആയില്യം: പ്രത്യുപകാരം ചെയുവാന് സാധിക്കും. പിതൃസ്വത്ത് വില്പന ചെയാന് തീരുമാനിക്കും. ആത്മാര്‍ഥമായി പ്രവര്‍ത്തിക്കാൻ സന്നദ്ധനാകും.\nമകം: സമാനപദ്ധതികളില് വിജയിക്കും. ആഗ്രഹസാഫല്യമുണ്ടാകും. വ്യവസ്ഥകള് പാലിക്കും. മനസന്തോഷമുണ്ടാകും.\nപൂരം: ആഗ്രഹ നിവൃത്തിക്ക് അശ്രാന്തപരിശ്രമം വേണ്ടിവരും. സാമ്പത്തിക ക്രയവിക്രയങ്ങളില് വളരെ സൂക്ഷിക്കണം. പ്രലോഭനങ്ങളില് അകപ്പെടരുത്.\nഉത്രം: സജീവ സാന്നിദ്ധ്യത്തില് സര്‍വ കാര്യവിജയമുണ്ടാകും. ആഗ്രഹസാഫല്യമുണ്ടാകുമെങ്കിലും അഹംഭാവം ഉപേക്ഷിക്കണം.\nഅത്തം: ഊഹകച്ചവടത്തില് സാമ്പത്തികനേട്ടമുണ്ടാകും. ഗൃഹനിര്‍മാണപ്രവര്‍ത്തനങ്ങള് തുടങ്ങിവെക്കും. തേടിവന്ന സൗഭാഗ്യം സര്‍വാത്മനാ സ്വീകരിക്കും.\nചിത്ര: ശമ്പളവര്‍ധനവ് മുന്‍കാലപ്രാബല്യത്തോടുകൂടി ലഭിക്കും. ആത്മവിശ്വാസവും കാര്യനിര്‍വഹണശക്തിയും വര്‍ധിക്കും. നറുക്കെടുപ്പില് വിജയിക്കും.\nചോതി: പ്രവര്‍ത്തനരഹിതമായ സ്ഥാപനം വില്പന ചെയും. അവ്യക്തമായ പണമിടപാടുകളില് നിന്നും പിന്മാറും. വീഴ്ചകളുണ്ടാവാതെ സൂക്ഷിക്കണം.\nവിശാഖം: നിശ്ചയദാര്‍ഢ്യത്തോടുകൂടി പ്രവര്‍ത്തിച്ചാല് ലക്ഷ്യപ്രാപ്തിയുണ്ടാകും. പ്ര വൃത്തിമണ്ഡലങ്ങളില് നിന്നും സാമ്പത്തിക പുരോഗതി ഉണ്ടാകും. കാലത്തിന്‍റെ മാറ്റങ്ങള് ഉള്‍ക്കൊള്ളാന് നിര്‍ബന്ധിതനാകും.\nഅനിഴം: ബന്ധുവിന്‍റെ പിറന്നാളാഘോഷത്തില് പങ്കെടുക്കും. സുകൃതകര്‍മങ്ങള്‍ക്കും ധര്‍മപ്രവൃത്തികള്‍ക്കും സര്‍വാത്മനാ സഹകരിക്കും.വിജ്ഞാനങ്ങള് കൈമാറുവാനവസരമുണ്ടാകും\nതൃക്കേട്ട: മേലധികാരിയുടെ പ്രതിനിധിയായി പ്രവര്‍ത്തിക്കാൻ അവസരമുണ്ടാകും .പ്രവര്‍ത്തന വൈകല്യം പരിഹരിക്കാൻ വിദഗ്ദ്ധോപദേശം തേടും. മംഗളകര്‍മങ്ങള്‍ക്ക് നേതൃത്വം നല്‍കും\nമൂലം: ഈശ്വരപ്രാര്‍ഥനകളില് ആഗ്രഹസാഫല്യമുണ്ടാകും. തൊഴില്‍പരമായി ദൂരയാത്ര വേണ്ടിവരും. വിതരണമേഖല മെച്ചപ്പെടും. ഉദാസീനമനോഭാവം ഉപേക്ഷിക്കണം.\nപൂരാടം: വ്യവസ്ഥകള് പാലിക്കാത്ത ജോലിക്കാരെ പിരിച്ചുവിടും. ഭക്ഷണസുഖക്കുറവിനാല് നിദ്രാഭംഗം അനുഭവപ്പെടും. ശുഭകര്‍മങ്ങള്‍ക്കുള്ള യാത്രമാറ്റിവെക്കും. ജാ മ്യം നില്‍ക്കരുത്.\nഉത്രാടം: ഗൃഹോപകരണങ്ങള് മാറ്റിവാങ്ങും. ഈശ്വര ആരാധനാകളാല് മാനസികസംഘര്‍ഷത്തിനു കുറവു തോന്നും. വ്യവസ്ഥകള് പാലിക്കും.\nതിരുവോണം: വ്യവസ്ഥകള് പാലിക്കാൻ കഠിനപ്രയത്നം വേണ്ടിവരും. അഹംഭാവം ഉപേക്ഷിക്കണം. ഏറെക്കുറെ പൂര്‍ത്തിയാക്കിയ ഗൃഹത്തില് താമസിക്കാൻ തീരുമാനിക്കും.\nഅവിട്ടം: പ്രവര്‍ത്തനങ്ങള്‍ക്ക് പുതിയ ആശയങ്ങല് കണ്ടെത്തും. കര്‍മമേഖലകളില് ഉണര്‍വ് ഉണ്ടാകും. വിരോധികളായിരുന്ന പലരും മിത്രങ്ങളായിത്തീരും.\nചതയം: ഗൃഹോപകരണങ്ങള് മാറ്റിവാങ്ങും. പരിശ്രമസാഫല്യമുണ്ടാകും. ദാമ്പത്യസൗഖ്യവും കുടുംബത്തില് സ്വസ്ഥതയും സമാധാനവും ഉണ്ടാകും.\nപൂരോരുട്ടാതി: പുത്രന്‍റെ അമിതചെലവിന് നിയന്ത്രണം ഏര്‍പ്പെടുത്തും. വിതരണമേഖലയില് ഉണര്‍വ് ഉണ്ടാകും. ആഗ്രഹസാഫല്യത്തിനായി അശ്രാന്തപരിശ്രമം വേണ്ടിവരും.\nഉത്രട്ടാതി: അനുകൂലമാകുമെന്നു പ്രതീക്ഷിച്ച കാര്യങ്ങള് പ്രതികൂലമാകും. വാതനാഡീ രോഗങ്ങള്‍ക്ക് ആയുര്‍വേദചികിത്സ തുടങ്ങും. സാമ്പത്തികവിഭാഗത്തില് കൂടുതല് ശ്രദ്ധ കേന്ദ്രീകരിക്കും.\nരേവതി: കടം വീട്ടുവാനായി ഭൂമിവില്ക്കാൻ തയാറാകും. അസ്ഥാനത്തുള്ള വാക്കുകള് അബദ്ധമായിത്തീരും. വാഹനാപകടത്തില് നിന്നും രക്ഷപ്പെടും.


66-ാം വയസിലെ പഠനത്തിരക്കിനിടയിലും കവിതയെഴുതി ചന്ദ്രമണി : Deepika.com Nattu Visesham\nനെയ്യാറ്റിന്‍കര : പ്ലസ് വണ് ഓണ്‍ലൈന് ക്ലാസിന്‍റെ തിരക്കിലാണെങ്കിലും 66 കാരിയായ സി. ചന്ദ്രമണി കവിതയെഴുതാനും നേരം കണ്ടെത്തുന്നു. പ്രകൃതിയും ജീവിതാനുഭവങ്ങളുമൊക്കെ ഈ നവസാക്ഷരയായ നാട്ടിന്‍പുറത്തുകാരിക്ക് കവിതയ്ക്ക് പ്രമേയങ്ങളാണ്. എഴുത്തെല്ലാം ഈശ്വരാനുഗ്രഹമെന്നാണ് ഈ അക്ഷരോപാസകയുടെ വിനയസാക്ഷ്യം.\nവെള്ളറട വെള്ളാറ്റ് തെക്കേക്കര പുത്തന്‍വീട്ടില് പൊന്നുപണിക്കരുടെയും ഭഗവതിചെല്ലമ്മയുടെയും പതിമൂന്നാമത്തെ മകളാണ് ചന്ദ്രമണി. 1955 നവംബറിലാണ് കുടുംബത്തിലെ ഇളയ സന്തതിയായി ചന്ദ്രമണി പിറന്നത്. പത്താം ക്ലാസില് പരാജയപ്പെട്ടതോടുകൂടി പഠനം നിലച്ചു. പിന്നീട് 1975 മാര്‍ച്ച് 25ന് അരുവിപ്പുറം ക്ഷേത്ര സന്നിധിയില് നടന്ന ചടങ്ങില് മാന്പഴക്കര കടയാറ പുത്തന്‍വീട്ടില് കെ. സുദര്‍ശനന് ചന്ദ്രമണിയുടെ കഴുത്തില് താലി ചാര്‍ത്തി. ഈ ദന്പതികള്‍ക്ക് മൂന്നു മക്കളാണ്- ഷാജു എസ്. ചന്ദ്ര, ഷൈന്. എസ് ചന്ദ്ര, ഷൈജു എസ്. ചന്ദ്ര.\nവീടിനു സമീപവാസിയായ നഗരസഭ കൗണ്‍സിലര് ജയാ ഡാളിയുടെ താത്പര്യപ്രകാരമാണ് വാര്‍ധക്യത്തിലും ചന്ദ്രമണിക്ക് പഠനത്തോടുള്ള ആഭിമുഖ്യം രൂപപ്പെട്ടത്. 2018 ജൂലൈ രണ്ടിന് സാക്ഷരതാ പരീക്ഷ എഴുതി. 2019 ജനുവരി 27 ന് നെയ്യാറ്റിന്‍കര ഗവ. ബോയ്സ് ഹയര്‍സെക്കന്‍ഡറി സ്കൂളിലെ സെന്‍ററില് പത്താം തരം തുല്യതാ പഠിതാവായി ചേര്‍ന്നു. തന്‍റെ മക്കളുടെ പ്രായമുള്ള സഹപാഠികളോടൊപ്പം ക്ലാസിലിരിക്കാന് ആദ്യം അല്‍പ്പം മടിയുണ്ടായിരുന്നുവെന്ന് ചന്ദ്രമണി ഓര്‍മിക്കുന്നു. അധികം വൈകാതെ സഹപാഠികളും അധ്യാപകരുമെല്ലാം പ്രിയപ്പെട്ടവരായി.\nതുല്യതാ ക്ലാസിലെ പഠനം ചന്ദ്രമണിയുടെ അകതാരിലെ എഴുതാനുള്ള മോഹത്തിന് ഊര്‍ജമേകി. സ്വര്‍ണമന്ദാരപ്പൂവും തുന്പിയും കുയിലമ്മയും ഉപ്പനും തത്തമ്മയും പഞ്ചവര്‍ണതത്തയും കാക്കയും മാനും മാത്രമല്ല പ്രകൃതിയിലെ ഓരോ കാഴ്ചയും ചന്ദ്രമണിക്ക് കാവ്യപ്രചോദനങ്ങളാണ്. മന്ദാരം പൂത്തപ്പോഴുള്ള ചൈതന്യവും പച്ചത്തുന്പിയുടെ എളിമയാര്‍ന്ന നോട്ടവും കുട്ടിക്കാലത്ത് കണികണ്ടുണര്‍ന്ന വയലേലകളും കവയിത്രിക്ക് അക്ഷരക്കൂട്ടിന്‍റെ ഘടകങ്ങള്.\nഈ വര്‍ഷം ഫെബ്രുവരി പത്തിന് പത്താം തരം തുല്യതയുടെ വിജയഫലം അറിഞ്ഞപ്പോഴും ആദ്യമായി സെന്‍ററില് പഠിതാവായി ചേര്‍ന്നപ്പോഴും കവിതയെഴുതി. മാതാവ് പകര്‍ന്ന സ്നേഹവാത്സല്യങ്ങളാണ് അമ്മ തന്നോര്‍മ്മകള് എന്ന കവിതയ്ക്ക് ആധാരം. വിഷാദവിലാപം, കടിഞ്ഞൂല്‍മുത്ത് മുതലായ കവിതകളിലും മനം നിറഞ്ഞ സ്നേഹമാണ് തെളിയുന്നത്. പ്രളയ സമയത്ത് സ്വന്തം മുതുക് മറ്റുള്ളവര്‍ക്ക് ചവിട്ടുപടിയാക്കാനനുവദിച്ച ജെയ്സണിന് സ്വന്തം കവിതയിലൂടെ ദിവ്യപുത്രനെന്നാണ് ചന്ദ്രമണി നല്‍കിയിരിക്കുന്ന വിശേഷണം.\nനിലവില് പ്ലസ് വണ് തുല്യതാ പഠിതാവാണ് ചന്ദ്രമണി. മകന്‍റെ ഭാര്യയുടെ മൊബൈല് ഫോണിന്‍റെ സഹായത്താലാണ് ഓണ്‍ലൈന് പഠനം. മക്കളും മരുമക്കളും കൊച്ചുമക്കളുമെല്ലാം തനിക്ക് പ്രോത്സാഹനം നല്‍കുന്നുവെന്ന് ചന്ദ്രമണി കൂട്ടിച്ചേര്‍ത്തു. ഭര്‍ത്താവ് സുദര്‍ശനനാണ് ചന്ദ്രമണിയുടെ കവിതകളുടെ ആദ്യ വായനക്കാരന്. കവിത വായിച്ച് കൃത്യമായ പ്രതികരണം അറിയിക്കുന്നതാണ് അദ്ദേഹത്തിന്‍റെ പതിവ്. നിര്‍ദേശങ്ങളും വിമര്‍ശനങ്ങളുമൊക്കെയുണ്ടാകും.\nഎഴുതിയ കവിതകളെല്ലാം സമാഹാരമാക്കണമെന്നാണ് ചന്ദ്രമണിയുടെ ആഗ്രഹം. ജയാ ഡാളി ഇക്കാര്യം നഗരസഭ ചെയര്‍പേഴ്സണ് ഡബ്ല്യു.ആര് ഹീബയെ അറിയിച്ചു. കവിതകളെല്ലാം വായിച്ച ചെയര്‍പേഴ്സണ് ചന്ദ്രമണിയെ ടെലിഫോണില് ബന്ധപ്പെട്ട് അനുമോദിക്കുകയും ചെയ്തു.


ഡോളർ കടത്ത് കേസ് : സ്പീക്കർ പി. ശ്രീരാമകൃഷ്ണന് വീണ്ടും നോട്ടീസ് അയച്ച് കസ്റ്റംസ് | latest news|Speaker P Sreeramakrishnan|Kerala News|dollar smuggling case\nകൊച്ചി : സ്വർണക്കടത്തുമായി ബന്ധപ്പെട്ട ഡോളർ കടത്ത് കേസിൽ സ്പീക്കർ പി. ശ്രീരാമകൃഷ്ണന് കസ്റ്റംസ് വീണ്ടും നോട്ടീസ് നൽകി. ഏപ്രിൽ എട്ടിന് ഹാജരാകാനാണ് നിർദ്ദേശം. കേസിൽ നേരത്തേയും സ്പീക്കർക്ക് നോട്ടീസ് നൽകിയെങ്കിലും ഹാജരായിരുന്നില്ല. ഔദ്യോഗിക തിരക്കുകൾ ചൂണ്ടിക്കാട്ടി സ്പീക്കർ ഒഴിഞ്ഞു മാറുകയായിരുന്നു.\nRead Also : എല്ലാ സര്‍ക്കാര് ബസുകളിലും സ്ത്രീകള്‍ക്ക് സൗജന്യ യാത്ര ; പദ്ധതിക്ക് മന്ത്രിസഭ അംഗീകാരം നല്‍കി\nlatest news Speaker P Sreeramakrishnan Kerala News dollar smuggling case\nഅടുത്ത നിയമസഭയിൽ 100 സീറ്റുകളുമായി ബി.ജെ.പി കേരളം ഭരിക്കും, ഇത്തവണ 35 സീറ്റ് കിട്ടിയാൽ അധികാരത്തിലേറും; കെ സുരേന്ദ്രൻ\nലക്ഷദ്വീപില് വീശിയടിച്ച് ‘ടൗട്ടേ’; നിരവധി വീടുകളും ബോട്ടുകളും തകര്‍ന്നു\nMay 15, 2021, 11:18 pm IST


‘പ്രളയാനന്തര കേരളത്തിന്‍റെ പുനര്‍നിര്‍മാണം, മുന്നോട്ടുള്ള വഴി’ – RGIDS സംഘടിപ്പിച്ച കോണ്‍ക്ലേവ് ശ്രദ്ധേയമായി – Jaihind TV\n‘പ്രളയാനന്തര കേരളത്തിന്‍റെ പുനര്‍നിര്‍മാണം, മുന്നോട്ടുള്ള വഴി’ – RGIDS സംഘടിപ്പിച്ച കോണ്‍ക്ലേവ് ശ്രദ്ധേയമായി\nരാജീവ് ഗാന്ധി ഇന്‍സ്റ്റിറ്റ്യൂട്ട് ഓഫ് ഡെവലപ്‌മെന്‍റ് സ്റ്റഡീസ് സംഘടിപ്പിച്ച ‘പ്രളയാനന്തര കേരളത്തിന്‍റെ പുനര്‍നിര്‍മാണം മുന്നോട്ടുള്ള വഴി’ എന്ന വിഷയത്തില് സംഘടിപ്പിച്ച കോണ്‍ക്ലേവ് ഗവര്‍ണര് ജസ്റ്റിസ് പി സദാശിവം ഉദ്ഘാടനം ചെയ്തു. പ്രളയ പുനർനിർമാണത്തിന് ആർ.ജി.ഐ.ഡി.എസിന്‍റെ പഠന റിപ്പോർട്ട് ഒരു മാർഗദർശിയാണെന്ന് ഗവർണർ വ്യക്തമാക്കി.\nസംസ്ഥാന ബജറ്റിൽ വലിയ ഒരു വിഹിതം പുനർ നിർമാണത്തിനായി മാറ്റിവെക്കണമെന്ന് പ്രതിപക്ഷ നേതാവ് രമേശ് ചെന്നിത്തല. ഏകപക്ഷീയ നിലപാട് സർക്കാർ സ്വീകരിക്കരുതെന്നും ആർ.ജി.ഐ.ഡി.എസ് ചെയര്‍മാന് കൂടിയായ രമേശ് ചെന്നിത്തല ആവശ്യപ്പെട്ടു. ഡാം വാട്ടർ മാനേജ്മെന്‍റിന് ഫലപ്രദമായ സംവിധാനം അനിവാര്യമാണെന്ന് കോൺഗ്രസ് പ്രവർത്തക സമിതി അംഗം ഉമ്മൻ ചാണ്ടിയും പറഞ്ഞു.\n‘പ്രളയാനന്തര കേരളത്തിന്‍റെ പുനര്‍നിര്‍മാണം മുന്നോട്ടുള്ള വഴി’ എന്ന വിഷയത്തെ ആസ്പദമാക്കിയാണ് രാജീവ് ഗാന്ധി ഇന്‍സ്റ്റിറ്റ്യൂട്ട് ഓഫ് ഡെവലപ്‌മെന്‍റ് സ്റ്റഡീസ് കോണ്‍ക്ലേവ് സംഘടിപ്പിച്ചത്. സംസ്ഥാന ബജറ്റിൽ വലിയ ഒരു വിഹിതം പുനർനിർമാണത്തിനായി മാറ്റിവെക്കണം. പുനർനിർമാണത്തിനായി ഒരുമിച്ച് നിൽക്കണമെന്നും സർക്കാർ ഏകപക്ഷീയ നിലപാട് സ്വീകരിക്കരുതെന്നും പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു.\nഡാം വാട്ടർ മാനേജ്മെന്‍റിന് ഫലപ്രദമായ സംവിധാനം അനിവാര്യമാണെന്ന് കോൺഗ്രസ് പ്രവർത്തക സമിതി അംഗം ഉമ്മൻ ചാണ്ടി പറഞ്ഞു.\nമത്സ്യത്തൊഴിലാളികൾക്ക് സമാധാനത്തിനുള്ള നൊബേൽ പുരസ്കാരത്തിന് ശുപാർശ ചെയ്യണമെന്ന് ശശി തരൂർ എം.പിയും വ്യക്തമാക്കി.\nപ്രളയത്തിൽ സംസ്ഥാനത്ത് എത്ര നഷ്ടമുണ്ടായെന്ന് വിവിധ ഏജന്‍സികള് വിവിധ കണക്കുകളാണ് പറയുന്നതെന്നും മുഖ്യമന്ത്രി പറയുന്ന കണക്കിന് യാതൊരു ആധികാരികതയുമില്ലെന്നും വി.ഡി സതീശൻ കുറ്റപ്പെടുത്തി.\nസി.പി.ഐ സംസ്ഥാന സെക്രട്ടറി കാനം രാജേന്ദ്രൻ, മുൻ അഡീഷണൽ ചീഫ് സെക്രട്ടറി മൈക്കിൾ വേദ ശിരോമണി, ആർ.ജി.ഐ.ഡി.എസ് ഡയറക്ടർ ബി.എസ് ഷിജു തുടങ്ങിയവരും സംസാരിച്ചു.


ബോളിവുഡിലേക്ക് ചുവടുമാറ്റി ശ്രീ റെഡ്ഡി; അമിതാഭ് ബച്ചനും ആമിർ ഖാനുമെതിരെ വിമർശനം!! | sri reddy against amithabh bachan and amir khan on thanusree duttav incident - Malayalam Oneindia\n35 min ago ഹരിയാനയിൽ ബിജെപിക്ക് പണി കൊടുത്ത് സപ്‌ന ചൗധരി, എതിർ സ്ഥാനാർത്ഥിക്ക് വേണ്ടി പ്രചാരണം!\nPublished: October62018, 15:07 [IST]\nഹൈദരാബാദ്: കാസ്റ്റിംഗ് കൗച്ചുമായി ബന്ധപ്പെട്ട് നിരവധി വെളിപ്പെടുത്തലുകൾ നടത്തി സിനിമാ ലോകത്തെ വിറപ്പിച്ച നടിയാണ്. തെന്നിന്ത്യയിലെ പല പ്രമുഖ നടന്മാർക്കും സംവിധായകന്മാർക്കും എതിരെയാണ് ശ്രീറെഡ്ഡി പ്രധാനമായും ആരോപണം ഉന്നയിച്ചത്. അതും അതിരൂക്ഷമായ ഭാഷയിൽ. ഏറ്റവും ഒടുവിലായി ക്രിക്കറ്റ് ഇതിഹാസം സച്ചിനെതിരെ പോലും ശ്രീറെഡ്ഡി ആരോപണങ്ങളുമായി വന്നു.\nതെന്നിന്ത്യ കടന്ന് ബോളിവുഡിലാണ് ശ്രീ റെഡ്ഡിയുടെ ശ്രദ്ധയിപ്പോൾ. നാനാ പടേക്കർക്കെതിരെ തനുശ്രീ ദത്ത നടത്തിയ വെളിപ്പെടുത്തലുകളാണ് ബോളിവുഡിലെ ഇപ്പോഴത്തെ ചർച്ചാ വിഷയം. വിഷയത്തിൽ മൗനം പാലിക്കുന്ന മഹാനടന്മാരെയാണ് ഇത്തവണ ശ്രീറെഡ്ഡി ലക്ഷ്യം വെച്ചിരിക്കുന്നത്.\nസിനിമാ രംഗത്ത് അവസരങ്ങൾ നൽകി തന്നെ നിരധി പേർ പീഡിപ്പിച്ചുവെന്ന ശ്രീ റെഡ്ഡിയുടെ വെളിപ്പെടുത്തലുകൾ വലിയ വിവാദങ്ങൾക്കാണ് വഴി തുറന്നത്. ഹൈദരാബാദിലെ ഫിലിം ചേംബറിന് മുൻപിൽ നഗ്നയായി പ്രതിഷേധിച്ചതോടെ ശ്രീറെഡ്ഡി ദേശീയ തലത്തിൽ ശ്രദ്ധയാകർഷിച്ചു. തെലുങ്ക് താരം നാനി, റാണ ദഗ്ഗുബാട്ടിയുടെ സഹോദരന് അഭിറാം ദഗ്ഗുബാട്ട, നടൻ ശ്രീകാന്ത്, സംവിധായകൻ എ ആർ മുരുകദോസ്, ലോറൻസ്, സുന്ദർ സി.. അങ്ങനെ സിനിമാ ലോകത്തെ ഞെട്ടിക്കുന്നതായിരുന്നു ശ്രീ റെഡ്ഡിയുടെ വെളിപ്പെടുത്തലുകൾ.\nഅമിതാഭ് ബച്ചനും ആമിർഖാനുമെതിരെയാണ് ശ്രീ റെഡ്ഡി വിമർശനവുമായി രംഗത്തെത്തിയിരിക്കുന്നത്. നാനാ പടേക്കർ തന്നെ അപമാനിക്കാൻ ശ്രമിച്ചിട്ടുണ്ടെന്ന് തനുശ്രീ ദത്തയുടെ വെളിപ്പെടുത്തലുകളോട് തണുപ്പൻ പ്രതികരണമാണ് ആമിർഖാനും അമിതാഭ് ബച്ചനും നടത്തിയത്. ഇതാണ് ശ്രീ റെഡ്ഡിയെ ചൊടിപ്പിച്ചത്.\n2009ൽ പുറത്തിറങ്ങിയ ഒകെ ഹോൺ പ്ലീസ് എന്ന ചിത്രത്തിന്റെ ഗാന ചിത്രീകരണത്തിനിടെ നാനാ പടേക്കർ തന്നെ പീഡിപ്പിക്കാൻ ശ്രമിച്ചെന്നായിരുന്നു തനുശ്രീ ദത്തയുടെ വെളിപ്പെടുത്തൽ. ബോളിവുഡിലെ പല പ്രമുഖർക്കും നാനാ പടേക്കറുടെ സ്വഭാവം അറിയാമെന്നും എന്നാൽ പ്രതികരിക്കാൻ ആരും തയാറാകില്ലെന്നുമായിരുന്നു തനുശ്രീ ആരോപിച്ചത്.\nസിനിമാ സെറ്റിൽ വെച്ച് തനുശ്രീയെ ആക്രമിക്കാൻ ശ്രമിക്കുന്ന ദൃശ്യങ്ങൾ പുറത്തു വന്നിരുന്നു. അന്ന് ലൊക്കേഷനിലുണ്ടായിരുന്ന മാധ്യമപ്രവർത്തകയുടെ വെളിപ്പെടുത്തലുകൾ കൂടി വന്നതോടെ തനുശ്രീയ്ക്ക് പിന്തുണയേറി. മുൻനിര നടിമാർ അടക്കം പിന്തുണ അറിയിച്ചെങ്കിലും താരരാജാക്കന്മാർ പ്രതികരിക്കാൻ തയാറായിരുന്നില്ല.\nആരുടെയും പക്ഷം പിടിക്കാതെ ഒഴുക്കൻ മട്ടിലുള്ള പ്രതികരണമാണ് വിഷയത്തിൽ ആമിർ ഖാൻ നടത്തിയത്. അമിതാഭ് ബച്ചനാകട്ടെ ഇതിനേക്കുറിച്ച് അഭിപ്രായം പറയാൻ താൻ തനുശ്രീയോ നാനോ പടേക്കറോ അല്ലെന്ന തണുപ്പൻ പ്രതികരണവും നൽകി.\nആമിർ ഖാൻ, അമിതാഭ് ബച്ചൻ ജി നിങ്ങളുടെ ഭാഗത്തുനിന്ന ഇങ്ങനെയൊരു പ്രതികരണം തീരെ പ്രതീക്ഷിച്ചില്ല. നിങ്ങളുടെ പക്കൽ നിന്നും ഇങ്ങനെയൊരു മറുപടി പ്രതീക്ഷിച്ചില്ല. നിങ്ങൾക്ക് സ്ത്രീകളെ ബഹുമാനിക്കാൽ അറിയില്ലെങ്കിൽ ഇന്ത്യൻ ഉൽപ്പന്നങ്ങൾ പ്രചരിപ്പിക്കുന്ന പരസ്യങ്ങളിൽ അഭിനയിക്കാൻ താങ്കൾക്ക് യോഗ്യതയില്ല. ജീവിതത്തിൽ അഭിനയിക്കുന്നത് നിർത്തു ആമിർ, താങ്കളുടെ നിലപാട് എന്നെ ഞെട്ടിച്ചു- ഇതായിരുന്നു ശ്രീ റെഡ്ഡിയുടെ ഫേസ്ബുക്ക് പോസ്റ്റ്.\nശ്രീ റെഡ്ഡിയുടെ ഫേസ്ബുക്ക് പോസ്റ്റ്\nതാനൂർ കൊലപാതകം; ഒരു വർഷം നീണ്ട ഗൂഢാലോചനയ്ക്ക് ശേഷം, ഞെട്ടിക്കുന്ന വിവരങ്ങൾ പുറത്ത്\nകൂടുതൽ amithabh bachan വാർത്തകൾ\nബച്ചനെ ഇന്‍ക്രഡിബിള് ഇന്ത്യയുടെ ബ്രാന്‍ഡ് അംബാസിഡറാക്കുന്ന തീരുമാനം വൈകും: കാരണം ഗുരുതരം തന്നെ\nദേശീയ ചലച്ചിത്ര പുരസ്‌കാരം:അമിതാഭ് ബച്ചന് മികച്ച നടന്, നടി കങ്കണ,മികച്ച മലയാള ചിത്രം പത്തേമാരി\nഅമിതാഭ് ബച്ചന് മാരകമായ രോഗമെന്ന് വെളിപ്പെടുത്തല്, ആരോഗ്യ നില വഷളായോ?\nബിഗ് ബി ജനഗണമന ആലപിക്കുന്നത് കേള്‍ക്കണോ..\nബച്ചന് സിപിഎം തീരുമാനത്തെ കോണ് എംപി അനുകൂലിച്ചു\namithabh bachan aamir khan bollywood facebook criticism casting couch actor actress നടി ആരോപണം വിവാദം സിനിമ\nsri reddy against amithabh bachan and amir khan on thanusree duttav incident\nStory first published: Saturday, October 6, 2018, 15:07 [IST]


അനാവശ്യ രോമങ്ങള് നീക്കം ചെയ്യാന് രണ്ട്കൂട്ടുകള് - Healthy Keralam\nHome > Uncategorized > അനാവശ്യ രോമങ്ങള് നീക്കം ചെയ്യാന് രണ്ട്കൂട്ടുകള്\nശരീരത്തിലുള്ള അനാവശ്യ രോമങ്ങള് പലപ്പോഴും\nനമ്മുടെ സൗന്ദര്യസംരക്ഷണത്തില് വില്ലനാവാറുണ്ട്. എന്നാല് ഇത്തരം പ്രതിസന്ധികളെ മറികടക്കാന് പലപ്പോഴും നമ്മള് ആശ്രയിക്കുന്ന വഴികള് നമുക്ക് തന്ന പ്രശ്നമായി മാറാറുണ്ട്.\nഎന്നാല് ഇത്തരത്തില് തലവേദനയുണ്ടാക്കുന്ന അനാവശ്യ രോമങ്ങളെ എത്രയും പെട്ടെന്ന് തന്നെ ഇല്ലാതാക്കാന് രണ്ട് കൂട്ടുകള് കൊണ്ട് കഴിയും. നമ്മുടെ ചുറ്റുവട്ടത്ത് തന്നെ ലഭ്യമാകുന്ന ഇവ കൊണ്ട് എങ്ങനെ അനാവശ്യ രോമങ്ങളെ നീക്കം ചെയ്യാം എന്ന് നോക്കാം.\nജലാറ്റിന് ഫേസ്പാക്കാണ് അനാവശ്യ രോമങ്ങളെ നീക്കം ചെയ്യാന് സഹായിക്കുന്നത്.\nപാര്‍ശ്വഫലങ്ങള് ഇല്ലെന്നതു തന്നെയാണ് ഇതിന്റെ പ്രത്യേകത. എങ്ങനെ തയ്യാറാക്കുമെന്ന് നോക്കാം.\nഒരു ടേബിള് സ്പൂണ് ജലാറ്റിന്, ഒന്നര ചേബിള് സ്പൂണ് പാല്, ഒന്നോ രണ്ടോ സ്പൂണ് ലാവെന്‍ഡര് ഓയില്\nഎല്ലാ വസ്തുക്കളും കൂടി മിക്സ് ചെയ്ത് 10-15 മിനിട്ട് മൈക്രോവേവില് വെച്ച് ചൂടാക്കുക. ഇത് തണുത്തതിനു ശേഷം രോമമുള്ള സ്ഥലങ്ങളില് പുരട്ടുക. നല്ലതു പോലെ ഉണങ്ങിയ ശേഷം എടുത്തു കളയുക.\nമഞ്ഞള് നൂറ്റാണ്ടുകളായി നമ്മള് ഉപയോഗിക്കുന്നതാണ്. ഇത് വെള്ളത്തിലോ പാലിലോ തൈരിലോ മിക്സ് ചെയ്ത് പുരട്ടുക. ഇത് രോമവളര്‍ച്ചയെ പ്രതിരോധിയ്ക്കും. നല്ലൊരു ആന്റിബാക്ടീരിയല് ആയി പ്രവര്‍ത്തിക്കും എന്നതാണ് കാര്യം.\nImage courtesy : media2.popsugar , cdn.styleblueprint.com , cdn.al-masdar.net ,


ഭാര്യ തൃണമൂലില് ചേര്‍ന്നു; കലി പൂണ്ട ബിജെപി എംപി വിവാഹ മോചനത്തിന് ഒരുങ്ങുന്നു – Chandrika Daily\nBy web desk 1 Tuesday December 22, 2020 10:37 am\nഭാര്യ തൃണമൂലില് ചേര്‍ന്നു; കലി പൂണ്ട ബിജെപി എംപി വിവാഹ മോചനത്തിന് ഒരുങ്ങുന്നു\nതൃണമൂല് കോണ്‍ഗ്രസില് ചേര്‍ന്നതിന് ഭാര്യയെ വിവാഹമോചനം ചെയ്യാന് ഒരുങ്ങി ബിജെപി എംപി സൗമിത്ര ഖാന്\nകൊല്‍ക്കത്ത: തൃണമൂല് കോണ്‍ഗ്രസില് ചേര്‍ന്നതിന് ഭാര്യയെ വിവാഹമോചനം ചെയ്യാന് ഒരുങ്ങി ബിജെപി എംപി സൗമിത്ര ഖാന്. ഇദ്ദേഹത്തിന്റെ ഭാര്യ സുജാത മൊണ്ഡല് ബിജെപി വിട്ട് തൃണമൂല് കോണ്‍ഗ്രസില് ചേര്‍ന്നതോടെ വിവാഹമോചനം നടത്താന് തീരുമാനിച്ചത്. ഭാര്യ ചെയ്യുന്നത് വലിയ തെറ്റാണെന്നും രാഷ്ട്രീയം തന്റെ വിവാഹജീവിതം നശിപ്പിച്ചെന്നും വാര്‍ത്താസമ്മേളനത്തില് സൗമിത്ര കരഞ്ഞു പറഞ്ഞു.\n2014ല് സൗമിത്ര ഖാന് ബിഷ്ണുപുര് മണ്ഡലത്തില് നിന്നാണ് ജയിച്ചത്. എന്നാല് കഴിഞ്ഞ വര്‍ഷം നടന്ന ലോക്‌സഭാ തിരഞ്ഞെടുപ്പില് സൗമിത്ര ഖാന്റെ വിജയത്തിന് ചുക്കാന് പിടിച്ചത് ഭാര്യ സുജാത ആയിരുന്നു. ക്രിമിനല് കേസില് ഉള്‍പ്പെട്ടതിനെത്തുടര്‍ന്ന് സൗമിത്ര ഖാന് മണ്ഡലത്തില് പ്രവേശിക്കുന്നതിന് കോടതി വിലക്ക് ഏര്‍പ്പെടുത്തിയരുന്നു. തുടര്‍ന്ന് സുജാത പ്രചാരണച്ചുമതല ഏറ്റെടുക്കുകയായിരുന്നു. സുജാതയുടെ കഠിന പരിശ്രമം കൊണ്ടാണ് ഇതേ മണ്ഡലത്തില് സൗമിത്ര ഖാന് വീണ്ടും ജയിച്ചത്. പ്രധാനമന്ത്രി നരേന്ദ്ര മോദിയോടൊപ്പം പരിപാടികളിലും ഇവര് പങ്കെടുത്തിട്ടുണ്ട്.\n‘എനിക്ക് ശ്വസിക്കണം, എനിക്ക് ബഹുമാനം വേണം, കരുത്തുള്ള നേതാവും പാര്‍ട്ടിയും വേണം. അതിനായി സ്‌നേഹം നിറഞ്ഞ ദീതിയോടൊപ്പം പ്രവര്‍ത്തിക്കണം. പുതുതായി പാര്‍ട്ടിയിലെത്തിയവര് അഴിമതിക്കാരാണ്. അവര് യോഗ്യരല്ല. എന്നാല് അത്തരക്കാര്‍ക്ക് കൂടുതല് പ്രാധാന്യം ലഭിക്കുന്നു’ സുജാത പറഞ്ഞു. ഭര്‍ത്താവിനെ ലോക്‌സഭയിലെത്തിക്കാന് അക്രമങ്ങള്‍ക്ക് പോലും ഇരയാകേണ്ടി വന്നു. എന്നാല് തിരിച്ചൊന്നും ലഭിച്ചില്ല. ഭര്‍ത്താവ് എന്ത് തീരുമാനിക്കുമെന്ന് അറിയില്ലെന്നും ഒരു ദിവസം യാഥാര്‍ഥ്യം തിരിച്ചറിഞ്ഞ് അദ്ദേഹം തൃണമൂല് കോണ്‍ഗ്രസില് എത്തുമെന്നും അവര് പറഞ്ഞു.\nCategories: india, News Tags: bjp mp, Trinamool Congress


ചുട്ടുപൊള്ളും: ചരിത്രത്തിലെ ചൂടേറിയ മൂന്ന് വര്‍ഷങ്ങളിലൊന്നാവും ഈ വര്‍ഷമെന്ന് ഐക്യരാഷ്ട്രസഭ • Suprabhaatham\nചുട്ടുപൊള്ളും: ചരിത്രത്തിലെ ചൂടേറിയ മൂന്ന് വര്‍ഷങ്ങളിലൊന്നാവും ഈ വര്‍ഷമെന്ന് ഐക്യരാഷ്ട്രസഭ\nചരിത്രത്തിലെ ചൂടേറിയ മൂന്ന് വര്‍ഷങ്ങളിലൊന്നാവും ഈ വര്‍ഷമെന്ന് ഐക്യരാഷ്ട്രസഭ. അതിജീവിക്കാനുള്ള മനുഷ്യന്റെ കഴിവിനപ്പുറം കാലാവസ്ഥ വ്യതിയാനം കടന്നെന്നും തങ്ങളുടെ വാര്‍ഷിക കാലാവസ്ഥ വിലയിരുത്തലില് ഐക്യരാഷ്ട്ര സഭ വ്യക്തമാക്കുന്നു.\nഇക്കൊല്ലത്തെ ആഗോള ഊഷ്മാവ് 1.1 ഡിഗ്രി സെല്‍ഷ്യസാണെന്നും വേള്‍ഡ് മെറ്റീരിയോളജിക്കല് ഓര്‍ഗനൈസേഷന് പറയുന്നു. ഇത് വ്യവസായിക കാലഘട്ടത്തെ ശരാശരിയെക്കാള് കൂടുതലാണ്. അതുകൊണ്ട് തന്നെ 2019 ചൂടേറിയ മൂന്ന് വര്‍ഷങ്ങളില് ഒന്നാണെന്നും റിപ്പോര്‍ട്ട് പറയുന്നു. ജൈവ ഇന്ധനങ്ങളും കെട്ടിടനിര്‍മാണവും ചരക്കുനീക്ക മാര്‍ഗങ്ങളും അന്തരീക്ഷത്തിലെ കാര്‍ബണിന്റെ അളവ് വര്‍ധിപ്പിക്കുമെന്നും താപനില ഇനിയും ഉയര്‍ത്തുമെന്നുമാണ് വിലയിരുത്തല്.\nഹരിതഗൃഹവാതകങ്ങള് മൂലം ഉണ്ടാകുന്ന ചൂടിന്റെ 90ശതമാനവും സമുദ്രങ്ങള് ആഗിരണം ചെയ്യുന്നു. 150 കൊല്ലം മുന്‍പത്തെക്കാള് ഏറെ ആസിഡ് സ്വഭാവമുള്ളതായി ലോകത്തെ സമുദ്രങ്ങള് മാറിക്കഴിഞ്ഞിരിക്കുന്നു. ഇത് കോടിക്കണക്കിന് ജനങ്ങള് ഭക്ഷണത്തിനും തൊഴിലിനുമായി ആശ്രയിക്കുന്ന കടല് ജീവി സമൂഹത്തിന് വലിയ വെല്ലുവിളിയാണ് ഉയര്‍ത്തുന്നത്. ഒക്ടോബറില് ആഗോള സമുദ്ര നിരപ്പ് ഏറ്റവും വലിയ റെക്കോര്‍ഡിലെത്തി. പന്ത്രണ്ട് മാസം കൊണ്ട് ഗ്രീന്‍ലന്‍ഡിലെ ഹിമപാളികളുടെ 32900 കോടി ടണ് ഉരുകിയതിന്റെ ഫലമായാണ് ഇത്.\n2019ന്റെ ആദ്യ പകുതിയില് മാത്രം ആയിരം ലക്ഷം പേരെ കാലാവസ്ഥയുടെ ഉഗ്രത മൂലം മാറ്റിപ്പാര്‍പ്പിക്കേണ്ടി വന്നെന്നും റിപ്പോര്‍ട്ട് ചൂണ്ടിക്കാട്ടുന്നു. കൊടുങ്കാറ്റ്, വെള്ളപ്പൊക്കം, വരള്‍ച്ച എന്നിവ മൂലമാണ് ഇതില് എഴുപത് ലക്ഷം പേരെയും മാറ്റിപ്പാര്‍പ്പിക്കേണ്ടി വന്നത്. ഇക്കൊല്ലം അവസാനത്തോടെയിത് 22 ദശലക്ഷം കടക്കുമെന്നും റിപ്പോര്‍ട്ട് വിലയിരുത്തുന്നു. ഇക്കൊല്ലം കാലാവസ്ഥ വ്യതിയാനത്തിന്റെ തിരിച്ചടികള് അതികഠിനമായിരിക്കുമെന്ന മുന്നറിയിപ്പുമുണ്ട്.


പാചക വാതക സിലിണ്ടറുകളുമായി പോയ മിനിലോറിക്ക് തീപിടിച്ചു • Suprabhaatham\nപാചക വാതക സിലിണ്ടറുകളുമായി പോയ മിനിലോറിക്ക് തീപിടിച്ചു\nകളമശ്ശേരി : പാചക വാതക സിലിണ്ടറുകളുമായി പോയ മിനിലോറിക്ക് തീപിടിച്ചു. മറ്റൊരു വാഹനത്തിലെ ഡ്രൈവര് അബ്ദുല് സലാമിന്റെ സമയോചിത ഇടപെടല് മൂലം വന്‍ദുരന്തം ഒഴിവായി.ദേശീയപാതയില് പ്രീമിയര് കവലയില് ഇന്നലെ രാവിലെ 10.15 ഓടെയാണ് അപകടം നടന്നത്.\nസൗത്ത് കളമശ്ശേരിയിലെ ഹിന്ദ് ഗ്യാസ് ഗോഡൗണില് നിന്ന് മുട്ടം ഭാഗത്തേക്ക് പാചകവാതക വിതരണത്തിനായി പോവുകയായിരുന്ന മിനിലോറിയുടെ എന്‍ജിനിലേക്കുള്ള ഡീസല് പമ്പിന് തീപിടിക്കുകയായിരുന്നു. ഡ്രൈവര് ക്യാബിനടിയില് തീയും പുകയും ഉയര്‍ന്നതോടെ വാഹനം നിര്‍ത്തി ചാടിയിറങ്ങി. ഇതോടെ ടാങ്കര് ലോറിക്ക് തീപിടിച്ചെന്ന് പറഞ്ഞു സമീപ വാസികളും കടക്കാരും മറ്റു വാഹനങ്ങളിലുമുള്ളവര് പ്രാണരക്ഷാര്‍ഥം ഓടി. ഈ സമയം സമീപത്തെ മയൂര ഫാഷന്‍സ് ഉടമ നാസര് വെള്ളമൊഴിച്ച് തീയണക്കാന് ശ്രമിച്ചു. മിനിലോറിയില് ഫയര് എക്സ്റ്റിങ്ഗ്യൂഷര് ഉണ്ടായിരുന്നുവെങ്കിലും ഡ്രൈവര്‍ക്ക് എന്ത് ചെയ്യണം എന്നറിയില്ലായിരുന്നു. ഈ സമയം മിനിലോറി ഓടിച്ചു വരികയായിരുന്ന അബ്ദുല്‍സലാം (24) തന്റെ വാഹനത്തില് നിന്ന് ഇറങ്ങി അതു വഴി വന്ന ടാങ്കര് ലോറിയില്‍നിന്ന് ഫയര് എക്സ്റ്റിങ്ഗ്യൂഷര് എടുത്ത് തീയണക്കുകയായിരുന്നു. ഇതോടെ തൊട്ടടുത്തുള്ള പെട്രോള് പമ്പില് നിന്നും, ഫെഡറല് ബാങ്കില് നിന്നും ബാറില് നിന്നും, ഫയര് എക്സ്റ്റിങ്ഗ്യൂഷര് ഉപയോഗിച്ച് സമീപത്തെ കച്ചവടക്കാരും നാട്ടുകാരും കൂടി പെട്ടെന്നുതന്നെ തീയണച്ചു.\nഏലൂര്, തൃക്കാക്കര, ഗാന്ധിനഗര് എന്നീ ഫയര് ആന്‍ഡ് റെസ്‌ക്യൂവില്‍നിന്ന് ജീവനക്കാര് എത്തിയപ്പോഴേക്കും പൂര്‍ണമായും തീയണച്ചിരുന്നു. പിന്നീട് കളമശ്ശേരി പൊലിസ് ഇന്‍സ്‌പെക്ടര് എ.പ്രസാദിനെ നേതൃത്വത്തില് എത്തിയ പൊലിസ് അപകടത്തില്‍പ്പെട്ട മിനി ലോറിയില്‍നിന്ന് മറ്റൊരു വാഹനത്തിലേക്ക് സിലിണ്ടറുകള് മാറ്റി.\nബാറ്ററിയില് നിന്നുള്ള വയര് കത്തിയതാണ് ഡീസല് പമ്പിന് തീപിടിക്കാന് കാരണമെന്ന് സംശയിക്കുന്നു.മോട്ടോര് വെഹിക്കിള് ഉദ്യോഗസ്ഥരും ഹിന്ദുസ്ഥാന് പെട്രോളിയം കമ്പനി ഉദ്യോഗസ്ഥരും സ്ഥലത്തെത്തി പരിശോധന നടത്തി.\nസലാമിന്റെ മനോധൈര്യം തുണയായി\nകളമശ്ശേരി: പ്രീമിയര് കവലയില് പാചകവാതക സിലിണ്ടറുമായി പോയ മിനിലോറിക്ക് തീപിടിച്ചപ്പോള് രക്ഷകനായത് കളമശ്ശേരി എച്ച്.എം.ടി കോളനി കരുവേലില് അബ്ദുള് സലാം (24). അബ്ദുള് സലാം തക്ക സമയത്ത് തീയണക്കാന് ധൈര്യം കാണിച്ചതുകൊണ്ടാണ് ദേശീയ പാതയില് വന് ദുരന്തം ഒഴിവായത്.ഏലൂര് ഭാഗത്തേക്ക് മിനിലോറിയുമായി പോകുകയായിരുന്നു സലാം.\nപാചകവാതക ലോറി കത്തുന്നതും ആളുകള് ഓടുന്നതും കണ്ട സലാം ആദ്യം ലോറി പുറകോട്ടെടുത്ത് തിരിച്ചു പോകാനാണ് ആലോചിച്ചത്. എന്നാല് പെട്ടെന്ന് തന്നെ ധൈര്യം വീണ്ടെടുത്ത്് വണ്ടി ഒതുക്കി ചാടിയിറങ്ങി. എതിര്‍ദിശയില് എറണാകുളം ഭാഗത്തേക്ക് പോകുകയായിരുന്ന ടാങ്കര് ലോറി തടഞ്ഞു നിര്‍ത്തി ഫയര് എക്സ്റ്റിങ്ഗ്യൂഷര് എടുക്കാന് ശ്രമിച്ചെങ്കിലും രണ്ട് ലോറികള് നിര്‍ത്താതെ പോയി.\n.മൂന്നാമത്തെ ടാങ്കര് ലോറി നിര്‍ത്തിയപ്പോള് അതില് നിന്നും ഫയര് എക്സ്റ്റിങ്ഗ്യൂഷര് തീയണക്കാന് തുടങ്ങിയത്. ഇതിനിടെ പാചക വാതക ലോറിയുടെ ഡീസല് ടാങ്കിനും തീ പിടിച്ചിരുന്നു. രക്ഷാ പ്രവര്‍ത്തനത്തിനിടെ സലാമിന്റെ കൈയ്യിന് നിസാര പൊള്ളലേറ്റു. സമീപത്തെ ഫെഡറല്‍ബാങ്കില് നിന്നും ബാറില് നിന്നും പെട്രോള് പമ്പുകളില് നിന്നും മറ്റും നാട്ടുകാര് ഫയര് എക്സ്റ്റിങ്ഗ്യൂഷര് സംഘടിപ്പിച്ചെത്തിയതും ഉടന് തീയടക്കാന് സഹായകരമായി.


5643 പേര്‍ക്ക് കൊവിഡ് ; 5861 പേർക്ക് രോഗമുക്തി ; ടെസ്റ്റ് പോസിറ്റിവിറ്റി 11.34 % – Jaihind TV\n5643 പേര്‍ക്ക് കൊവിഡ് ; 5861 പേർക്ക് രോഗമുക്തി ; ടെസ്റ്റ് പോസിറ്റിവിറ്റി 11.34 %\nതിരുവനന്തപുരം: കേരളത്തില് ഇന്ന് 5643 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 851, മലപ്പുറം 721, തൃശൂര് 525, എറണാകുളം 512, കൊല്ലം 426, കോട്ടയം 399, പാലക്കാട് 394, ആലപ്പുഴ 381, തിരുവനന്തപുരം 370, കണ്ണൂര് 277, ഇടുക്കി 274, പത്തനംതിട്ട 244, വയനാട് 147, കാസര്‍ഗോഡ് 122 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n27 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. കഴിഞ്ഞ ദിവസം മരണമടഞ്ഞ എറണാകുളം സര്‍ക്കാര് മെഡിക്കല് കോളേജിലെ ഓര്‍ത്തോപീഡിക്‌സ് വിഭാഗം മേധാവിയും പ്രൊഫസറുമായ ഡോ. ഇ.സി. ബാബുകുട്ടിയുടെ (60) മരണം കോവിഡ് മൂലമാണെന്ന് സ്ഥിരീകരിച്ചു.\nസംസ്ഥാനത്തെ വിവിധ ജില്ലകളിലായി 3,15,497 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,99,601 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 15,896 പേര് ആശുപത്രികളിലും നിരീക്ഷണത്തിലാണ്. 1840 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്2പുതിയ ഹോട്ട് സ്‌പോട്ടുകളാണുള്ളത്. ഇടുക്കി ജില്ലയിലെ പെരുവന്താനം (കണ്ടെന്‍മെന്റ് സോണ് വാര്‍ഡ് 11), കോട്ടയം ജില്ലയിലെ കൂരൂപ്പട (1, 9, 14) എന്നിവയാണ് പുതിയ ഹോട്ട് സ്‌പോട്ടുകള്.


അമേരിക്കയിൽ കോവിഡ് മരണം 98,683 ആയി\nഅമേരിക്കയിൽ 24 മണിക്കൂറിനിടെ 21,902 പേർക്ക് കോവിഡ് സ്ഥിരീകരിച്ചെന്ന് റിപ്പോർട്ട്. 1,036 മരണവും റിപ്പോർട്ട് ചെയ്തു. 16,66,801 പേർക്കാണ് രോഗം സ്ഥിരീകരിച്ചത്. 98,683 പേർ ഇതുവരെ മരിച്ചു. 4,46,874 പേർ രോഗത്തെ അതിജീവിച്ചപ്പോൾ 11,21,244 രോഗികൾ ഇപ്പോഴും ചികിത്സയിലാണ്.\nരാജ്യത്ത് ഏറ്റവും കൂടുതൽ രോഗബാധിതരും മരണവും റിപ്പോർട്ട് ചെയ്തിട്ടുള്ള ന്യൂയോർക്കിൽ രോഗം സ്ഥിരീകരിച്ചവരുടെ എണ്ണം 3,69,656. മരണം 29,112. നിലവിൽ 2,77,030 പേർ ചികിത്സയിലുണ്ട്. ന്യൂജേഴ്സിയിൽ മരണം 11,083. രോഗം ബാധിച്ചവർ 154,713. ചികിത്സയിലുള്ളവർ 132,201. ഇല്ലിനോയിസിൽ മരണം 4,790. രോഗം സ്ഥിരീകരിച്ചവർ 1,07,796. ചികിത്സയിലുള്ളവർ 99,653. കാലിഫോണിയയിൽ രോഗം സ്ഥിരീകരിച്ചവർ 92,535. മരണം 3,759. നിലവിൽ 71,646 രോഗികൾ ചികിത്സയിലാണ്.\nഅതേസമയം ലോകത്താകമാനം സ്ഥിതി മോശമായി തുടരുകയാണ്. കൊവിഡ് ബാധിച്ചവരുടെ എണ്ണം 54 ലക്ഷത്തിലേക്ക് അടുക്കുന്നു. 3.43 ലക്ഷം പേർ ഇതിനോടകം മരിച്ചിട്ടുണ്ട്.22 ലക്ഷത്തിലേറെ ആളുകള്‍ക്ക് രോഗം ഭേദമായി.റഷ്യയിലും ബ്രസീലിലും കൊവിഡ് ബാധിതരുടെ എണ്ണം മൂന്നരലക്ഷം പിന്നിട്ടു. യൂറോപ്യന് രാജ്യങ്ങളില് രോഗബാധയുടെ തോത് തെല്ലൊന്ന് കുറഞ്ഞു എന്നത് ആശ്വാസകരമാണ്. ചൈനയില് ഇന്നും പുതിയ കേസുകളൊന്നും റിപ്പോര്‍ട്ട് ചെയ്യപ്പെട്ടില്ല.\nസൗദി അറേബ്യയിൽ രക്തദാനം നടത്തുന്നവർക്ക് സൽമാൻ രാജാവ് അവാർഡ് പ്രഖ്യാപിച്ചു\nഗൾഫിൽ കോവിഡ് ബാധിതരുടെ എണ്ണം ഒരു ലക്ഷത്തി എഴുപത്തി ആറായിരം പിന്നിട്ടു


സംസ്ഥാനത്ത് വാരാന്ത്യ ലോക്ഡൗണ് തുടരുമെന്ന് സര്‍ക്കാര് | Newsthen l The news interactive\nHome/NEWS/Kerala/സംസ്ഥാനത്ത് വാരാന്ത്യ ലോക്ഡൗണ് തുടരുമെന്ന് സര്‍ക്കാര്\nതിരുവനന്തപുരം: കേരളത്തില് വാരാന്ത്യ ലോക്ഡൗണ് തുടരുമെന്ന് സര്‍ക്കാര് അറിയിച്ചു. ശനി, ഞായര് ദിവസങ്ങളിലെ സമ്പൂര്‍ണ്ണ ലോക്ഡൗണ് കർശന നിയന്ത്രണങ്ങളോടെ ജൂലൈ 31, ആഗസ്റ്റ് ഒന്ന് തീയതികളിലും തുടരും. ഈ ദിവസങ്ങളില് അവശ്യസര്‍വീസുകള്‍ക്ക് മാത്രമായിരിക്കും പ്രവര്‍ത്തനാനുമതിയുണ്ടാവുക.സംസ്ഥാനത്ത് കോവിഡ് കേസുകള് വര്‍ധിക്കുന്നതിനിടെയാണ് കോവിഡ് അവലോകന യോഗം ചേര്‍ന്നത്.\nഅതേസമയം, ലോക്ഡൗണില് ചില ഇളവുകള് സംസ്ഥാന സര്‍ക്കാര് അനുവദിച്ചിട്ടുണ്ട്. ഫോട്ടോ സ്റ്റുഡിയോകള്‍ക്ക് നിയന്ത്രണങ്ങളോടെ പ്രവര്‍ത്തിക്കാനുള്ള അനുമതി നല്‍കിയിട്ടുണ്ട്. പല പ്രവേശന പരീക്ഷകള്‍ക്കുമുള്ള അപേക്ഷക്കായി ഫോട്ടോ എടുക്കേണ്ട അവശ്യമുള്ളതിനാലാണ് സ്റ്റുഡിയോകള്‍ക്ക് പ്രവര്‍ത്തനാനുമതി നല്‍കിയത്.\nവിത്ത് വളക്കടകള് അവശ്യസര്‍വീസായും പ്രഖ്യാപിച്ചിട്ടുണ്ട്. ഇക്കണോമിക് ആന്‍ഡ് സ്റ്റാറ്റസ്റ്റിക്‌സ് വകുപ്പിന്റെ വില വിഭാഗവും (പ്രൈസ് സെക്ഷന്) അവശ്യസര്‍വീസാണ്. എല്ലാ ദിവസവും ആവശ്യമായ ജീവനക്കാരെ വെച്ച് പ്രവര്‍ത്തിക്കാനുള്ള അനുമതി ഇക്കണോമിക് ആന്‍ഡ് സ്റ്റാറ്റസ്റ്റിക്‌സ് വകുപ്പിന്റെ വില വിഭാഗത്തിന് നല്‍കിയിട്ടുണ്ട്.\nഅതേസമയം സംസ്ഥാനത്ത് കോവിഡ് രോഗികളുടെ എണ്ണം വീണ്ടും വർധിക്കുന്നതായാണ് കണക്കുകൾ വ്യക്തമാക്കുന്നത്. ടെസ്റ്റ് പോസിറ്റീവ് നിരക്ക് പത്ത് ശതമാനത്തിൽ താഴേയെത്താത്തതാണ് ആശങ്ക വർധിക്കാൻ കാരണം. രാജ്യത്ത് പ്രതിദിനം റിപ്പോർട്ട് ചെയ്യുന്ന കോവിഡ് കേസുകളിൽ പകുതിയിലധികവും കേരളത്തിലാണ്.\nപെഗസിസ് ഫോൺ ചോർത്തൽ; സുപ്രീം കോടതിയുടെ ഇടപെടൽ ആവശ്യപ്പെട്ട് ചീഫ് ജസ്റ്റിസിന് ഭീമഹർജി\n[email protected].com +918921970061


അമിതമായ ഉപ്പിന്റെ ഉപയോഗം - Expose Kerala\nഓരോ ദിവസവും നമ്മുടെ ഉള്ളിലെത്തുന്ന ഉപ്പ്, എണ്ണയെക്കാളും പഞ്ചസാരയെക്കാളും ഭീകരമാണെന്നാണ് കണ്ടെത്തല്. ലോകാരോഗ്യ സംഘടനയുടെ കണക്കുകള് പ്രകാരം മനുഷ്യശരീരത്തില് ഒരു ദിവസം എത്തേണ്ട ഉപ്പിന്റെ അളവ് വെറും അഞ്ചു ഗ്രാം മാത്രമാണ്. പക്ഷേ, ഇന്ത്യക്കാരില് ഇത് ശരാശരി പന്ത്രണ്ട് ഗ്രാമിനു മുകളിലാണ്. പായ്ക്കറ്റുകളില് ലഭിക്കുന്ന സ്‌നാക്‌സും മറ്റും നന്നായി കഴിക്കുന്നവരില് ഇത് അതിലും കൂടും. ഉപ്പിന്റെ ഈ അമിത അളവ് ഹൈപ്പര്‍ടെന്‍ഷന്,സ്‌ട്രോക്ക് തുടങ്ങിയ മരണകാരണങ്ങളായ അസുഖങ്ങളിലേക്കാണ് നയിക്കുന്നത്. ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ചിന്റെ കഴിഞ്ഞ വര്‍ഷത്തെ ഒരു പഠനപ്രകാരം നഗരങ്ങളിലെ ഹൃദ്രോഗികളുടെ എണ്ണം കൂടുന്നതിനു പ്രധാന കാരണമായി ചൂണിക്കാട്ടുന്നത് ഉപ്പിനെയാണ്. സോഡിയത്തിന്റെ ഉയര്‍ന്ന അളവും ഹൃദയസംബന്ധമായ പ്രശ്‌നങ്ങള്‍ക്ക് കാരണമാകുന്നതായി ഈ പഠനത്തിലുണ്ട്. സോഡിയം ക്ലോറൈഡ് എന്ന ഉപ്പ് തന്നെയാണ് ഇതിനു പിന്നിലും.


രണ്ടാം സെമിഫൈനല്: ഇംഗ്ലണ്ട് VS ക്രൊയേഷ്യ • Suprabhaatham\nരണ്ടാം സെമിഫൈനല്: ഇംഗ്ലണ്ട് VS ക്രൊയേഷ്യ\nക്രൊയേഷ്യന് ഗോള്‍കീപ്പര് സുബാസിച് കളിച്ചേക്കില്ല\nJuly 11, 2018 | 5:35 am IST\nമോസ്‌കോ: 2018 ഫുട്‌ബോള് ലോകകപ്പ് കലാശപ്പോരാട്ടം ആരൊക്കെ തമ്മിലെന്ന് ഇന്നറിയാം. ലുഷ്‌നിക്കി സ്റ്റേഡിയത്തില് നടക്കുന്ന രണ്ടാം സെമിയില് ലൂക്കാ മോഡ്രിച്ചിന്റെ കീഴിലെത്തുന്ന ക്രൊയേഷ്യയും ഹാരി കെയ്‌നിന് കീഴിലെത്തുന്ന ഇംഗ്ലണ്ടും തമ്മിലാണ് ഏറ്റുമുട്ടുക. ഇന്ത്യന് സമയം രാത്രി 11.30നാണ് മത്സരം.\nഒന്നാം ജഴ്‌സിയില്ലാതെ ക്രൊയേഷ്യയും തങ്ങളുടെ ഭാഗ്യ ജഴ്‌സിയില്ലാതെ ഇംഗ്ലണ്ടും കളത്തിലിറങ്ങുമ്പോള് ലോകത്തിന്റെ സ്വപ്‌നം കൈയടക്കാന് ഇരുടീമുകളും തങ്ങളുടെ എല്ലാ ശക്തിയും സമന്വയിപ്പിച്ച് പോരാടും എന്നത് തീര്‍ച്ച.\nഗ്രൂപ്പ് മത്സരത്തില് അര്‍ജന്റീനയെ പരാജയപ്പെടുത്തിയതല്ലാതെ ഡി ഗ്രൂപ്പ് ചാംപ്യന്മാരായി വന്ന ക്രൊയേഷ്യ ഇതുവരെ മികച്ച ടീമുകളോട് ഏറ്റുമുട്ടിയിട്ടില്ല. പ്രീ ക്വാര്‍ട്ടറില് ഡെന്‍മാര്‍ക്കും ക്വാര്‍ട്ടറില് റഷ്യയുമായിരുന്നു ക്രൊയേഷ്യയുടെ എതിരാളികള്. ഈ രണ്ട് മത്സരങ്ങളും പെനാല്‍റ്റിയില് അതിജീവിച്ചാണ് ക്രൊയേഷ്യ സെമി ബര്‍ത്ത് ഉറപ്പിച്ചത്.\nഗ്രൂപ്പ് ജിയില് നിന്ന് രണ്ടാം സ്ഥാനക്കാരായി വന്ന് പ്രീ ക്വാര്‍ട്ടറില് ശക്തരായ കൊളംബിയയെയും ക്വാര്‍ട്ടറില് സ്വീഡനെയും പരാജയപ്പെടുത്തിയാണ് ഇംഗ്ലണ്ടിന്റെ സെമി പ്രവേശനം. ഇരു ടീമുകളും മികച്ച താരനിരയുമായാണ് സെമിയിലെത്തുന്നത്. പക്ഷേ ഗോള്‍കീപ്പര് സുബാസിച്ചിന്റെയും മാന്‍സൂക്കിച്ചിന്റെയും പരുക്ക് ക്രൊയേഷ്യന് നിരയെ അലട്ടുന്നുണ്ട്.\nസുബാസിച്ച് – പിക്ക്‌ഫോര്‍ഡ്\nഗോള്‍കീപ്പര്‍മാരുടെ മികച്ച പ്രകടനമാണ് ഇരു ടീമുകളെയും സെമിഫൈനലില് എത്തിച്ചത്. ക്രൊയേഷ്യന് ഗോള്‍കീപ്പര് ഡാനിയേല് സുബാസിച്ചും ഇംഗ്ലണ്ട് ഗോള്‍കീപ്പര് ജോര്‍ദാന് പിക്ക്‌ഫോര്‍ഡുമാണ് ഇരുടീമുകളുടെയും ഗോള് വല കാക്കുന്നത്.\nഎ.എസ് മൊണാക്കോക്കു വേണ്ടി കളിക്കുന്ന ഗോള്‍കീപ്പര് സുബാസിച്ചാണ് ക്രൊയേഷ്യയുടെ യഥാര്‍ത്ത പോരാളി. ഡെന്‍മാര്‍ക്കുമായി നടന്ന പ്രീ ക്വാര്‍ട്ടര് പോരാട്ടത്തില് തോല്‍വി മുന്‍പില് കണ്ട ക്രൊയേഷ്യക്ക് വേണ്ടി ഷൂട്ടൗട്ടില് മൂന്ന് സേവുകളാണ് സുബാസിച്ച് നടത്തിയത്. ക്വാര്‍ട്ടറില് ആദിഥേയരായ റഷ്യയെ പരാജയപ്പെടുത്തിയതും സുബാസിച്ചിന്റെ കൈകള് തന്നെ.\nപരുക്ക് പറ്റിയിട്ടും മത്സരത്തിലുടനീളം ഗോള്‍വലക്ക് മുന്‍പില് മനോഹര സേവുകളുമായി കളംനിറഞ്ഞ സുബാസിച്ച് ഷൂട്ടൗട്ടില് ഒരു കിക്ക് തടഞ്ഞ് ടീമിനെ സെമിഫൈനലിലെത്തിച്ചു. കഴിഞ്ഞ മത്സരത്തില് പരുക്കേറ്റ സുബാസിച്ച് പരിശീലനത്തിനിറങ്ങിയിട്ടില്ല. ഇത് ക്രൊയേഷ്യക്ക് തിരിച്ചടിയാകും.\n24 വയസുള്ള പിക്ക്‌ഫോര്‍ഡ് പ്രീമിയര് ലീഗില് എവര്‍ട്ടന് താരമാണ്. റഷ്യന് ലോകകപ്പില് ഇതുവരെ 10 സേവുകളാണ് പിക്ക്‌ഫോര്‍ഡ് നടത്തിയത്. മുന്‍പരിചയം കുറവാണെങ്കിലും പിക്ക്‌ഫോര്‍ഡ് നിലവില് മികച്ച പ്രകടനമാണ് കാഴ്ചവെക്കുന്നത്. ഷൂട്ടൗട്ടിലേക്ക് കടന്ന പ്രീ ക്വാര്‍ട്ടര് മത്സരത്തില് കൊളംബിയന് താരം ബാക്കയുടെ കിക്ക് തടഞ്ഞിട്ട് പിക്ക്‌ഫോര്‍ഡാണ് ഇംഗണ്ടിന് ക്വാര്‍ട്ടറിലേക്കുള്ള വഴി തുറന്നത്. ക്വാര്‍ട്ടറില് സ്വീഡനെതിരേയും താരം മികച്ച സേവുകള് നടത്തി.\nലൂക്കാ മോഡ്രിച്ച് – ഹാരി കെയ്ന്\nസ്പാനിഷ് ലീഗിലെയും പ്രീമിയര് ലീഗിലെയും രണ്ട് പ്രധാന താരങ്ങളാണ് ഇരു ടീമുകളെയും നയിക്കുന്നത്. ഹാരി കെയ്‌നും ലൂക്കാ മോഡ്രിച്ചും. ഇരു ടീമുകളുടെയും നെടുംതൂണും ഇവര്‍തന്നെ.\nറയല് മാഡ്രിഡിന്റെ ലൂക്കാ മോഡ്രിച്ച് മധ്യനിരയില് കളി മെനയുന്നതില് വിദഗ്ധനാണ്. കൂട്ടിന് റാക്കിറ്റിച്ച്, റെബിച്ച്, പെരിസിച്ച് എന്നിവരുണ്ടെങ്കിലും ലൂക്കയാണ് മുന്നേറ്റത്തിലേക്ക് പന്തെത്തിക്കുന്നത്.\nഒരുപോലെ അറ്റാക്കിങ് മിഡ്ഫീല്‍ഡിലും ഡിഫന്‍സീവ് മിഡ്ഫീല്‍ഡിലും കളിക്കുന്ന മോഡ്രിച്ചിനെ തളക്കാന് ഇംഗ്ലണ്ട് കഷ്ടപ്പെടും. മോഡ്രിച്ചിനെ പൂട്ടാനായാല് ഇംഗ്ലണ്ടിനെ മത്സരം അനായാസം കൈവശപ്പെടുത്താമെന്ന വിലയിരുത്തലിലാണ് ഇംഗ്ലണ്ട്. രണ്ട് ഗോളുകളുമായി മോഡ്രിച്ച് തന്നെയാണ് ക്രെയേഷ്യന് നിരയില് മുന്നില്.\nപ്രീമിയര് ലീഗില് ടോട്ടനത്തിന് വേണ്ടി കളിക്കുന്ന ഹാരി കെയ്ന് ലോകകപ്പില് ആറ് ഗോളുമായി ഗോള്‍വേട്ട പട്ടികയില് മുന്നിലാണ്. ഇംഗ്ലണ്ട് നിരയില് പൂര്‍ണ പിന്തുണ ലഭിക്കുന്നതിനാല് വളരെ ഫ്രീ ആയാണ് കെയ്ന് കളിക്കുന്നത്. ആവശ്യ ഘട്ടങ്ങളിലെല്ലാം ഗോള് നേടി ഇംഗ്ലണ്ടിന്റെ രക്ഷകനാകാന് കെയ്‌നിന് കഴിഞ്ഞിട്ടുണ്ട്.\n3-1-4-2 എന്ന ഫോര്‍മേഷനിലാവും ഇംഗ്ലണ്ട് ക്രൊയേഷ്യയെ നേരിടുന്നത്. മുന്നേറ്റത്തില് ഹാരി കെയ്‌നിനെയും റഹീം സ്‌റ്റെര്‍ലിങിനെയും അണിനിരത്തി അറ്റാക്കിങ് മിഡ്ഫീല്‍ഡില് ഡെലി അലി, ലിന്‍ഗാര്‍ഡ്, ആഷ്‌ലി യങ്, ട്രിപ്പിയര് എന്നിവരെ ഇറക്കാനാണ് സാധ്യത. ഡിഫന്‍സീവ് മിഡ്ഫീല്‍ഡില് ഹെന്‍ഡേഴ്‌സനും പ്രതിരോധത്തില് മഗ്യൂര്, സ്‌റ്റോണ്‍സ്, വാള്‍ക്കര് എന്നിവരും നിലയുറപ്പിക്കും. പിക്ക്‌ഫോര്‍ഡ് ഗോള് വല കാക്കും.\n4-1-4-1 എന്ന ശൈലിയിലാവും ക്രൊയേഷ്യന് മുന്നേറ്റം. മാന്‍സൂക്കിച്ചിനെ ആക്രമണത്തില് നിര്‍ത്തി പെരിസിച്ച്, റാക്കിട്ടിച്ച്, മോഡ്രിച്ച്, റെബിച്ച് എന്നിവരെ അറ്റാക്കിങ് മിഡ്ഫീല്‍ഡില് ഇറക്കാനാണ് സാധ്യത. ബ്രോസോവിച്ചിനെ ഡിഫന്‍സീവ് മിഡ്ഫീല്‍ഡ് ചുമതല ഏല്‍പിക്കും. സ്ട്രിനിച്ച്, വിദ, ലോവ്‌റെന്, വ്രസാല്‍കോ എന്നിവര് പ്രതിരോധത്തില് ഇറങ്ങും. പരുക്കേറ്റ സുബാസിച്ചിന് പകരം കലിനിച്ച് ഇറങ്ങാനാണ് സാധ്യത.


Diclot Plus in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Diclot Plus upayogangal, dossge, parswafalangal, prayojanangal, prathipravarthanangal, munnariyippu\nDiclot Plus വിലയും പാക്ക് സൈസും - Diclot Plus Price and Pack Size in Malayalam - Diclot Plus vilayum pack saisum\nDiclot Plus വിവരങ്ങൾ\nDiclot Plus നേട്ടങ്ങളും ഉപയോഗങ്ങളും- Diclot Plus Benefits & Uses in Malayalam- Diclot Plus nettangalum upayogangalum\nDiclot Plus ഡോസേജും കഴിക്കേണ്ട വിധവും- Diclot Plus Dosage & How to Take in Malayalam - Diclot Plus dosagum kazhikkenda vidavum\nDiclot Plus പാർശ്വഫലങ്ങൾ- Diclot Plus Side Effects in Malayalam- Diclot Plus paarswafalangal\nDiclot Plus ബന്ധപ്പെട്ട മുന്നറിയിപ്പുകൾ- Diclot Plus Related Warnings in Malayalam- Diclot Plus bandhappeṭṭa munnaṟiyippukaḷ\nDiclot Plus-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Diclot Plus with Other Drugs in Malayalam- Diclot Plus-nu marunnukaḷumāyulla theevra pravarthanam\nDiclot Plus വൈരുദ്ധ്യങ്ങൾ- Diclot Plus Contraindications in Malayalam- Diclot Plus vairudyangal\nDiclot Plus സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Diclot Plus in Malayalam- Diclot Plus sambandhichu pothuveyulla chodyangal\nDiclot Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Diclot Plus Interactions with Food and Alcohol in Malayalam- Diclot Plus bhakshnavum madyavumaayulla prathipravarthanangal\nDiclot Plus നേട്ടങ്ങളും ഉപയോഗങ്ങളും - Diclot Plus Benefits & Uses in Malayalam - Diclot Plus nettangalum upayogangalum\nDiclot Plus പിൻവരുന്നവ ചികിത്സിക്കാൻ ഉപയോഗിക്കുന്നു\nDiclot Plus ഡോസേജും കഴിക്കേണ്ട വിധവും - Diclot Plus Dosage & How to Take in Malayalam - Diclot Plus dosagum kazhikkenda vidavum\nDiclot Plus-ന്റെ ചേരുവകൾ - Diclot Plus Active Ingredients in Malayalam - Diclot Plus-nte cheruvakal\nDiclot Plus പാർശ്വഫലങ്ങൾ - Diclot Plus Side Effects in Malayalam - Diclot Plus paarswafalangal\nDiclot Plus ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nDiclot Plus ബന്ധപ്പെട്ട മുന്നറിയിപ്പുകൾ - Diclot Plus Related Warnings in Malayalam - Diclot Plus bandhappeṭṭa munnaṟiyippukaḷ\nDiclot Plus-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭിണികൾക്ക് സുരക്ഷിതമായി Diclot Plus കഴിക്കാം.\nDiclot Plus-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nDiclot Plus മുലയൂട്ടുന്ന സ്ത്രീകൾക്ക് തികച്ചും സുരക്ഷിതമാണ്.\nDiclot Plus വൃക്കകളെ എങ്ങനെയാണ് ബാധിക്കുന്നത്?\nDiclot Plus-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nDiclot Plus കരളിനെ എങ്ങനെ ബാധിക്കുന്നു?\nDiclot Plus കരൾ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nDiclot Plus ഹൃദയത്തെ എങ്ങനെ ബാധിക്കുന്നു?\nDiclot Plus-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nDiclot Plus-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Diclot Plus with Other Drugs in Malayalam - Diclot Plus-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Diclot Plus പിൻവരുന്ന മരുന്നുകളോടൊപ്പം ഉപയോഗിക്കരുത് -\nDiclot Plus വൈരുദ്ധ്യങ്ങൾ - Diclot Plus Contraindications in Malayalam - Diclot Plus vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Diclot Plus കഴിക്കരുത് -നിങ്ങളോട്\nDiclot Plus സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Diclot Plus in Malayalam - Diclot Plus sambandhichu pothuveyulla chodyangal\nDiclot Plus ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nDiclot Plus-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nDiclot Plus തലകറക്കമോ ഉറക്കമോ ഉണ്ടാക്കുന്നില്ല. അതുകൊണ്ട് നിങ്ങൾക്ക് വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, ഡോക്ടറുടെ നിർദേശപ്രകാരം മാത്രം Diclot Plus കഴിക്കുക.\nമാനസിക വൈകല്യങ്ങൾക്ക് Diclot Plus കഴിക്കുന്നതുകൊണ്ട് യാതൊരു ഗുണവുമില്ല.\nDiclot Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Diclot Plus Interactions with Food and Alcohol in Malayalam - Diclot Plus bhakshnavum madyavumaayulla prathipravarthanangal\nആഹാരവും Diclot Plus-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Diclot Plus കഴിക്കുന്നതിന്റെ പാർശ്വഫലങ്ങളെ കുറിച്ച് ഗവേഷണമൊന്നും ലഭ്യമല്ല.\nമദ്യവും Diclot Plus-ഉം തമ്മിലുള്ള പ്രതിപ്രവർത്തനം\nമദ്യവും Diclot Plus-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nDiclot Plus ന് പകരമുള്ള മറ്റു മരുന്നുകൾ എല്ലാം കാണുക - Substitutes for Diclot Plus in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Diclot Plus കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Diclot Plus കഴിച്ചുവോ ?\nനിങ്ങൾ എത്രമാത്രം Diclot Plus ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Diclot Plus കഴിച്ചത്?\nനിങ്ങൾ എപ്പോഴാണ് Diclot Plus ഉപയോഗിക്കുന്നത് ?


മുഖക്കുരു - സംശയങ്ങളും പരിഹാരവും : Deepika.com Youth News | deepika youth\nട്രെന്‍ഡി ഹെയര് സ്റ്റൈല്\nനടനവഴിയിലെ പ്രിയ താരം\nആദ്യ വനിതാ എക്സൈസ് ഇന്‍സ്പെക്ടര്‍ക്ക് സല...\nആപ്പുകള് പറയും ബ്യൂട്ടി ടിപ്‌സ്\nനവവധുവിന് അണിയാന് ട്രെന്‍ഡി മാസ്‌കുകള്...\nചന്ദനം മണക്കുന്ന ചര്‍മം...\nമുഖക്കുരു - സംശയങ്ങളും പരിഹാരവും\n1 ചൂടുകാലത്ത് മുഖക്കുരു കൂടുമെന്നു കേട്ടിട്ടുണ്ട്. എന്താണിതിനു കാരണം?\nനമ്മുടെ മുഖചർമത്തിനു സ്വാഭാവികമായ മൃദുലത നൽകുകയും രോഗങ്ങളിൽനിന്നു സംരക്ഷണം നൽകുകയും ചെയ്യുന്ന ഗ്രന്ഥികളാണ് സെബേഷ്യസ് ഗ്രന്ഥികൾ. ഇവ ഉത്പാദിപ്പിക്കുന്ന ’സെബം’ എന്ന പദാർഥത്തിലൂടെയാണ് ഇതു സാധിക്കുന്നത്. സെബം, സെബേഷ്യസ് ഗ്രന്ഥികളിൽനിന്നു ചെറിയ കുഴലുകളിലൂടെ ഒഴുകി രോമകൂപങ്ങളിലൂടെ ചർമത്തിന്‍റെ ഉപരിതലത്തിൽ എത്താറാണു പതിവ്. വേനൽക്കാലത്ത് സെബം ഒഴുകുന്ന കുഴലുകളിലുള്ള കോശങ്ങൾ ജലം ആഗീരണം ചെയ്യുകയും വീർക്കുകയും ചെയ്യുന്നു. തന്മൂലം സെബത്തിന്‍റെ ഒഴുക്ക് തടസപ്പെടുന്നു.\n2. മുഖക്കുരു ഉള്ളവർ സൗന്ദര്യവർധക വസ്തുക്കളുടെ ഉപയോഗം കുറയ്ക്കേണ്ടതുണ്ടോ?\nഓയിൽ അധിഷ്ഠിതമായ സൗന്ദര്യവർധക വസ്തുക്കൾ ഉപയോഗിക്കുന്പോൾ അതുമൂലം രോമകൂപങ്ങളുടെ സുഷിരങ്ങൾ അടയുകയും മുഖക്കുരു ഉണ്ടാവുകയും ചെയ്യുന്നു. അതുകൊണ്ട് സൗന്ദര്യവർധകവസ്തുക്കളുടെ ഉപയോഗം കുറയ്ക്കുന്നതാണു\n3.ചില മരുന്നുകൾ മുഖക്കുരു ഉണ്ടാക്കുമെന്നു കേട്ടിട്ടുണ്ട്. ഏതൊക്കെയാണവ?\nഗർഭനിരോധന ഗുളികകൾ, സ്റ്റിറോയിഡുകൾ, ഐഎൻഎച്ച്, ലിതിയം, ഫെനിറ്റോപ്പിയിൻ, ഡൈസൾഫിറാം, തയോയുറാസിൻ മുതലായ മരുന്നുകളുടെ ഉപയോഗം നിമിത്തം മുഖക്കുരു ഉണ്ടാവാറുണ്ട്.നല്ലത്.\nഓരോ പെണ്‍കുട്ടിയുടെയും ഏറ്റവും വലിയ സ്വപ്‌നങ്ങളില് ഒന്നാണ് അവളുടെ വിവാഹദിവസം. ഒരുങ്ങിക്കഴിയുമ്പോള് രാജകുമാരിയെപ്പോലെ ഇ\nവാര്‍ഡ്രോബില് അടങ്ങിയൊതുങ്ങിയിരിക്കുന്ന ദുപ്പട്ടകള്‍ക്കും സാരികള്‍ക്കും നല്‍കാം കിടിലന് മേക്കോവര്.\nഅധ്യാപനത്തോടൊപ്പം നൃത്തവും അഭിനയവും ആങ്കറിംഗും വീണവായനയുമൊക്കെ തനിക്കു വഴങ്ങുമെന്നു തെളിയിച്ചിരിക്കുകയാണ് പ്രിയ ബാബു. എറ\nആദ്യ വനിതാ എക്സൈസ് ഇന്‍സ്പെക്ടര്‍ക്ക് സല്യൂട്ട്\nസൗന്ദര്യം വര്‍ധിപ്പിക്കാനുളള നുറുങ്ങുവിദ്യകള് തേടി ഇന്റര്‍നെറ്റില് പരതിനടക്കുന്നവര് നിരവധിയാണ്. സോഷ്യല് മീഡിയയിലും മ\nനവവധുവിന് അണിയാന് ട്രെന്‍ഡി മാസ്‌കുകള്\nപുതുമണവാട്ടി അണിഞ്ഞിരിക്കുന്ന സാരിക്കു യോജിച്ച അതേ നിറത്തിലുള്ള മാസ്‌കുകള്... സ്വര്‍ണ നൂലുകളും മുത്തുകളും തൊങ്ങലുകളും പ\nഫാഷന്‍ഭ്രമക്കാര്‍ക്കു സ്റ്റേറ്റ്‌മെന്‍റ് റിംഗുകള്\nസ്ത്രീശക്തിയും സൗന്ദര്യവും പ്രതിഫലിപ്പിക്കാന് ഇതാ സ്റ്റേറ്റ്‌മെന്റ് മോതിരങ്ങളുടെ വസന്തകാലം. വിരലുകളില് മുഴുവന് നിറച്ച\nമലയാളത്തിലും തമിഴിലും ഒരുപോലെ പ്രേക്ഷക ഇഷ്ടം നേടിയ നായികയാണ് ഇനിയ. മലയാളിയെങ്കിലും തമിഴ് സിനിമയില് തുടക്കം കുറിച്ചതിനു\nചര്‍മ സൗന്ദര്യത്തിന് ഏറ്റവും അനുയോജ്യമായ ഒന്നാണ് ചന്ദനം. പല ചര്‍മരോഗങ്ങള്‍ക്കും ചന്ദനം നല്ലൊരു പ്രതിവിധിയാണ്. വരണ്ടതോ എണ\nഒരുക്കാം, വൂള് ഫ്‌ളവര്\nകമ്പിളി നൂല് -240 സെന്റി മീറ്റര് നീളത്തില്\nകമ്പി -15 സെന്റീ മീറ്റര് നീളത്തില് ഒരെണ\nചര്‍മരോഗമുള്ള വ്യക്തിക്കുമാനസിക പിന്തുണ നല്‍കുകയെന്നതു പരമപ്രധാനമായ കാര്യമാണ്. ആത്മവിശ്വാസത്തോടെ ചികിത്സയെ നേരിടണം. സോഷ്\nജീവന്‍റെ കാവലാളായി ഒരു വീട്ടമ്മ\nകേരളത്തില് കോവിഡ് സ്രവ സാമ്പിള് ശേഖരണത്തിനു വാഹനവുമായി പോകുന്ന ഏക വനിതാ ഡ്രൈവറെന്ന് തൊടുപുഴ പുതുപ്പരിയാരം മുക്കുടിക്കല\nപണ്ടൊക്കെ സിനിമയിലെ ഹാസ്യതാരങ്ങളായിരുന്നു നമ്മെ ഏറ്റവും കൂടുതൽ ചിരിപ്പിച്ചുകൊണ്ടിരുന്നത്. പി\nസബിത അങ്ങനെ നൃത്താധ്യാപികയായി\nമാനന്തവാടി: പരിമിതികളെ അതിജീവിച്ച് സബിതയുടെ നൃത്തവിദ്യാലയം. മാനന്തവാടി വള്ളിയൂർകാവ് വര\nആലപ്പുഴ: 'നാലു വര്‍ഷമായി പറ്റിച്ചുകൊണ്ടിരിക്കുന്നവനെ പോയി പിടിക്കെടോ...' മന്ത്രി കെ.ടി. ജലീലിന\nലോക്ഡൗണ് കാലത്തു മിനിസ്‌ക്രീനിലും ഒടിടി പ്ലാറ്റ് ഫോമിലും ഏറെ ഹിറ്റായ ചിത്രമാണ് ടോവിനോ നായകനായ ഫോറന്‍സിക്. ചിത്രത്തിന്റെ\nമിന്നിത്തിളങ്ങാന് മുള്‍ട്ടാണി മിട്ടി\nസൗന്ദര്യ സംരക്ഷണത്തിനും ചര്‍മ പരിപാലനത്തിനും ഉത്തമമായ ഒന്നാണ് മുള്‍ട്ടാണി മിട്ടി. മുഖത്തെ എണ്ണമയം കുറച്ച് തിളക്കം നല്‍കാ\nസൂപ്പര്‍ലുക്കിനു ജെംസ് ടൈപ്പ് മാലകള്\nജെംസ് മിഠായികള് കോര്‍ത്തെടുത്ത പോലുള്ളൊരു മാല. യേസ്, ജെം ടൈപ്പ് മാലകളാണ് കോളജ്കുമാരികളുടെ മറ്റൊരു ട്രെന്‍ഡ്. റൗണ്ട് ഷേപ\nസീത + ജാനകി =മാളവിക\nമിനിസ്‌ക്രീന് പ്രേക്ഷകരുടെ മനസിലെ ഇഷ്ടനായികമാരുടെ പട്ടികയില് പ്രഥമസ്ഥാനമാണ് മാളവിക വെയ്ല്‍സിന്. അഭിനയമികവിനാല് സൂപ്പര\nപേപ്പര് ഇയര് റിംഗ്\nക്വില്ലിംഗ് പേപ്പര് (മെറൂണ് നിറം) - മൂന്ന് എണ്ണം\nക്വില്ലിംഗ് പേപ്പര് (മഞ്ഞ നിറം) - മൂന്ന് എ\nബി ടൗണിലെ ഭൂമി സൗന്ദര്യം\nകഥാപാത്രങ്ങളുടെ പ്രേക്ഷക സ്വീകാര്യതയാണ് ഭൂമി പെഡ്‌നേക്കറിനെ ബോളിവുഡില് വ്യത്യസ്തയാക്കുന്നത്. പുതുമയും പരീക്ഷണങ്ങളും നിറ\nലൈറ വേറെ ലെവല്\nആയിരം രൂപയും കൈയില്‍പ്പിടിച്ച് ഒരു പതിനെട്ടുകാരി കണ്ട സ്വപ്‌നമാണ് ലൈറ ക്ലോത്തിംഗ് സ്‌റ്റോര്. സ്വന്തം സ്വപ്‌നത്തിനുവേണ്ട\n'അനന്യം' ഈ പാട്ടുവെട്ടം....!\nറിയാലിറ്റി വേദികളിൽ തിളങ്ങുന്നവർക്ക് പിന്നണി പാടാൻ മുന്തിയ പരിഗണന നല്കുന്ന കാലത്താണ് ‘വെള്ളം’ സിനി\nഅപ്രതീക്ഷിതമായാണ് ഇവാന വെള്ളിത്തിരയിലേക്ക് എത്തിയത്. ചാര്‍േട്ടഡ് അക്കൗണ്ടന്റാകാനായിരുന്നു മോഹം. വല്യച്ഛനൊപ്പം ഒരു സിനിമയ\nസൗന്ദര്യസംരക്ഷണത്തിന്റെ കാര്യത്തില് നമ്മളാരും ഒരു വിട്ടുവീഴ്ചയ്ക്കും ഒരുക്കമല്ല. മുഖത്ത് ചെറിയൊരു കറുപ്പ് കണ്ടാല് തന്ന\nസ്‌റ്റൈലാകാന് സിഗരറ്റ് പാന്റ്‌സ്\nപാന്റുകള് പുരുഷന്മാരുടെ മാത്രം കുത്തകയായിരുന്ന ഒരു കാലം ഉണ്ടായിരുന്നു. ഫാഷന്റെ കുത്തൊഴുക്കില് പല മാറ്റങ്ങളും സംഭവിച്ചു\nമൊഞ്ചുള്ള സൃഷ്ടികളുമായി മഞ്ജു\nവര്‍ണക്കൂട്ടുകളാല് വിസ്മയം തീര്‍ക്കുകയാണ് തളിപ്പറമ്പ് സ്വദേശിയും മൈസൂര് നിവാസിയുമായ മഞ്ജു ജോഷി. രണ്ടുവര്‍ഷങ്ങള്‍ക്കുമു\nരണ്ടു കമ്മ ലുകള്‍ക്കു വേണ്ട സാധനങ്ങള്\nപച്ച നിറത്തിലുള്ള ക്വില്ലിംഗ് റിബണ് - രണ്ട് എണ്ണം\nകടും മഞ്ഞ നിറത്തിലുള്ള ക്വ\nവേനലില് അധിക മേക്കപ്പ് വേണ്ട\nവേനല്! ചര്‍മ സംരക്ഷണത്തിന് ഏറ്റവും പ്രാധാന്യം നല്‍കേണ്ട സമയം. മേക്കപ്പുകളുടെ അധികഭാരത്തില് നിന്ന് ഒഴിഞ്ഞു നില്‍ക്കേണ്ട


'അയോധ്യയില് രാമക്ഷേത്രത്തിന് സമീപം ഹനുമാന്‍റെ പ്രതിമ സ്ഥാപിക്കണം': രാമജന്മഭൂമി ട്രസ്റ്റിനോട് ആം ആദ്മി പാര്‍ട്ടി\nഡല്‍ഹി: അയോധ്യയില് രാമക്ഷേത്രത്തിന് സമീപം ഹനുമാന്‍റെ പ്രതിമ സ്ഥാപിക്കണമെന്നാവശ്യവുമായി ആം ആദ്മി പാര്‍ട്ടി. ഹനുമാന്‍റെ പ്രതിമ സ്ഥാപിക്കണമെന്ന് രാമജന്മഭൂമി ട്രസ്റ്റിനോട് എഎപി വക്താവും എംഎല്‍എയുമായ സൗരഭ് ഭരദ്വാജ് ആവശ്യപ്പെട്ടു.\nഅയോധ്യയില് രാമക്ഷേത്രനിര്‍മ്മാണത്തോടൊപ്പം സുന്ദരവും ഗംഭീരവുമായ ഹനുമാന് പ്രതിമ നിര്‍മ്മിക്കാന് ആവശ്യപ്പെടുമെന്ന് ഭരദ്വാജ് പറഞ്ഞു. അതിനായി ട്രസ്റ്റിനോട് സമയം ആവശ്യപ്പെടുമെന്നും ഔദ്യോഗികമായി അപേക്ഷ നല്‍കുമെന്നും അദ്ദേഹം പറഞ്ഞു. രാമന്റെ ഏറ്റവും പ്രിയപ്പെട്ടവനാണ് ഹനുമാന്. രാമക്ഷേത്രം എവിടെയെല്ലാം ഉണ്ടോ അവിടെയെല്ലാം ഹനുമാനുമുണ്ടെന്ന് അദ്ദേഹം വ്യക്തമാക്കി.\nഎല്ലാ മാസത്തിലെയും ആദ്യ ചൊവ്വാഴ്ച തന്‍റെ മണ്ഡലത്തിലെ സുന്ദരകാണ്ഡ പാരായണ പരിപാടി നടത്തുമെന്ന് കഴിഞ്ഞ ദിവസം സൗരഭ് ഭരദ്വാജ് വ്യക്തമാക്കിയിരുന്നു. ഹനുമാന്‍റെ സാഹസിക യാത്ര വര്‍ണിക്കുന്നതാണ് സുന്ദരകാണ്ഡം.\nഅരവിന്ദ് കെജ്രിവാള് നാമനിര്‍ദേശ പത്രിക സമര്‍പ്പിക്കാന് പുറപ്പെട്ടത് വാല്‍മീകി മന്ദിരത്തില് നിന്നായിരുന്നു. തെരെഞ്ഞെടുപ്പിന് മുമ്പും വിജയിച്ച ശേഷവും ഹനുമാന് ക്ഷേത്രത്തില് കുടുംബത്തോടൊപ്പം സന്ദര്‍ശനവും നടത്തിയിരുന്നു.\nTags: aapayodhyaTOPhanuman temple


18 September, 2021 07:31:13 PM\nസ്‌കൂള് ഹെല്‍ത്ത് പ്രോഗ്രാം പുനഃസ്ഥാപിക്കുന്നതിനുള്ള നടപടികള് സ്വീകരിക്കണം. വിദ്യാലയങ്ങള് തുറക്കുമ്പോള് രോഗം പടരാതിരിക്കാനുള്ള മുന്‍കരുതല് സ്വീകരിക്കണം. കുട്ടികള്‍ക്കുവേണ്ടി പ്രത്യേക മാസ്‌കുകള് തയ്യാറാക്കണം. സ്‌കൂളുകളിലും മാസ്‌കുകള് കരുതണം. ഒക്ടോബര് 18 മുതല് കോളേജ് തലത്തില് വാക്സിനേഷന് സ്വീകരിച്ച വിദ്യാര്‍ത്ഥികളുടെ എല്ലാ ക്ലാസുകളും ആരംഭിക്കുമെന്ന് മുഖ്യമന്ത്രി വ്യക്തമാക്കി.


ദക്ഷിണാഫ്രിക്കയ്‌ക്കെതിരെ ഏകദിന പരമ്പര വിലയിരുത്തിയാല് സ്ഥിരതയോടെ കളിച്ചത് ഒരേയൊരു താരമാണെന്ന് മനസ്സിലാക്കാന്. അത് ഷാര്‍ദുല് താക്കൂറായിരുന്നു. എന്നാല് പരമ്പരയിലെ മൂന്നാമത്തെ മത്സരത്തില് താക്കൂറിനെ പുറത്തിരുത്തിയാണ് ടീം ഇന്ത്യ ഇറങ്ങിയത് എന്നത് ഏറെ കൗതുകമായി മാറി.\nമത്സരത്തിന്റെ ടോസ് വേളയില് ഇതിനെ കുറിച്ച് വിശദീകരിക്കാന് പക്ഷെ നായകന് രാഹുല് തയ്യാറായില്ല. മറ്റ് താരങ്ങള്‍ക്ക് കളിക്കാന് അവസരം ലഭിക്കാനാണ് ഈ മാറ്റമെന്നാണ് പൊതുവെ രാഹുല് പറഞ്ഞത്.\nമൂന്നാം ഏകദിനത്തില് നാല് മാറ്റങ്ങളാണ് ഇന്ത്യന് നിരയില് നടത്തിയത്. ഷാര്‍ദുല് താക്കൂര്, വെങ്കിടേഷ് അയ്യര്, രവിചന്ദ്ര അശ്വിന് ഭുവനേശ്വര് കുമാര് എന്നിവരെ പുറത്തിരുത്തിയപ്പോള് പകരം ദീപക് ചഹര്, സൂര്യകുമാര് യാദവ്, ജയന്ത് യാദവ്, പ്രസിദ്ധ് കൃഷ്ണ എന്നിവരെ പരീക്ഷിച്ചു.\nഇതില് ഷാര്‍ദുല് താക്കൂറിനെ മാറ്റിയതാണ് ഇപ്പോള് വിവാദമായിരിക്കുന്നത്. ആദ്യ മത്സരം അര്‍ധ സെഞ്ച്വറി നേടിയ ഷാര്‍ദുല് രണ്ടാം മത്സരത്തില് പുറത്താകാതെ 40 റണ്‍സും നേടിയിരുന്നു. കൂടാതെ രണ്ടാം മത്സരത്തില് 35 റണ്‍സ് മാത്രം വഴങ്ങി ഒരു വിക്കറ്റും ഷാര്‍ദുല് നേടിയിരുന്നു. എന്നാല് തൊട്ടടുത്ത മത്സരത്തില് താരത്തെ പുറത്തിരുത്തുകയായിരുന്നു.\nഅതെസമയം സൂര്യകുമാര് യാദവിന് ഈ മത്സരത്തില് കളിക്കാന് അവസരം ലഭിച്ചെങ്കിലും മറ്റൊരു താരം റുതുരാജ് ഗെയ്ക്കുവാദിനെ പരിഗണിക്കാനും ടീം മാനേജുമെന്റ് തയ്യാറായില്ല.\nഅതെസമയം മത്സരത്തില് ദക്ഷിണാഫ്രിക്ക കൂറ്റന് സ്‌കോറിലേക്ക് മുന്നേറുകയാണ് ഒടുവില് റിപ്പര്‍ട്ട് കിട്ടുമ്പോള് മൂന്ന് വിക്കറ്റിന് 170 റണ്‍സ് എന്ന നിലയിലാണ് ദക്ഷിണാഫ്രിക്ക.


Coronavirus China: us army may have brought the deadly coronavirus into china; china slams united states over covid 19 | Samayam Malayalam Photogallery\nus army may have brought the deadly coronavirus into china; china slams united states over covid 19\nവുഹാനില് കൊറോണ കൊണ്ടുവന്നത് അമേരിക്ക? ആരോപണവുമായി ചൈന; വിവാദം\nവുഹാനിലേക്ക് വൈറസ് കൊണ്ടുവന്നത് യുഎസ് സേന\nകൊവിഡ് 19 ബാധയ്ക്കു പിന്നില് അമേരിക്കയാണെന്ന് ചൈന. ചൈനയിലെ വുഹാനിലേക്ക് വൈറസ് കൊണ്ടുവന്നത് അമേരിക്കന് സേനയാണെന്നാണ് ആരോപണം. കഴിഞ്ഞ വര്‍ഷം വുഹാനില് ലോക സൈനിക കായികമേളയില് പങ്കെടുത്ത അമേരിക്കന് സേനാ കായികതാരങ്ങളാണ് രോഗം കൊണ്ടുവന്നതെന്നാണ് ആരോപണം ഉന്നയിച്ചിരിക്കുന്നത്. ചൈനീസ് വിദേശകാര്യ വക്താവ് ഷാവോ ലിജിയാന് ആണ് പുതിയ ഗൂഢാലോചന സിദ്ധാന്തം ട്വീറ്റ് ചെയ്തത്.\nTwitter-Lijian Zhao 赵立坚\nഅമേരിക്കാര്‍ക്ക് നേരത്തെ കൊവിഡ് 19\nവുഹാനിലേക്ക് വൈറസ് കൊണ്ടുവന്നത് യുഎസ് സേനയെന്ന ചൈനയുടെ വാദത്തിനാധാരം സിഡിസിഎസ് ഡയറക്ടര് റോബര്‍ട് റെഡ് ഫീല്‍ഡിന്റേത്. അദ്ദേഹം യുഎസ് കോണ്‍ഗ്രസില് നടത്തിയ പ്രസ്താവനയാണ് ചൈനയുടെ വാദത്തിനു പിന്നില്. പനി ബാധിച്ചു മരിച്ചെന്നു നേരത്തെ കരുതപ്പെട്ടിരുന്ന ചില അമേരിക്കക്കാര്‍ക്ക് കൊവിഡ് 19 ആയിരുന്നിരിക്കാമെന്നാണ് റോബര്‍ട് റെഡ് ഫീല്‍ഡ് പറഞ്ഞത്.\nയുഎസിലെ ആദ്യ രോഗി ആര്?\nപനി ബാധിച്ചു മരിച്ചെന്നു നേരത്തെ കരുതപ്പെട്ടിരുന്ന ചില അമേരിക്കാര്‍ക്ക് കൊവിഡ് ആയിരുന്നിരിക്കാമെന്ന റോബര്‍ട് റെഡ് ഫീല്‍ഡിന്റെ പ്രസ്താവനയില് ചൈന വിശദീകരണം ആവശ്യപ്പെട്ടു. ചോദ്യങ്ങളുടെ ഒരു പട്ടികയാണ് ചൈന ട്വീറ്റ് ചെയ്തത്. 'യു എസിലെ ആദ്യ രോഗി ആരാണ്?, എത്ര പേര്‍ര്ര് അമേരിക്കയില് രോഗം ബാധിച്ചു?, ചികിത്സിക്കുന്ന ആശുപത്രികളുടെ പേര് പരസ്യപ്പെടുത്തൂ?, എന്നീ ചോദ്യങ്ങളാണ് ചൈന ട്വിറ്ററിലൂടെ ചോദിച്ചത്.\nപുതിയ രാഷ്ട്രീയവിവാദങ്ങള്‍ക്ക് തുടക്കമിട്ട് ചൈന\nകൊവിഡ് 19 ന്റെ പ്രഭവകേന്ദ്രം ചൈനയിലെ വുഹാന് എന്നാണ് ഔദ്യോഗിക റിപ്പോര്‍ട്ടുകള്. ഡിസംബര് മാസം അവസാനമാണ് കൊറോണ വൈറസ് ബാധയുടെ വ്യാപനം ആരംഭിച്ചത്. ചൈനയില് 80,000 ആളുകള്‍ക്ക് രോഗം സ്ഥിരീകരിച്ചതില് 58,000 ആളുകള്‍ക്കും രോഗം ഭേദമായതായാണ് ഔദ്യോഗിക കണക്കുകള് വിശദീകരിക്കുന്നത്. എന്നാല്, കൊറോണ വൈറസിന്റെ ഉത്ഭവം അമേരിക്കയിലാണെന്ന ചൈനയുടെ ആരോപണം വന്‍വിവാദങ്ങള്‍ക്കാണ് ഇടയാക്കിയിരിക്കുന്നത്.\nWeb Title : us army may have brought the deadly coronavirus into china; china slams united states over covid 19\nകൊവിഡ് 19 കൊറോണവൈറസ് ചൈന കൊറോണവൈറസ് അമേരിക്ക കൊറോണവൈറസ് united states covid 19 Coronavirus China coronavirus america coronavirus\nആശങ്കയ്ക്കിടയില് ആശ്വാസ വാര്‍ത്ത։ 60,000 കൊവിഡ് വൈറസ് ബാധിതര്‍ക്ക് രോഗം ഭേദമായിഅടുത്ത ഗാലറി


സാമ്പത്തിക നഷ്‌ടം; സർവീസ് നിർത്താനൊരുങ്ങി സ്വകാര്യ ബസുടമകൾ -Covid Lock Down Private Bus Service\nസാമ്പത്തിക നഷ്‌ടം; സർവീസ് നിർത്താനൊരുങ്ങി സ്വകാര്യ ബസുടമകൾ\nടിക്കറ്റ് നിരക്ക് വർധിപ്പിച്ചതും സാമ്പത്തിക പ്രതിസന്ധി മറികടക്കാൻ പരിഹാരമായില്ലെന്ന് ബസുടമകൾ\nJuly 27, 2020 3:23:47 pm\nകൊച്ചി: സാമ്പത്തിക നഷ്‌ടത്തെ തുടർന്ന് സർവീസുകൾ നിർത്താനൊരുങ്ങി സ്വകാര്യ ബസുടമകൾ. കോവിഡ് പ്രതിസന്ധിയെ തുടർന്നാണ് തീരുമാനം. ബസിൽ യാത്രക്കാരുടെ എണ്ണം കുറഞ്ഞതോടെ ദെെനംദിന കാര്യങ്ങൾക്കുള്ള വരുമാനം പോലും ലഭിക്കാത്ത അവസ്ഥയായി. ദിനംപ്രതിയുള്ള ഇന്ധനവില വർധനവ് ഇരട്ടിപ്രഹരമായി. നിലവിലെ സ്ഥിതി തുടർന്നാൽ കടക്കെണിയിലാകുമെന്നാണ് ഭൂരിഭാഗം സ്വകാര്യ ബസുടമകളും പറയുന്നത്.\nഓഗസ്റ്റ് ഒന്നുമുതല് സ്വകാര്യ ബസുകള് സര്‍വീസ് നിര്‍ത്തിവയ്‌ക്കാൻ തീരുമാനിച്ചു. നഷ്‌ടം സഹിച്ച് മുന്നോട്ടുപോകാനാകില്ലെന്ന് ബസ് ഉടമ സംയുക്ത സമിതി വിലയിരുത്തി. ബസ് ഓടാത്ത കാലത്തെ നികുതി ഒഴിവാക്കാന് ‘ജി ഫോം’ മോട്ടോര്‍വാഹനവകുപ്പിന് നല്‍കാനും തീരുമാനമായി.\nRead Also: സംസ്ഥാനത്ത് സമ്പൂര്‍ണ ലോക്ക്ഡൗണില്ല; രോഗവ്യാപനം രൂക്ഷമായ ഇടങ്ങളിൽ കടുത്ത നിയന്ത്രണം\nകോവിഡ് പ്രതിസന്ധിയുടെ ഭാഗമായി ഏർപ്പെടുത്തിയ സമ്പൂർണ അടച്ചുപൂട്ടലിനു ശേഷം വളരെ ചെറിയ ശതമാനം സ്വകാര്യ ബസുകൾ മാത്രമാണ് സാധാരണ രീതിയിൽ സർവീസ് പുനഃരാരംഭിച്ചത്. പല ബസുടമകളും സർവീസ് നിർത്തിവയ്‌ക്കുകയും ചെയ്‌തു. ഇപ്പോൾ സർവീസ് നടത്തുന്ന ബസുകളും സർവീസ് നിർത്തിവയ്‌ക്കുന്നതിനെ കുറിച്ച് ആലോചിക്കുകയാണ്.\nഅതേസമയം, കോവിഡിനെ തുടർന്നുള്ള പ്രതിസന്ധി പരിഹരിക്കാനാണ് നേരത്തെ ബസ് ടിക്കറ്റ് നിരക്ക് വർധിപ്പിച്ചത്. ടിക്കറ്റ് നിരക്ക് വർധിപ്പിച്ചെങ്കിലും സാമ്പത്തിക പ്രതിസന്ധി രൂക്ഷമായി തുടരുന്നതായി സ്വകാര്യ ബസുടമകൾ പറയുന്നു. ഡ്രെെവർമാർക്കും കണ്ടക്‌ടർമാക്കും വേതനം കുറച്ചുനൽകിയാണ് പല സർവീസുകളും ഇപ്പോൾ മുന്നോട്ടുപോകുന്നത്.\nBus ServicesPrivate Bus\nWeb Title: Covid lock down private bus service\nസംസ്ഥാനത്ത് സമ്പൂര്‍ണ ലോക്ക്ഡൗണില്ല; രോഗവ്യാപനം രൂക്ഷമായ ഇടങ്ങളിൽ കടുത്ത നിയന്ത്രണം


കൈയൊപ്പ്: ജനാധിപത്യത്തിൽ വധശിക്ഷയുടെ പ്രസക്തി !!!\nവധശിക്ഷയ്ക്കെതിരായ വാദങ്ങൾ ലോകത്തെല്ലായിടത്തും ചൂടുപിടിക്കുമ്പോൾ ഇന്ത്യയിൽ വളരെക്കാലത്തിനു ശേഷം ഒന്നിനുപുറകെ ഒന്നായി ദയാഹർജികൾ തള്ളപ്പെടുകയും വധശിക്ഷകൾ നടപ്പിലാക്കപ്പെടുകയുമാണ്. 1995ൽ ഓട്ടോ ശങ്കറിനെ തൂക്കിക്കൊന്നതിനുശേഷം പിന്നെയൊരു വധശിക്ഷ നടപ്പാക്കുന്നത് 2004ൽ ധനഞ്ജയ് ചാറ്റർജിയെ തൂക്കിക്കൊന്നുകൊണ്ടാണ്. അതിനു മുന്നുമ്പിന്നുമായി നിരവധി കേസുകളിൽ വധശിക്ഷ വിധിക്കപ്പെട്ടെങ്കിലും പലതും ദയാഹർജികളായി രാഷ്ട്രപതിയുടെ തീർപ്പുകാത്തുകിടന്നു.\nഎന്നാൽ പ്രണബ് മുഖർജി രാഷ്ട്രപതിയായി ചുമതലയേറ്റ് മാസങ്ങൾക്കുള്ളിൽ ദയാഹർജി തള്ളിയതിനെത്തുടർന്ന് രണ്ടുപേരെ തൂക്കിക്കൊന്നു. ഇപ്പോൾ ദയാഹർജി തള്ളിയ കേസുകളിലും ദയാഹർജി സമർപ്പിക്കാത്ത കേസുകളിലും ശിക്ഷ നടപ്പായാൽ, ഇന്ത്യ വധശിക്ഷയുടെ കാര്യത്തിൽ ലോകത്തിലെ ആദ്യ അഞ്ച് രാജ്യങ്ങളിൽ വരുമെന്ന് കണക്കുകൾ സൂചിപ്പിക്കുന്നു.\nയു.എന്നിലെ 193 രാജ്യങ്ങളിൽ 140ലും വധശിക്ഷ അസാധുവാക്കിക്കഴിഞ്ഞു. വധശിക്ഷ നിലനിൽക്കുന്ന രാജ്യങ്ങളിൽപ്പോലും വധശിക്ഷ നൽകാവുന്ന കുറ്റങ്ങളുടെ എണ്ണം നിജപ്പെടുത്തി ഇത്തരം ശിക്ഷകളുടെ എണ്ണത്തിൽ ഗണ്യമായ കുറവു വരുത്തിയിട്ടുണ്ട്. അമേരിക്കയിൽ 16 സംസ്ഥാനങ്ങളിൽ വധശിക്ഷ പൂർണമായും നിർത്തലാക്കി. ചൈന 13 കുറ്റങ്ങളെ വധശിക്ഷയുടെ പരിധിയിൽനിന്ന് ഒഴിവാക്കി.\nഎന്നാൽ ഇന്ത്യ ഇക്കാര്യത്തിൽ പിന്നോട്ടാണോ സഞ്ചരിക്കുന്നത്? 2001 മുതൽ 2011 വരെയുള്ള പത്തുവർഷത്തിൽ 5776 കേസുകളിൽ വധശിക്ഷ വിധിക്കണമെന്ന ആവശ്യമുയർന്നു. ഇതിൽ 4321 എണ്ണം ജീവപര്യന്തമായി കുറച്ചപ്പോൾ 1455 പേരെ വിവിധ കോടതികൾ തൂക്കിക്കൊല്ലാൻ വിധിച്ചു.\nകാര്യങ്ങൾ വസ്തുനിഷ്ടമായി മനസ്സിലാകാൻ ആദ്യം വേണ്ടത് വികാരപരമായ മുൻവിധികളോടെ അതിനെ സമീപിക്കാതിരിക്കുക എന്നതാണ്.\nഅജ്മൽ കസബും മുഹമ്മദ് അഫ്സൽ ഗുരുവും\nമുംബയ് ഭീകരാക്രമത്തിൽ പിടിയിലായ ഏക കുറ്റവാളി അജ്മൽ കസബിന്റെ വിചാരണയും ദയാഹർജി തീർപ്പാക്കലും ശിക്ഷ നടപ്പാക്കലും ഇന്ത്യൻ നീതിന്യായവ്യവസ്ഥിതിയുടെ പൊതുരീതിയിൽനിന്ന് വിഭിന്നമായി അതിവേഗത്തിലായിരുന്നു. ദയാഹർജി തള്ളിയശേഷം ശിക്ഷ നടപ്പാക്കുന്നതിൽ കാണിച്ച രഹസ്യ സ്വഭാവം വിമർശനവിധേയമായിരുന്നു. വധശിക്ഷയെ എതിർക്കുന്നവർ അവരുടേതായ ന്യായങ്ങൾ നിരത്തി കസബിന്റെ തൂക്കികൊലയെ എതിർത്തിരുന്നു. എന്നാൽ അവിടെ മറുപക്ഷത്തിന്റെ പ്രതികാരാഗ്നിക്ക്, നേരിൽ കണ്ട ഒരു കൂട്ടക്കൊലയുടെ സാധൂകരണമുണ്ടായിരുന്നു.\nഅഫ്സൽ ഗുരുവിന്റെ കാര്യത്തിൽ മേൽപ്പറഞ്ഞ വിമർശനങ്ങൾ ഉൾക്കൊണ്ടില്ല എന്നു തെളിയിക്കുന്നവിധം ശിക്ഷ നടപ്പാക്കലിൽ രഹസ്യാത്മകത നിലനിർത്തി. പക്ഷെ ഇത്തവണ വിമർശങ്ങൾ മുൻപുള്ളതിലും അധികമായിരുന്നു. കേസിന്റെ അന്വേഷണരീതിയെക്കുറിച്ചും വിധിപ്രസ്താവനയിൽ കോടതിയിൽനിന്നുണ്ടായ ചില പരാമർശങ്ങളെക്കുറിച്ചും മുൻപുണ്ടായിരുന്ന വിമർശനങ്ങൾ വീണ്ടും ഉറക്കെക്കേട്ടു.\n2001 ഡിസംബർ 13 ന് നടന്ന പാർലമെന്റ് ആക്രമണത്തിൽ എട്ടു സുരക്ഷാ ഉദ്യോഗസ്ഥരും ഒരു തോട്ടക്കാരനും കൊല്ലപ്പെട്ടു. ആക്രമണം നടത്തിയ അഞ്ചുപേരെയും ഏറ്റുമുട്ടലിൽ വെടിവച്ചു കൊന്നു. സംഭവത്തെക്കുറിച്ചുള്ള അന്വേഷണം ത്വരഗതിയിലായപ്പോൾ, രണ്ടു ദിവസത്തിനുള്ളിൽ 'ഗൂഢാലോചനയിലെ പ്രധാന പങ്കാളികളാ'യ എസ്.എ.ആർ. ഗീലാനി, ഷൗക്കത്ത് ഗുരു, അഫ്സൽ ഗുരു എന്നിവർ അറസ്റ്റിലായി. ഗിലാനിയെ ന്യൂഡൽഹിയിൽനിന്നും മറ്റു രണ്ടുപേരെ ശ്രീനഗറിൽനിന്നുമായിരുന്നു അറസ്റ്റ് ചെയ്തത്.\nഗീലാനിയാണ് അഫ്സലിലേക്ക് ചൂണ്ടുപലകയായതെന്നാണ് പൊലീസ് പറഞ്ഞത്. എന്നാൽ അഫ്സലിന്റെ അറസ്റ്റിനുശേഷമായിരുന്നു ഗീലാനിയുടെ അറസ്റ്റ്. ഹൈക്കോടതി ഈ വൈരുദ്ധ്യം ചൂണ്ടിക്കാട്ടിയെങ്കിലും റിപ്പോർട്ടിൽ മാറ്റമൊന്നും വരുത്തിയില്ല. അഫ്സലിന്റെ വീട്ടിൽനിന്ന് അറസ്റ്റിനുശേഷം പൊലീസ് കണ്ടുകെട്ടിയതെന്ന് പറയപ്പെടുന്ന ഹാർഡ് ഡിസ്ക്കിൽ പൊലീസിനു വേണ്ട രീതിയിൽ തെളിവുകൾ കുത്തിനിറച്ചുവെന്നും ആരോപണമുണ്ട്. പിന്നീട് ഗീലാനിയെയും ഷൗക്കത്ത് ഗുരുവിനെയും കോടതി വെറുതെ വിട്ടു.\nഒരുപാട് വൈരുദ്ധ്യങ്ങളും അസത്യങ്ങളും ചേർത്തു തുന്നിയെടുത്ത ഒരു കേസായിരുന്നു അഫ്സൽ ഗുരുവിനെതിരെയുണ്ടായിരുന്നത്. "സാഹചര്യത്തെളിവുകൾ മാത്രമാണുള്ളത്" എന്നു കോടതി പറയുകയും ചെയ്തു. ഈ സാഹചര്യത്തെളിവുകളൊന്നും സംശയലേശമന്യെ ഗൂഢാലോചന തെളിയിക്കാൻ കഴിയുന്നതായിരുന്നില്ല.\nകേസിൽ വിചാരണ ആരംഭിച്ചപ്പോൾ അഫ്സലിനായി ഹാജരാകാൻ അഭിഭാഷകരില്ലായിരുന്നു. കോടതി അനുവദിച്ച ജൂനിയർ വക്കീൽ ഒരിക്കൽ പോലും അഫ്സൽ ഗുരുവിനെ കണ്ടില്ല. എല്ലാം കഴിഞ്ഞ്, തെളിവുകളിൽ വൈരുദ്ധ്യം കണ്ടെത്തിയ കോടതി, വിധി പ്രസ്താവിച്ചപ്പോൾ ഇങ്ങനെ കൂടി പറഞ്ഞു - "ഈ കേസിൽ വധശിക്ഷ നൽകിയില്ലെങ്കിൽ സമൂഹത്തിന്റെ പൊതുബോധത്തിനു തൃപ്തിയാകില്ല." സംഭവത്തിൽ നേരിട്ട് പങ്കില്ലായിരുന്ന അഫ്സൽ ഗുരുവിന്റെ വിചാരണ സ്വതന്ത്രവും നീതിയുക്തവുമായിരുന്നില്ലെന്ന് അത് സൂക്ഷ്മമായി പരിശോധിക്കുന്ന ആർക്കും മനസ്സിലാകും.\nദയാഹർജി തീർപ്പാക്കലും അതിലെ രാഷ്ട്രീയവും\nജനഹിതമനുസരിച്ച് വധശിക്ഷ നടപ്പിലാക്കി ചോരയിൽ കൈകഴുകി ജനപ്രിയത ഉറപ്പിക്കുന്ന അധികാരത്തിന്റെ രീതി ചരിത്രത്തിൽ പലയിടത്തും കാണാം. സ്വയം പരിഷ്‌കൃതരെന്ന് ഏവരും സ്വയം വിശ്വസിക്കുന്നൊരു കാലഘട്ടത്തിൽ ഇത്തരത്തിലൊന്ന് അസംഭവ്യമാണെന്നു തോന്നിയേക്കാം. എന്നാൽ, ഈയടുത്ത് നടന്ന രണ്ട് വധശിക്ഷകളെ സൂക്ഷ്മമായി നോക്കിയാൽ അതിൽ ഒരു രാഷ്ട്രീയ ലക്ഷ്യമുണ്ടോയെന്ന് സംശയം തോന്നാം. അജ്മൽ കസബിനെ തൂക്കിക്കൊന്നത് ഗുജറാത്ത് തെരഞ്ഞെടുപ്പിനു തൊട്ടുമുൻപ്. പൊതുവികാരത്തെ തൃപ്തിപ്പെടുത്തി ഭൂരിപക്ഷ വോട്ടുകൾ നേടിയെടുക്കുവാനുള്ള ഒരു ഗൂഢലക്ഷ്യം ഇതിനുപിന്നിൽ കാണാനാകും. പക്ഷെ അതുകൊണ്ട് കോൺഗ്രസിന് നേട്ടമൊന്നും ഉണ്ടാക്കാനായില്ലെന്ന് തെരഞ്ഞെടുപ്പ് ഫലം തെളിയിച്ചു.\nബി.ജെ.പി മോഡിയെ ഉയർത്തിക്കാട്ടി അടുത്ത പാർലമെന്റ് തെരഞ്ഞെടുപ്പ് പ്രചരണ തന്ത്രം ഒരുക്കുന്ന പശ്ചാത്തലത്തിലാണ് ഇപ്പോൾ അഫ്സൽ ഗുരുവിന്റെ വധശിക്ഷ നടപ്പാക്കിയിരിക്കുന്നത്. അതോടൊപ്പം കേന്ദ്ര ആഭ്യന്തരമന്ത്രി സുശീൽ കുമാർ ഷിൻഡെയുടെ വിവാദമായ ‘കാവിഭീകരത പ്രസ്താവന’ ഒരു വർഗീയ ആയുധമാക്കാൻ ബി.ജെ.പി ശ്രമിക്കുമ്പോൾ അതിനു തടയിടാനുള്ള ഒരു കോൺഗ്രസ് തന്ത്രവുമായിരുന്നു അഫ്സൽ ഗുരുവിന്റെ വധശിക്ഷ. നിരവധി ദയാഹർജികൾ തീർപ്പുകാത്ത് കിടന്നിരുന്നെങ്കിലും ബി.ജെ.പിയുടെ ഏറെനാളായുള്ള ആവശ്യം അഫ്സൽ ഗുരുവിന്റെ ശിക്ഷ നടപ്പാക്കണമെന്നത് മാത്രമായിരുന്നു.\nഅജ്മൽ കസബിനെ 2012 നവംബർ 21 തൂക്കിക്കൊന്നതോടെ അഫ്സൽ ഗുരുവിന്റെ രക്തത്തിനായുള്ള മുറവിളി പലകോണിൽനിന്നും വീണ്ടുമുയർന്നു. എന്നാൽ, നവംബർ 15ന് പ്രണബ് മുഖർജി അഫ്സൽ ഗുരുവിന്റെ ഫയൽ പുനർചിന്തനത്തിനായി ആഭ്യന്തര മന്ത്രാലയത്തിനു തിരിച്ചയച്ചിരുന്നു.\nആഭ്യന്തരമന്ത്രി സുശീൽ കുമാർ ഷിൻഡെ വിവാദമായ കാവി ഭീകരത പ്രസ്താവന നടത്തിയത് ഇക്കഴിഞ്ഞ ജനുവരി 20 നാണ്. അതേത്തുടർന്ന് തൊട്ടടുത്ത ദിവസങ്ങളിൽ ബി.ജെ.പി, സംഘപരിവാർ കക്ഷികൾ രൂക്ഷമായ വിമർശനവുമായി രംഗത്തെത്തി. ജനുവരി 23 ന് ആഭ്യന്തര മന്ത്രാലയം അഫ്സൽ ഗുരുവിന്റെ ദയാഹർജി തള്ളണമെന്ന് രാഷ്ട്രപതിക്ക് ശുപാർശ നൽകി. അതിൽ തീർച്ചയായും ഒരു കൈകഴുകൽ രാഷ്ട്രീയം കാണാനാകും\nഅഫ്സൽ ഗുരുവിനെ തൂക്കിക്കൊല്ലാൻ വിധിച്ചത് 2004ലാണ്. പിന്നീട് രാഷ്ട്രപതിക്ക് ദയാഹർജി സമർപ്പിച്ചെങ്കിലും അന്നത്തെ രാഷ്ട്രപതി എ.പി.ജെ. അബ്ദുൾ കലാമോ പിന്നീടുവന്ന പ്രതിഭ പാട്ടീലോ അതിൽ തീർപ്പുകൽപ്പിച്ചില്ല. എന്നാൽ പ്രണബ് മുഖർജി രാഷ്ട്രപതിയായ ശേഷം തള്ളിയ മൂന്നാമത്തെ ദയാഹർജിയായിരുന്നു അഫ്സലിന്റേത്. പ്രണബ് ചുമതലയേറ്റതിനുശേഷം ഇതിനോടകം ഏഴുപേരുടെ ദയാഹർജികൾ തള്ളി.\nഅഫ്സൽ ഗുരുവിന്റെ ദയാഹർജി ഫെബ്രുവരി മൂന്നിനു രാഷ്ട്രപതി തള്ളി. ഒൻപതിനു തൂക്കിക്കൊന്നു. ദയാഹർജികൾ തള്ളിയാൽ അത് പ്രതിയെയും ബന്ധുക്കളെയും അറിയിക്കും. അവർക്ക് വീണ്ടും സുപ്രീം കോടതിയെ സമീപിക്കാൻ അവസരമുണ്ട്. എന്നാൽ അഫ്സൽ ഗുരുവിന്റെ കാര്യത്തിൽ അതുണ്ടായില്ല. അതിനാൽ കോടതിയെ സമീപിക്കാൻ അവസരവും ലഭിച്ചില്ല. തൂക്കിക്കൊല്ലുന്നതിനു മുൻപ് കുടുംബത്തെ കാണാനും അവസരം നൽകിയില്ല.\nഅപ്പീലിന് സമയം നൽകാതിരിക്കുന്നത് ഈയടുത്തു നടപ്പാക്കിയ രണ്ട് വധശിക്ഷകളിലും കണ്ടു. ഒപ്പം ഓർക്കേണ്ട ഒന്നുകൂടിയുണ്ട്. ദയാഹർജികൾ തള്ളിയാൽ 16 ദിവസത്തിനുള്ളിൽ തൂക്കിക്കൊല്ലണം എന്നാണ് നിയമം. എന്നാൽ, വീണ്ടും കോടതിയെ സമീപിച്ച് ശിക്ഷയിൽ ഇളവ് നേടിയവർ നിരവധിയാണ്.\n1993ൽ ഡൽഹി യൂത്ത് കോൺഗ്രസ് ആസ്ഥാനത്തിനടുത്ത് കാർ ബോംബ് സ്‌ഫോടനം നടത്തി ഒൻപതുപേരെ കൊന്ന കുറ്റവാളി ദേവീന്ദർ പാൽ സിംഗ് ഭുല്ലർക്ക് 2002ൽ കീഴ്‌ക്കോടതി വിധിച്ച വധശിക്ഷ 2006 ഡിസംബർ 27ന് സുപ്രീം കോടതി ശരിവച്ചു. 2011 മേയിൽ രാഷ്ട്രപതി ദയാഹർജി തള്ളി. ശിക്ഷ ഇളവ് ചെയ്യണമെന്ന് ആവശ്യപ്പെട്ട് വീണ്ടും കോടതിയിൽ സമർപ്പിച്ച ഹർജി ഇപ്പോഴും തീർപ്പായിട്ടില്ല.\nപഞ്ചാബ് മുഖ്യമന്ത്രിയായിരുന്ന ബിയാന്ത് സിംഗിനെയും മറ്റു 17 പേരെയും 1995ൽ കൊന്ന ബൽവന്ത് സിംഗ് രജോനയെ 2012 മാർച്ച് 31ന് തൂക്കാൻ നിശ്ചയിച്ചിരുന്നു. എന്നാൽ ഒരു സിക്ക് സംഘടന നൽകിയ അപ്പീൽ പരിഗണിച്ച് മാർച്ച് 28 ന് ആഭ്യന്തര വകുപ്പ് ശിക്ഷ നടപ്പാക്കുന്നത് നിർത്തിവച്ചു.\nഅഫ്സൽ ഗുരുവിന്റെ ദയാഹർജി തള്ളുന്നതിന് ഒരു മാസം മുൻപ്, 2005ൽ സുപ്രീം കോടതിയുടെ രണ്ടംഗ ബെഞ്ച് വധശിക്ഷ ശരിവച്ചശേഷം ദയാഹർജിയുടെ തീർപ്പുകാത്ത് ബെൽഗാം ജയിലിൽ കഴിഞ്ഞിരുന്ന സയ്ബണ്ണ നിംഗപ്പ നടികരുടെ അപേക്ഷ ജനുവരി നാലിന് രാഷ്ട്രപതി തള്ളിയിരുന്നു. ആദ്യ ഭാര്യയെ കൊന്ന് ജീവപര്യന്തം അനുഭവിച്ചുകൊണ്ടിരിക്കെ, 1994ൽ പരോളിലിറങ്ങി രണ്ടാം ഭാര്യയെയും മകളെയും കൊന്നിട്ട് ആത്മഹത്യക്ക് ശ്രമിച്ചതിനാണ് കോടതി വധശിക്ഷ വിധിച്ചത്. എന്നാൽ സയ്ബണ്ണയുടെ ദയാഹർജി തള്ളുന്നതിനുമുൻപ്, 2009ൽ മറ്റൊരു കേസിന്റെ വിധി പ്രസ്താവനയ്ക്കിടെ സയ്ബണ്ണയുടെ വിധിയിൽ തെറ്റുപറ്റിയതായി സുപ്രീം കോടതി സമ്മതിച്ചത് പതിനാല് മുൻ ന്യായാധിപന്മാരുടെ ഒരു സംഘം രാഷ്ട്രപതിയുടെ ശ്രദ്ധയിൽപ്പെടുത്തിയിരുന്നു.\nവിധിയിൽ തെറ്റുപറ്റി എന്ന് കോടതി ഏറ്റുപറയുന്ന ഒരേയൊരു കേസല്ല സയ്ബണ്ണയുടേത്. ഇത്തരം പിഴവുകൾക്ക് പകരം നൽകാനുള്ളതാണോ മനുഷ്യജീവൻ!\nഅഫ്സൽ ഗുരുവിന്റെ വധശിക്ഷ നടപ്പാക്കിയ ഉടൻ തന്നെ 1993ൽ കുഴിബോംബ് സ്ഫോടനം നടത്തി 21 പൊലീസുകാരെ കൊന്ന കേസിൽ വീരപ്പന്റെ നാലു കൂട്ടാളികളുടെ ദയാഹർജി തള്ളിയിരുന്നു. എന്നാൽ ശിക്ഷയിളവ് ആവശ്യപ്പെട്ട് സുപ്രീം കോടതിയെ സമീപിച്ച അവരുടെ വധശിക്ഷ താൽകാലികമായി സ്റ്റേ ചെയ്തിരിക്കുകയാണ്. രാജീവ് ഗാന്ധി വധത്തിൽ തൂക്കിക്കൊല്ലാൻ വിധിക്കപ്പെട്ടവരും രാഷ്ട്രപതി ദയാഹർജി തള്ളിയതിനുശേഷം കോടതിയെ സമീപിച്ച് ശിക്ഷ നടപ്പാക്കുന്നതിനെതിരെ സ്റ്റേ വാങ്ങിയിരുന്നു.\nപൊതുസമൂഹത്തിന്റെ പകയാണ് വധശിക്ഷയിലെത്തുന്നതെന്ന് പല വിധികളിലും നമുക്ക് കാണാം. ഈയടുത്ത് നടന്ന ഡൽഹി കൂട്ടമാനഭംഗക്കേസിലും വിധി മറ്റൊന്നാവില്ലെന്ന് പൊതുബോധത്തെ നോക്കി പ്രവചിക്കാനാകും. സ്ത്രീപീഡനത്തിനെതിരെയുള്ള പുതിയ നിയമനിർമ്മാണത്തിനായി ശുപാർശകൾ സമർപ്പിക്കാൻ നിയോഗിച്ച വർമ്മ കമ്മിഷൻ, വധശിക്ഷ ഒഴിവാക്കി നൽകിയ റിപ്പോർട്ടിൽ പല രീതിയിൽ വെള്ളം ചേർത്ത് ഇതേ പൊതുബോധത്തെ തൃപ്തിപ്പെടുത്താൻ വധശിക്ഷകൂടി ചേർത്ത് ഓർഡിനൻസായി പുറത്തിറക്കിയ സർക്കാൻ നീക്കവും നാം കണ്ടതാണ്.\nഅഫ്സൽ ഗുരുവിന്റെ വധശിക്ഷ നടപ്പാക്കിയപ്പോൾ ഉയർന്ന പ്രധാന ആരോപണം കുടുംബത്തെ വിവരമറിയിച്ചില്ല എന്നാണ്. എന്നാൽ പഴിതീർക്കാൻ അയച്ച സ്പീഡ് പോസ്റ്റിന്റെ തുമ്പിൽ പിടിച്ച് അതിൽനിന്ന് ഊരാൻ സർക്കാർ ശ്രമിച്ചു. ഈയൊരു വിവാദത്തോട് മേൽപ്പറഞ്ഞ പൊതുബോധത്തിന്റെ പ്രതികരണം ഇങ്ങനെയാണ് - "അവർ പാർലമെന്റ് ആക്രമിച്ചത് കത്തയച്ച് അറിയിച്ചിട്ടായിരുന്നോ?"\nപ്രതികാരയുക്തി മാത്രമുള്ള ഈയൊരു ചോദ്യം ഉയരുമ്പോൾ തീവ്രവാദവും ജനാധിപത്യവും തമ്മിലെന്താണ് വ്യത്യാസം! വധശിക്ഷയ്ക്കെതിരെയുള്ള പ്രസ്താവനകളെ, അതാരുടെ എന്നതനുസരിച്ച് ബാലിശമെന്നും രാജ്യദ്രോഹമെന്നും മുദ്ര കുത്തുന്നതും കാണാം.\nറിഡ്‌ലി സ്‌കോട്ട് സംവിധാനം ചെയ്ത ഓസ്കാർ അവാർഡ് നേടിയ ‘ഗ്ലാഡിയേറ്റർ’ എന്ന സിനിമയിൽ കൊളോസിയത്തിലെ പോരുകൾ കാണാം. പോരിന്റെ അവസാനം തോറ്റവന്റെ വിധി നിർണയിക്കേണ്ടത് ചക്രവർത്തിയാണ്. അതിനായി അവിടെ കൂടിയ ജനാവലിയുടെ അഭിപ്രായം ആരായും. അപ്പോൾ 'കൊല്ലവനെ, കൊല്ലവനെ' എന്ന് ഒരേ സ്വരത്തിൽ ആക്രോശിക്കുന്ന കാണികളെ കാണാം. പലപ്പോഴും മാദ്ധ്യമശ്രദ്ധയിൽ വരുന്ന ക്രൂരമായ കുറ്റകൃത്യങ്ങളുടെ കേസുകളിലൊക്കെയും ഇത്തരത്തിലുള്ള യുക്തിരഹിതവും കേവലവികാരാധിഷ്ഠിതവുമായ ആക്രോശങ്ങളാണ് കോടതിവിധികളെ നിർണയിക്കുന്നതെന്നതിന് തെളിവുകൾ അനവധിയാണ്. പലപ്പോഴും പൊതുബോധത്തെ തൃപ്തിപ്പെടുത്താനുള്ള വ്യഗ്രതയിൽ യഥാർത്ഥ കുറ്റവാളികൾ രക്ഷപ്പെടുകയും ചെയ്യുന്നു.\nമറ്റെല്ലാക്കാര്യങ്ങളിലും അമേരിക്കയെയും യൂറോപ്പിനെയും മാതൃകയായി ചൂണ്ടിക്കാട്ടുന്നവർ, ഈയൊരു കാര്യത്തിൽ ലോകത്തെ ഏറ്റവും അപരിഷ്‌കൃതമായ -പൊതുജനമദ്ധ്യത്തിൽ വധശിക്ഷ നടപ്പാക്കുന്ന- രീതിയെ മാതൃകയാക്കണം എന്ന് ഊറ്റംകൊള്ളും.\nവധശിക്ഷയോട് വിയോജിക്കാൻ ഈ ഒരു വരിമാത്രം മതി - "ഒരു കുറ്റകൃത്യം കൊണ്ട് മറ്റൊരു കുറ്റകൃത്യത്തെ ന്യായീകരിക്കാനാവില്ല." 'നിയമപ്രകാരമുള്ള വധ'ത്തെ അംഗീകരിക്കുന്നവരോട് ഒന്നുകൂടി പറയാം - "ഹിറ്റ്‌ലർ ജർമനിയിൽ ചെയ്തതതൊക്കെയും നിയമപ്രകാരം ശരിയായിരുന്നു."\n1) Arundhati Roy, A perfect day for democracy, The Hindu, Dated Feb 10, 2013\n2) T. R. Andhyarujina, An execution most foul, The Hindu, Dated Feb 19, 2013\n3) 1,455 persons awarded death penalty in India from 2001 to 2011, Asian Centre for Human Rights, Dated Feb 14, 2013\n4) Vengeance isn’t justice, The Hindu, Dated Feb 10, 2013\n(കേരളകൗമുദി ഓൺലൈനിൽ പ്രസിദ്ധീകരിച്ചത്)\nPosted by Rakesh S at 9:31 PM\nLabels: afsal guru, ajmal kasab, capital punishment, death penalty, politics, social issue\nI do not know if Afzal Guru was completely innocent. But there was clearly many many rotten factors in that investigation.\nTehelka had many brilliant articles.\nWhat to do - we haveacourt which rules based on 'faith' (in Babri Masjid ruling), and popular sentiments.\nYea, When it's based on faith and popular sentiments, just stop playing with lives of others :)


സിപിഎം പ്രാദേശിക നേതാവിന്റെ തിരോധാനം; പൊലീസിനോട് വിശദീകരണം തേടി ഹൈക്കോടതി | Missing case of CPM leader: High court seek police explanation\nസിപിഎം പ്രാദേശിക നേതാവിന്റെ തിരോധാനം; പൊലീസിനോട് വിശദീകരണം തേടി ഹൈക്കോടതി\nകാണാതായി ഒരുമാസം കഴിഞ്ഞിട്ടും പൊലീസിന് സൂചനകള് ഒന്നും കിട്ടിയില്ല. പിന്നാലെ കുടുംബം ഹൈക്കോടതിയെ സമീപിച്ചു. ഹര്‍ജി പരിഗണിച്ച കോടതി പൊലീസിന് നോട്ടീസ് അയച്ചു.\nAlappuzha, First Published Oct 30, 2021, 8:34 AM IST\nആലപ്പുഴ: സിപിഎം (CPM) ആലപ്പുഴ തോട്ടപ്പള്ളിയിലെ സിപിഎം പ്രാദേശിക നേതാവിന്റെ (CPM Local leader) തിരോധാനത്തില് പൊലീസിനോട് (Police) ഹൈക്കോടതി (High court) വിശദീകരണം തേടി. സിപിഎം പൂത്തോപ്പ് ബ്രാഞ്ച് അംഗം സജീവന്റെ ഭാര്യ സവിതയുടെ ഹേബിയസ് കോര്‍പ്പസ് (habeas corpus) ഹര്‍ജിയിലാണ് കോടതിയുടെ ഇടപെടല്. സജീവനെ കാണാതായിട്ട് ഒരുമാസം പിന്നിട്ടു.\nസെപ്റ്റംബര് 29നാണ് മത്സ്യത്തൊഴിലാളിയായ സജീവനെ കാണാതാകുന്നത്. കാണാതായി ഒരുമാസം കഴിഞ്ഞിട്ടും പൊലീസിന് സൂചനകള് ഒന്നും കിട്ടിയില്ല. പിന്നാലെ കുടുംബം ഹൈക്കോടതിയെ സമീപിച്ചു. ഹര്‍ജി പരിഗണിച്ച കോടതി പൊലീസിന് നോട്ടീസ് അയച്ചു. ഡിജിപിക്കടക്കം അയച്ച നോട്ടീസില് ഒരാഴ്ചക്കകം വിശദീകരണം നല്‍കണമെന്നാണ് നിര്‍ദേശം. ബ്രാഞ്ച് സമ്മേളനത്തിന്റെ തലേന്ന് സജീവനെ കാണാതായതിന് പിന്നില് സിപിഎമ്മിലെ വിഭാഗീയതയെന്നാണ് ബന്ധുക്കളുടെ ആരോപണം.\nഔദ്യോഗിക വിഭാഗത്തിനെതിരെ നീങ്ങാതിരിക്കാന് സജീവനെ മാറ്റിയതാണെന്നും ആക്ഷേപം ഉയര്‍ന്നിരുന്നു.\nകഴിഞ്ഞ ദിവസം നടന്ന ബ്രാഞ്ച് സമ്മേളനം ഔദ്യോഗിക പക്ഷം പിടിച്ചു. അന്വേഷണം ഊര്‍ജ്ജിതമാക്കണം എന്നാവശ്യപ്പെട്ട് മുന്‍മന്ത്രി ജി സുധാകരന് ജില്ലാ പൊലീസ് മേധാവിയെ കണ്ടിരുന്നു. പാര്‍ട്ടിയില് ഒറ്റപ്പെട്ട് നില്‍ക്കുന്ന ജി സുധാകരന്റെ ഇടപെടല് ഔദ്യോഗിക പക്ഷത്തിനെതിരായ നീക്കമെന്നാണ് സൂചന.\nLast Updated Oct 30, 2021, 8:34 AM IST\nMissing case of CPM leader: High court seek police explanation.


റോയൽ ചലഞ്ചേഴ്സ് ബാംഗ്ലൂരുവിന് വഴികാട്ടാൻ ഗാരി കിർസ്റ്റനും ആശിഷ് നെഹ്റയും - IPL 2018: Ashish Nehra, Gary Kirsten join RCB coaching staff\nഐപിഎല്ലിൽ കന്നിക്കിരീടം തേടിയുള്ള യാത്രയിൽ വഴികാട്ടാൻ ഗാരി കിർസ്റ്റനെയും ആശിഷ് നെഹ്റയെയും ഒപ്പംകൂട്ടി ബാംഗ്ലൂർ റോയൽ ചലഞ്ചേഴ്സ്\nബെംഗളൂരു: ഐപിഎല്ലിൽ കന്നിക്കിരീടം തേടിയുള്ള യാത്രയിൽ വഴികാട്ടാൻ ഗാരി കിർസ്റ്റനെയും ആശിഷ് നെഹ്റയെയും ഒപ്പംകൂട്ടി ബാംഗ്ലൂർ റോയൽ ചലഞ്ചേഴ്സ്. വരാനിരിക്കുന്ന സീസണിൽ ബാംഗ്ലൂർ ടീമിന്റെ കോച്ചിങ് സ്റ്റാഫിനൊപ്പം ഇരുവരും ഉണ്ടാകും. ടീമിന്റെ ബാറ്റിങ് പരിശീലകനായും ഉപദേശകനുമായിട്ടാണ് ഗാരി കിർസ്റ്റനെ ടീമിൽ എടുത്തിരിക്കുന്നത്. ബോളിങ് പരിശീലകനാണ് ആശിഷ് നെഹ്റയെ നിയമിച്ചിരിക്കുന്നത്.\nഇതിനു മുമ്പ് ഐപിഎല്ലില് ഡല്‍ഹി ഡെയര്‍ഡെവിള്‍സ് കോച്ചായി പ്രവര്‍ത്തിച്ച കിര്‍സ്റ്റന് നിലവില് ബിഗ് ബാഷില് ഹോബാര്‍ട്ട് ഹറികെയിന്‍സിന്റെ കോച്ചായി പ്രവര്‍ത്തിക്കുകയാണ്. കഴിഞ്ഞ സീസൺ വരെ ഐപിഎല്ലിൽ കളിച്ച ആശിഷ് നെഹ്റയുടെ പരിചയസമ്പത്ത് ടീമിന് മുതൽക്കൂട്ടാകുമെന്നാണ് റോയൽ ചലഞ്ചേഴ്സ് ബാംഗ്ലൂർ ഉടമകളുടെ കണക്ക് കൂട്ടൽ. ട്വന്റി-20യിലെ ഏറ്റവും മികച്ച ഇന്ത്യൻ ബോളർമാരിൽ ഒരാളാണ് നെഹ്റ.\nഅതേസമയം, റോയൽ ചലഞ്ചേഴ്സ് ബാംഗ്ലൂരിന്റെ മുഖ്യപരിശീലകനായി ഡാനിയൽ വെട്ടോറി തുടരും. ന്യൂസിലൻഡ് താരം വിട്ടോറിക്ക് കീഴിലായിരിക്കും കിർസ്റ്റനും നെഹ്റയും പ്രവർത്തിക്കുക.\nജനുവരി 27, 28 തീയതികളില് നടക്കുന്ന ഐപിഎല് മെഗാ ലേലത്തിനുള്ള തയ്യാറെടുപ്പിലാണ് ടീമുകളെല്ലാം. വിരാട് കോഹ്‌ലി, ക്രിസ് ഗെയിൽ, ഡിവില്ലിയേഴ്സ് എന്നീ താരങ്ങളെ ബെംഗളൂരു നിലനിർത്തുമെന്നാണ് സൂചന. മുംബൈ ഇന്ത്യൻസ് താരം ഹാർദിഖ് പാണ്ഡ്യയെ തങ്ങളുടെ പാളയത്തിൽ എത്തിക്കാനും റോയൽ ചലഞ്ചേഴ്സ് അധികൃതർ ശ്രമിക്കുന്നുണ്ട്.\nഐപിഎല്ലിൽ ഇതുവരെ കിരീടം നേടാൻ റോയൽ ചലഞ്ചേഴ്സ് ബാംഗ്ലൂരിന് സാധിച്ചിട്ടില്ല.3തവണ ഫൈനലിൽ എത്തിയെങ്കിലും രണ്ടാം സ്ഥാനം കൊണ്ട് തൃപ്തിപ്പെടേണ്ടി വന്നു ഇവർക്ക്.\nTags: IPL, IPL 2017\nദേശീയ മെഡിക്കൽ കമ്മിഷൻ ബിൽ സ്റ്റാൻഡിങ് കമ്മിറ്റിക്ക് വിട്ടു, ഡോക്ടർമാർ സമരം അവസാനിപ്പിച്ചു\nഭൂമി വിവാദം: വിഷയം സീറോ മലബാർ സിനഡ് ചർച്ച ചെയ്തേക്കും\nവിലക്കിന് പിന്നാലെ അഭിമാനനേട്ടവുമായി കഗീസോ റബാഡ\nകൊൽക്കത്ത നൈറ്റ് റൈഡേഴ്‌സ് ക്യാപ്റ്റനെ പ്രഖ്യാപിച്ചു; ഗംഭീറിന്റെ പകരക്കാരൻ വിക്കറ്റ് കീപ്പർ ബാറ്റ്സ്‌മാൻ\n‘ക്രിക്കറ്റ് വിദേശ കളിയാണ്, ഇന്ത്യന് സംസ്‌കാരമല്ല’; ഐപിഎല്ലിന് പരസ്യം നല്‍കില്ലെന്ന് പതഞ്ജലി\nക്രിക്കറ്റ് ലോകത്തിന് മുന്നിൽ നാണംകെട്ട് തലതാഴ്ത്തി കെഎൽ രാഹുൽ\nഐപിഎല്ലിൽ ഡിആര്‍എസ് അവതരിപ്പിക്കാന് ബിസിസിഐയുടെ പച്ചക്കൊടി\nകൊൽക്കത്ത കരുതിവച്ചോളൂ, ഡൽഹിയെ നയിക്കുന്നത് ഗംഭീറാണ്\n‘എന്ന്? എവിടെ? എങ്ങനെ?’; ആരാധകരുടെ ആശങ്കകള്‍ക്ക് വിരാമമിട്ട് തങ്ങളുടെ നായകനെ പ്രഖ്യാപിക്കാനൊരുങ്ങി കൊല്‍ക്കത്ത; അറിയേണ്ടതെല്ലാം


World cup Final: Akhtar predicts winner - Malayalam MyKhel\n» ലോകകപ്പ്: കിരീടമാര്‍ക്ക്? പിന്തുണ അവര്‍ക്ക്... പക്ഷെ ചാംപ്യന്മാര് അവരാവില്ല!! അക്തറിന്റെ പ്രവചനം\nലോകകപ്പ്: കിരീടമാര്‍ക്ക്? പിന്തുണ അവര്‍ക്ക്... പക്ഷെ ചാംപ്യന്മാര് അവരാവില്ല!! അക്തറിന്റെ പ്രവചനം\nUpdated: Sunday, July 14, 2019, 11:05 [IST]\nലണ്ടന്: ലോക ക്രിക്കറ്റിലെ പുതിയ രാജാക്കന്‍മാര് ആരെന്നു ഇന്നറിയാം. ക്രിക്കറ്റിന്റെ മെക്കയാ ലോര്‍ഡ്‌സില് ഇന്നു വൈകീട്ട് മൂന്നു മണിക്ക് ആരംഭിക്കുന്ന കലാശക്കളിയില് ആതിഥേയരായ ഇംഗ്ലണ്ടും കഴിഞ്ഞ തവണത്തെ റണ്ണറപ്പായ ന്യൂസിലാന്‍ഡും മാറ്റുരയ്ക്കും. കന്നിക്കിരീടം സ്വപ്‌നം കണ്ടാണ് ഇരുടീമുകളും അങ്കത്തട്ടിലിറങ്ങുന്നത്.\nഇംഗ്ലണ്ട് നേരത്തേ തന്നെ കിരീട ഫേവറിറ്റുകളില് മുന്‍നിരയിലുള്ള ടീമാണെങ്കില് ന്യൂസിലാന്‍ഡിന്റെ ഫൈനല് പ്രവേശനം അപ്രതീക്ഷിതമായിരുന്നു. ഇന്നു നടക്കാനിരിക്കുന്ന ഫൈനല് ത്രില്ലറില് ആരായിരിക്കും ചാംപ്യന്‍മാരാവുകയെന്ന് പ്രവചിച്ചിരിക്കുകയാണ് പാകിസ്താന്റെ മുന് ഇതിഹാസ പേസറായ ഷുഐബ് അക്തര്.\nഇന്നത്തെ ഫൈനലില് തന്റെ പിന്തുണ ന്യൂസിലാന്‍ഡിനായിരിക്കുമെന്ന് അക്തര് വ്യക്തമാക്കി. എന്നാല് ചാംപ്യന്‍മാരാവുക ഇംഗ്ലണ്ടായിരിക്കുമെന്ന് അദ്ദേഹം ചൂണ്ടിക്കാട്ടി.\nടോസ് ലഭിച്ചാല് ആദ്യം ബാറ്റ് ചെയ്ത് വന് സ്‌കോര് പടുത്തുയര്‍ത്തുകയെന്ന തന്ത്രമായിരിക്കും ഇംഗ്ലണ്ട് പരീക്ഷിക്കുക. ശക്തമായ ബാറ്റിങ് നിരയും അവര്‍ക്കുണ്ട്. ഓപ്പണര്‍മാരായ മാര്‍ട്ടിന് ഗുപ്റ്റിലും ഹെന്റി നിക്കോള്‍സും മികച്ച തുടക്കം നല്‍കിയാല് മാത്രമേ ന്യൂസിലാന്‍ഡിനു പ്രതീക്ഷയ്ക്കു വകയുള്ളൂവെന്നും അക്തര് പറഞ്ഞു.\nഇംഗ്ലണ്ട് ചരിത്രം കുറിക്കും\nവലിയ മല്‍സരങ്ങളില് സമ്മര്‍ദ്ദം വലിയ ഘടകം തന്നെയാണ്. ഇംഗ്ലണ്ട് വമ്പന് ടീമാണ്. കന്നി ഏകദിന ലോകകപ്പ് സ്വന്തമാക്കി ലോര്‍ഡ്‌സില് ഇംഗ്ലണ്ട് ചരിത്രം കുറിക്കുമെന്നാണ് കരുതുന്നത്.\nകളിയുടെ എല്ലാ മേഖലയിലും മികവ് പുലര്‍ത്തിയാല് മാത്രമേ ന്യൂസിലാന്‍ഡിന് ജയിക്കാന് കഴിയുകയുള്ളൂ. മാര്‍ട്ടിന് ഗുപ്റ്റില് വലിയ ഇന്നിങ്‌സ് കളിക്കേണ്ടതും അവരെ സംബന്ധിച്ച് ഏറെ നിര്‍ണായകമാണെന്നും അക്തര് വിശദമാക്കി.\nബട്‌ലറെ നേരത്തേ ഇറക്കണം\nഇംഗ്ലണ്ടിന്റെ വിക്കറ്റ് കീപ്പറും വെടിക്കെട്ട് താരവുമായ ജോസ് ബട്‌ലറെ ബാറ്റിങില് നേരത്തേ ഇറക്കണമെന്ന് അക്തര് നിര്‍ദേശിച്ചു. നേരത്തേ ക്രീസിലെത്തിയാല് വലിയ ഇന്നിങ്‌സുകള് കളിക്കാന് ബട്‌ലര്‍ക്കു കഴിയും.\nഫൈനല് തീര്‍ച്ചയായും ത്രില്ലിങ് തന്നെയായിരിക്കും. ബാറ്റിങ് തകര്‍ച്ചയാണ് ഫൈനലില് കാണുന്നതെങ്കില് താന് നിരാശനാവുമെന്നും അക്തര് പറഞ്ഞു.\nRead more about: icc world cup 2019 world cup 2019 england newzealand shoaib akhtar final lords ഐസിസി ലോകകപ്പ് 2019 ലോകകപ്പ് 2019 ഇംഗ്ലണ്ട് ന്യൂസിലാന്‍ഡ് ഷുഐബ് അക്തര് ഫൈനല് ലോര്‍ഡ്‌സ്


Email OF The Day: 04/22/12\n[www.keralites.net] à´®àµ€à´¨àµâ€ à´®àµà´³à´•à´¿à´Ÿàµà´Ÿ à´•à´£àµà´£àµ‚à´°àµâ€ à´°àµà´šà´¿à´¯àµà´Ÿàµ† à´µà´¿à´ªàµâ€Œà´³à´µà´¨à´¾à´Ÿàµâ€Œ\nമീന് മുളകിട്ട കണ്ണൂര് രുചിയുടെ വിപ്‌ളവനാട്\nകണ്ണൂരിലെ പയ്യന്നൂര് ടൗണിലെത്തിയാല് സഹകരണാശുപത്രിക്കു സമീപം ചെന്നു രാജീവ് ഹോട്ടല് അന്വേഷിക്കുക നാടന് കോഴികളുടേതു മാത്രമായ വിഭവങ്ങള് നമുക്കായി കാത്തിരിക്കുന്നു. സാദാ കോഴി ബിരിയാണിക്കു പുറമെ കോഴിക്കരള്‍പത്തിരി, കോഴിക്കാല്‍പത്തിരി, ഇറച്ചിപ്പത്തിരി എന്നിവയാണു പ്രധാനം. കോഴിയുടെ പേരിട്ടുളള ഏതു പാര്‍ട്ട്‌സും ചേര്‍ത്തു പത്തിരിയാക്കി വിളമ്പി ഞെട്ടിക്കും. എക്‌സ്ക്ലൂസീവ്‌ലി ഫോര് പത്തിരി. നഗരസഭയുടെ അവശിഷ്‌ടകൂനയിലേക്കു നാടന്‍കോഴികളുടേതു മാത്രമായ വലിയ ചാക്ക് 'വേസ്‌റ്റ്' സംഭാവന ചെയ്യുന്നുണ്ട് ഹോട്ടല്. കൃത്യമായി അവ സംസ്‌കരിച്ചു മാതൃക കാണിക്കുന്നു അവര്. ജില്ലയില് ഏതൊക്കെ ഭാഗത്തുനിന്നു നാടന് കോഴികളെ കിട്ടുമെന്നതിന്റെ വിശദാംശം ഫോണ് നമ്പര് സഹിതം കടയുടെ ചെറിയ മേശപ്പുറത്തുനിന്നു കിട്ടും.\nബ്രണ്ണന് കോളജിനും ഹെര്‍മന് ഗുണ്ടര്‍ട്ടിനും പേരുകേട്ട തലശേരിക്കടുത്തുളള ധര്‍മടത്തു ചൂടോടെ 'മീന് മുളകിട്ടത്' എന്ന സ്‌പെഷല് വിഭവം വിളമ്പുന്ന ഹോട്ടലാണു ശ്രീവത്സം ചായക്കട. കേരളാക്രിക്കറ്റിന്റേയും കേരളസര്‍ക്കസിന്റെയും 'തല'യായ തലശേരിയിലെ മൊയ്‌തുപ്പാലം ഇറങ്ങിയാല് 'ശ്രീവത്സം' ചായക്കടയില് എത്തിചേരാം.\nനിങ്ങളെപ്പോഴെങ്കിലും കളളുഷാപ്പില് കയറിയിട്ടുണ്ടോ?\nഇതെന്തു ചോദ്യാ മാഷേ? ഇങ്ങനെയൊക്കെ ചോദിച്ചാ എന്താ പറയ്വാ?\nഎന്നല്ലേ വിഷമിക്കുന്നത്. കള്ളുഷാപ്പില് കയറുന്നതു മോശവും ബാറില് കയറുന്നതു ഭൂഷണവുമാകുന്ന നാട്ടില് ഇങ്ങനെയല്ലാതെ പിന്നെയെങ്ങനാ പരുങ്ങുക. ശരിയാണു കേരളത്തിലെ കള്ളുഷാപ്പുകളില് വ്യത്യസ്‌തവും ഒറ്റപ്പെട്ടതുമായ പല വിഭവങ്ങളൂം ലഭ്യമാണ്. എന്തു ചെയ്യാം? പൂസാവാന് തയാറായവര്‍ക്കു മാത്രമേ അവ രുചിക്കാനുളള ഭാഗ്യം കിട്ടാറുളളു. ഒന്നു പൂസസായതിന്റെ തുടര്‍ച്ചയാവണം ഭക്ഷണം കഴിക്കുന്നത് എന്നതിനാല് വിഭവത്തിന്റെ രുചി ഇന്നു വരെ കൃത്യമായി വിനിമയം ചെയ്യപ്പെട്ടിരിക്കില്ല. കണ്ണൂര് ജില്ലയില് പഴയങ്ങാടിക്കടുത്തു 'ചെവിടിച്ചാല്' എന്ന സ്‌ഥലത്തെ കള്ളുഷാപ്പിലെ ചിക്കന് കറിയും വെളളയപ്പവും ഗംഭീരം. ബാക്കിയുണ്ടെങ്കില് കപ്പയും ലഭിക്കും .\nകളളുകുടിച്ചു കഴിഞ്ഞവര്‍ക്കു മാത്രമാണു ചിക്കന്‍കറി. എങ്കിലും അതു മാത്രമായി ചോദിച്ചാല് 'കോന് ബനേക കരോര്‍പതി'യിലെന്നപോലെ ചില ചോദ്യങ്ങള്‍ക്കു കൃത്യമായി ഉത്തരം നല്‍കിയാല് ചിക്കന് കിട്ടും. ചോദ്യങ്ങള് ഇവയാണ്: ഏട്‌ന്ന് ബരണ്? ഏട്‌ക്ക് പോണ്? കള്ള് ബേണ്ടേ ?\nകണ്ണൂരിലെതന്നെ ഏഴിമലയുടെ താഴെ കുന്നരുകുളം സ്‌റ്റോപ്പിനടുത്തായി സ്‌ഥിതി ചെയ്യുന്ന കള്ളുഷാപ്പിലെ വിഭവങ്ങള് ബലേഭേഷെന്നു 'കള്ളുകുടിയന്'മാര് മാത്രമല്ല സാക്ഷ്യപ്പെടുത്തുന്നത്. ഏഴിമല നാവിക അകാദമിയില്‍നിന്ന് ഒളിച്ചും പാത്തും പതുങ്ങിയും ആരുമിവിടെ വരാറില്ലെന്നതാണു കടയുടെ സങ്കടം.\nകണ്ണൂര് - തളിപ്പറമ്പ് റോഡിലെ കുറ്റികോല് കള്ളുഷാപ്പ്. കല്ലുമ്മക്കായ വറുത്തത്, ബീഫ് ഉലത്തിയത് എന്നിവ സൂപ്പര് സ്‌റ്റാറുകള് . വറത്തരച്ചുവയ്‌ക്കുന്ന ഇവിടത്തെ ഞണ്ടുകറി പെട്ടെന്നു തീരുമെന്നതിനാല് ഉടന്‍വച്ചു പിടിക്കുക കുറ്റിക്കോലിലേക്ക്.\nകണ്ണൂരില് എന്താ കളളുഷാപ്പുകള് മാത്രമേ ഉള്ളോ എന്നു സംശയിക്കാന് വരാന് വരട്ടെ രാവിലെ 11 മണിക്കു ശേഷം മാത്രം തുറക്കുന്ന ഒണ്ടേന് ഹോട്ടല് , കവിത സിനിമാതിയേറ്ററിനു പുറകിലാണ്. ചോറും മീന്‍പൊരിച്ചതും മറക്കില്ലൊരിക്കലും!\nഇന്ത്യന് ദേശീയതയെ അപമാനിക്കുകയാണ് എന്നു തോന്നിപ്പിക്കുന്ന ഒണക്കന് ഭാരതി ഹോട്ടല് കണ്ണൂര് റെയില്‍വേ സ്‌റ്റേഷനടുത്താണ്. ഇവിടത്തെ രുചിയറിഞ്ഞാല് അപമാനമല്ല, അഭിമാനമാണ് ഉണരുക. പുട്ടും ചെറുപയറും കഴിച്ചു. മട്ടന് ചാപ്‌സ് കൊളളാം...\nചൊക്ലിയിലെ മാരാങ്കണ്ടിയില് ചെന്നു ഭാസ്‌കരേട്ടന്റെ ഹോട്ടല് അന്വേഷിക്കുക. അകത്തു കയറി ചിക്കന്‍ഫ്രൈ ഓര്‍ഡര് ചെയ്യുക. നാടന്‍രുചിയുടെ ഒരു പറുദീസയിലായിരിക്കും നിങ്ങള് എത്തുക. വൈകുന്നേരം മാത്രമാണു പ്രവര്‍ത്തനം.\nതലശേരി ലോഗ്നസ് റോഡിലെ പാരീസ് ഹോട്ടലിലെ ബിരിയാണി, സമോസ, പഴം നിറച്ചത് എന്നിവ തനിമയുളള നാട്ടുരുചിയുടെ പകര്‍പ്പണെന്ന് അവിടത്തെ സുഹൃത്തുകള് നല്ലതു പറയുന്നു.\nസുനാമി പോലെ പ്രകൃതി നടത്തിയ ഭീകരമായ തിരിച്ചടിയില്‍നിന്നു മനുഷ്യന് ചിലതൊക്കെ പഠിക്കുന്നുണ്ടെന്നാണു ലേഖകന്റെ തോന്നല് .\nപ്രകൃതിയുടെ ജീവനതാളം തകര്‍ക്കാതെ ജീവിക്കേണ്ടുന്നതിന്റെ ആവശ്യകതയാണു സാരംഗിലെ ഗോപാലകൃഷ്‌ണന്- വിജയലക്ഷ്‌മി ദമ്പതികളും വയനാട്ടിലെ കെ.ജെ. ബേബിയും മറ്റും സ്വന്തം ജീവിതം കൊണ്ടു നമ്മെ പഠിപ്പിച്ചത്. രാജ്യാന്തര വനവര്‍ഷം, വവ്വാല് വര്‍ഷം എന്നൊക്കെ പറഞ്ഞുകൊണ്ട് ഐക്യരാഷ്‌ട്ര സംഘടന ലോക ജനതയില് നടത്താന് ശ്രമിച്ച ബോധവത്‌കരണം എങ്ങനെയോ പുതിയ തലമുറയിലെ കുട്ടികളില് എത്തിയെന്നു തോന്നുന്നു. പരിസ്‌ഥിതി സൗഹൃദത്തിന്റെ പൊടിപ്പുകള് ഇന്നു പല തരത്തിലായി അവിടെയുമിവിടെയും കാണാന് കഴിയുന്നുണ്ട്. അത്തരമൊന്നാണു കണ്ണൂര്-തലശ്ശേരി റോഡില് സഹകരണാശുപത്രിക്കു സമീപമുളള 'നികുഞ്‌ജം' യോഗ മാസ്‌റ്ററും പരിസ്‌ഥിതി പ്രവര്‍ത്തകനുമായ രാജീവന് നടത്തുന്ന പ്രകൃതി ഭക്ഷണശാലയാണിത്. അധികം വേവിക്കാത്ത, പോഷകാംശം നഷ്‌ടപ്പെടുത്താത്ത പച്ചക്കറികളാണ്‌ഇവിടെയുളളത്. നിങ്ങള് ജീവിതത്തിലിന്നു വരെ കഴിച്ചിട്ടില്ലാത്ത സ്‌പെഷല് വെജിറ്റേറിയന് ഊണു 'നികുഞ്‌ജം' ഒരുക്കും. പലതരം ചമ്മന്തികള് ലഭിക്കും ഇവിടെ മുളപ്പിച്ച ചെറുപയര് മാത്രമേ ഉപയോഗിക്കൂ. വിവിധതരം പായസങ്ങള് തയാറാക്കുന്നതില് വിദഗ്‌ധനായ രാജീവന് മാസ്‌റ്റര് 'നികുഞ്‌ജ'ത്തിലുണ്ടെങ്കില് മിക്കവാറും ഉണ്ടാവാറില്ല... സാമൂഹ്യപ്രവര്‍ത്തനവുമായി പുറത്തായിരിക്കും. ഒരു സംവാദവും ആകാം.\nതലശേരി ബസ് സ്‌റ്റാന്‍ഡിലെ മോഡേണ് ഹോട്ടലിലെ ഉച്ചയൂണും മട്ടന് ചാപ്‌സുമാണു പ്രമാദം!\nതലശേരി- കൂത്തുപറമ്പ് റൂട്ടില് എരഞ്ഞോളിപാലത്തിനടുത്തു ലക്ഷമിയേട്ടത്തി നമ്മെ കാത്തിരിക്കുന്നതു വടക്കന്‍ഭാഷയില് രാഷ്‌ട്രീയം പറയാന് മാത്രമല്ല, നാടന് ഉച്ചയൂണു വിളമ്പി നമ്മുടെ മുഖത്തു വിരിയുന്ന സംതൃപ്‌തി ആരാഞ്ഞു കൊണ്ടാണ്. നന്ദി... ലക്ഷമിയേട്ടത്തി... നന്ദി....\nപേരാവൂര് രാജധാനി ഹോട്ടലിന് എതിര്‍വശത്തെ തട്ടുകട കപ്പബിരിയാണിക്കു പ്രസിദ്ധം.\nകൂത്തുപറമ്പില്‍നിന്നു കണ്ണൂര് പോകുന്ന വഴി 'കിണവക്ക്' എന്നൊരു സ്‌ഥലമുണ്ട്. ഒരു പ്രഭാതത്തിലാണവിടെയെത്തിയത്. സ്‌ഥലപ്പേരു കണ്ടു ചുറ്റും നോക്കിയെങ്കിലും കണ്ടതു 'കല്ലു കഫെ' എന്നെഴുതിയ ചെറിയ ബോര്‍ഡാണ്. അകത്തു കയറി ഇരുന്നപ്പോള്, ചോദ്യമൊന്നുമില്ല, മുന്നില് വെല്ലക്കാപ്പിയും അവില് കുഴച്ചതും റെഡി. ഉത്തമമായ പ്രഭാതഭക്ഷണം. 'കല്ലു കഫെ' എന്ന പേരിന്റെ ചരിത്രം ചോദിച്ചറിയണമെന്നുണ്ടായിരുന്നു. നടന്നില്ല. കടയില് തിരക്കേറുന്നതുതന്നെ കാരണം. ഇവിടെനിന്നു രണ്ടു കിലോമീറ്റര് പിന്നിട്ടപ്പോള് പേരില്ലാത്തൊരു കട. ചോറും മീന് കറിയും സ്‌പെഷല്. എല്ലാവരും സ്വാദോടെ കഴിക്കുന്നു. ഇന്‍വെസ്‌റ്റിഗേഷന് നടത്തിയപ്പോള് ഒരു രഹസ്യം വീണു കിട്ടി. തലേന്നു വച്ച ഭക്ഷണമാണു വിളമ്പുന്നത്. ഇതിവിടത്തെ ചിട്ട. തലെന്നു രാത്രിതന്നെ മീന്‍കറി മാത്രമല്ല ചോറും വയ്‌ക്കുന്നു. പിറ്റേന്നു രാവിലെ അതു വിളമ്പുന്നു. തലേന്നത്തേതാണെങ്കിലും നാവില് അതുണ്ടാക്കുന്ന രുചി... ഹൊ... അപാരം\n[www.keralites.net] A Wonderful Message\n[www.keralites.net] Morris Goodman The Miracle Man\nThe Secret Teacher, Morris Goodman\nMorris Goodman is an amazing man. In fact they call him The Miracle Man."\nMorris had it all. He was one of the most successful insurance agents in the country. It had started with MET Life where Morris had become their No. 1 agent. He had success, fame, fortune, andabrand new airplane\nHis recovery is so remarkable. It's understandable why they call him The Miracle Man."\n[www.keralites.net] The Little Annoyances\nWhen you let little problems get you down, then you give the\nbig problems the power to overwhelm you.\nWhen you constantly cpomplain about things that don't really matter,\nyou compromise your ability to successfully handle the things\nthat do matter.\nWhenever your day get interrupted by an unexpected annoyance,\nYou can let it poison your whole attitude, or can actually use it\nto make you more positive and powerful.\nDecide to laugh at little problems, and see each one As an oppotunity\nfor growth. Every minor annoyance that you quickly and successfully\nhandle will strengthen your confidence.\nThat strong confidence will be extremely valuable\nwhenamajor problem comes along.\nEven more importantly, that same confidence enables you\nto reach whatever goals you set for yourself.\nIf you're already in the habit of moving forward through the little challanges,\nthat momentum will serve you well when the big challanges arrive.\nEvery small problem provides you withaway to increase your positive momentum.\nA day that is filled with little annoyances isaday that is rich with opprtunities\nfor real and lasting growth.\nWelcome those opprtunities withasmile, and one by one\n[www.keralites.net] Important Discoveries


ഒരിടവേളയ്ക്ക് ശേഷം മമ്മൂട്ടി വീണ്ടും ആ വേഷത്തില്! സേതു ചിത്രത്തിലെ മമ്മൂട്ടിയുടെ കഥാപാത്ര രഹസ്യം | Mammootty-Sethu Movie: Here Are A Few Updates! - Malayalam Filmibeat\nഒരിടവേളയ്ക്ക് ശേഷം മമ്മൂട്ടി വീണ്ടും ആ വേഷത്തില്! സേതു ചിത്രത്തിലെ മമ്മൂട്ടിയുടെ കഥാപാത്ര രഹസ്യം\n| Published: Thursday, January 5, 2017, 13:29 [IST]\nതിരക്കഥാകൃത്ത് സേതു സംവിധാനം ചെയ്യുന്ന പുതിയ ചിത്രത്തില് മമ്മൂട്ടി നായകനായി എത്തുന്നുവെന്ന് അറിഞ്ഞതാണ്. ദ ഗ്രേറ്റ് ഫാദര്, പുത്തന് പണം എന്നീ ചിത്രങ്ങളുടെ തിരക്കുകള് കഴിഞ്ഞാലുടന് മമ്മൂട്ടി സേതു ചിത്രത്തില് അഭിനയിക്കും.\nഅടുത്തിടെ മാധ്യമത്തിന് നല്‍കിയ അഭിമുഖത്തില് സംവിധായകന് സേതു ചിത്രത്തെ കുറിച്ചും മമ്മൂട്ടിയുടെ കഥാപാത്രത്തെ കുറിച്ചും വെളിപ്പെടുത്തി. റിപ്പോര്‍ട്ടുകള് അനുസരിച്ച് ചിത്രം ഒരു കോമഡി എന്റര്‍ടെയ്‌നറാണെന്നാണ് അറിയുന്നത്.\nഒരു സാധരണക്കാരന്റെ വേഷത്തിലാണ് ചിത്രത്തില് മമ്മൂട്ടി അഭിനയിക്കുന്നത്. അടുത്തിടെ മാസ് ലുക്കില് ആരാധകരെ ഞെട്ടിച്ച മമ്മൂട്ടി സാധാരണക്കാരന്റെ വേഷത്തില് പ്രത്യക്ഷപ്പെടുന്നുവെന്ന പ്രത്യേകത കൂടിയുണ്ട്.\nകുട്ടനാടിന്റെ പശ്ചാത്തലത്തിലാണ് ചിത്രം ഒരുക്കുന്നത്. ചിത്രത്തിലെ നായികയെയോ മറ്റ് കഥാപാത്രങ്ങള് ആരൊക്കെയാണെന്നോ ഇതുവരെ പുറത്ത് വിട്ടിട്ടില്ല. ഈ മാസാവസാനം തന്നെ ചിത്രത്തിന്റെ ഷൂട്ടിങ് ആരംഭിക്കുമെന്നാണ് അറിയുന്നത്.\nയുവനടന് ഉണ്ണി മുകുന്ദനും ചിത്രത്തിന്റെ ഭാഗമാകുന്നുണ്ട്. സംവിധായകന് സേതുവിന്റെ സംവിധാന സഹായിയായി പ്രവര്‍ത്തിക്കുന്നത് ഉണ്ണി മുകുന്ദനാണ്. ഇത് ആദ്യമായാണ് ഉണ്ണി മുകുന്ദന് ക്യാമറയ്ക്ക് പിന്നില് പ്രവര്‍ത്തിക്കുന്നത്.\nലീലയ്ക്ക് ശേഷം രഞ്ജിത്ത് സംവിധാനം ചെയ്യുന്ന പുത്തന് പണം എന്ന ചിത്രത്തിന്റെ തിരക്കിലാണിപ്പോള് മമ്മൂട്ടി. പുത്തന് പണത്തിന് ശേഷം ശ്യം ദര് സംവിധാനം ചെയ്യുന്ന ചിത്രത്തിലും മമ്മൂട്ടി അഭിനയിക്കും.\nRead more about: mammootty puthan panam sethu unni mukundan malayalam film malayalam cinema malayalam movie news മലയാളം സിനിമ മമ്മൂട്ടി പുത്തന് പണം ഉണ്ണി മുകുന്ദന്\nStory first published: Thursday, January 5, 2017, 13:29 [IST]


വിവാഹത്തിനായി പുറപ്പെട്ട പങ്കാളികളെ വെടിവച്ചു കൊലപ്പെടുത്തി; ദുരഭിമാനക്കൊലയെന്ന് സംശയം | inasuspected case of honour killing couples shot dead in haryana – News18 Malayalam\nവിവാഹത്തിനായി പുറപ്പെട്ട പങ്കാളികളെ വെടിവച്ചു കൊലപ്പെടുത്തി; ദുരഭിമാനക്കൊലയെന്ന് സംശയം\nകൊല്ലപ്പെട്ട യുവതിയുടെ അമ്മാവനായ കുൽദീപ് സിംഗ് ആണ് കൃത്യം നടത്തിയതെന്നാണ് പൊലീസ് പറയുന്നത്. കുൽദീപ് സിംഗ്, മകൻ കപിൽ കുമാർ എന്നിവർ ഉൾപ്പെടെ അഞ്ചുപേരെ അറസ്റ്റ് ചെയ്തിട്ടുണ്ട്\nLast Updated : December 31, 2020, 07:00 IST\nഛണ്ഡീഗഡ്: വിവാഹച്ചടങ്ങുകൾക്കായി പുറപ്പെട്ട പങ്കാളികളെ നടുറോഡിൽ വെടിവച്ചു കൊലപ്പെടുത്തി. ഹരിയാനയിലെ റോത്തക്കിൽ കഴിഞ്ഞ ദിവസമായിരുന്നു ഞെട്ടിക്കുന്ന സംഭവം. പൂജ (27), രോഹിത് (25) എന്നിവരാണ് കൊല്ലപ്പെട്ടത്. രോഹിതിന്‍റെ സഹോദരന് മോഹിതിന് ഗുരുതര പരിക്കേറ്റിട്ടുണ്ട്. ഇയാൾ നിലവിൽ ചികിത്സയിലാണ്. ആരോഗ്യനില തൃപ്തികരമെന്നാണ് ആശുപത്രി അധികൃതർ പറയുന്നത്.\nകൊല്ലപ്പെട്ട യുവതിയുടെ അമ്മാവനായ കുൽദീപ് സിംഗ് ആണ് കൃത്യം നടത്തിയതെന്നാണ് പൊലീസ് പറയുന്നത്. കുൽദീപ് സിംഗ്, മകൻ കപിൽ കുമാർ എന്നിവർ ഉൾപ്പെടെ അഞ്ചുപേരെ അറസ്റ്റ് ചെയ്തിട്ടുണ്ട്. രോഹിതിന്‍റെ പിതാവ് നൽകിയ പരാതിയുടെ അടിസ്ഥാനത്തിൽ കൊലപാതകക്കുറ്റത്തിനാണ് ഇവർക്കെതിരെ കേസ് രജിസ്റ്റർ ചെയ്തിരിക്കുന്നത്.\nAlso Read-റോഡിലൂടെ നടന്നു പോകുന്നതിനിടെ ബൈക്ക് ഇടിച്ചു തെറിപ്പിച്ചു; മൂന്നുവയസുകാരിക്ക് ദാരുണാന്ത്യം\nദുരഭിമാനക്കൊലയാണിതെന്നാണ് സംശയിക്കുന്നത്.' പ്രതിയെ ചോദ്യം ചെയ്ത് വരികയാണ്. പ്രഥമദൃഷ്ട്യാ ഇതൊരു ദുരഭിമാനക്കൊലയാണെന്നാണ് സംശയിക്കുന്നത്. മറ്റു സാധ്യതകളും പരിശോധിക്കുന്നുണ്ട്' ഡിഎസ്പി സജ്ജൻ സിംഗ് വ്യക്തമാക്കി. പൊലീസ് പറയുന്നതനുസരിച്ച്, കൊല്ലപ്പെട്ട പൂജ വിവാഹമോചിതയാണ്. അനാഥയായ ഇവർ വസ്തു ഇടപാടുകാരനായ അമ്മാവന് കുൽദീപിന്‍റെ സംരക്ഷണയിലാണ് കഴിഞ്ഞിരുന്നത്. ഇതിനിടയിലാണ് രോഹിതുമായി പ്രണയത്തിലാകുന്നത്.\nAlso Read-ഇതരസംസ്ഥാന ലോട്ടറി കേരളത്തിൽ വിൽക്കാമെന്ന് ഹൈക്കോടതി; നിയമഭേദഗതി റദ്ദാക്കി\nരോഹിതിന്‍റെ പിതാവ് നൽകിയ പരാതി അനുസരിച്ച് കുൽദീപ് തന്നെയാണ് യുവാവിന്‍റെ ബന്ധുക്കളെ വിവാഹച്ചടങ്ങുകൾക്കായി ക്ഷണിക്കുന്നത്. കോർട്ട് മാര്യേജിനായിരുന്നു നീക്കം. ' പിന്നീട് ഇയാൾ ഇവരെ വിളിച്ച് വിവാഹത്തിന് മുമ്പ് ചില കാര്യങ്ങൾ ചർച്ച ചെയ്യാൻ മഹര്‍ഷി ദയാനന്ദ് യൂണിവേഴ്സിറ്റിക്ക് സമീപം എത്താൻ ആവശ്യപ്പെട്ടു. യുവാവും കുടുംബവും ഇവിടെയെത്തിയതോടെ ഇവരുടെ കാറിന് നേരെ വെടിയുതിർക്കുകയായിരുന്നു' പൊലീസ് വ്യക്തമാക്കി. ഗുരുതരമായി പരിക്കേറ്റ രോഹിത്തിനെയും സഹോദരനെയും ആശുപത്രിയിൽ എത്തിച്ചെങ്കിലും രോഹിത് മരണത്തിന് കീഴടങ്ങി.\nAlso Read-കൂട്ടബലാത്സംഗത്തിന് ഇരയായ യുവതിയെ നാടുകടത്താൻ പ്രമേയം പാസാക്കി മഹാരാഷ്ട്രയിലെ പഞ്ചായത്ത്\nഅതേസമയം മറ്റൊരു കാറിലായിരുന്ന പൂജയെ കുൽദീപിന്‍റെ മകനാണ് ആക്രമിച്ചത്. വെടിയേറ്റ യുവതി സംഭവസ്ഥലത്തു തന്നെ മരിച്ചു. സംഭവത്തിന്‍റെ സിസിറ്റിവി ദൃശ്യങ്ങൾ ലഭിച്ചതായി പൊലീസ് അറിയിച്ചു. അന്വേഷണം പുരോഗമിക്കുകയാണ്.\nFirst published: December 31, 2020, 07:00 IST\nGanja Seized | സ്കൂട്ടറിൽ കഞ്ചാവ് കടത്താൻ ശ്രമം; രണ്ട് യുവാക്കൾ പിടിയി


പതാക ഉയര്‍ത്തുന്നതിന് മോഹന് ഭഗവത്തിനെ വിലക്കിയ സംഭവം: പ്രധാനമന്ത്രിയുടെ ഓഫീസ് വിശദീകരണം തേടി - Muhimmath\nപതാക ഉയര്‍ത്തുന്നതിന് മോഹന് ഭഗവത്തിനെ വിലക്കിയ സംഭവം: പ്രധാനമന്ത്രിയുടെ ഓഫീസ് വിശദീകരണം തേടി\nന്യൂഡല്‍ഹി: സ്വാതന്ത്ര്യ ദിനത്തില് ആര്‍എസ്എസ് മേധാവി മോഹന് ഭാഗവത് പതാക ഉയര്‍ത്തുന്നതിന് വിലക്കേര്‍പ്പെടുത്തിയ സംഭവത്തില് പ്രധാനമന്ത്രിയുടെ ഓഫീസ് വിശദീകരണം തേടി. ബിജെപി ജില്ലാ പ്രസിഡന്റ് നല്‍കിയ പരാതിയിലാണ് വിശദീകരണം തേടിയത്. മറുപടി ആവശ്യപ്പെട്ട് ചീഫ് സെക്രട്ടറിക്കാണ് നോട്ടീസ് അയച്ചത്.\nപാലക്കാട്ടെ സ്‌കൂളിലെ സ്വാതന്ത്ര്യദിനാഘോഷ ചടങ്ങില് പതാക ഉയര്‍ത്തുന്നതിനായിരുന്നു വിലക്ക്. എന്നാല് വിലക്ക് ലംഘിച്ച് മോഹന് ഭഗവത് പതാക ഉയര്‍ത്തുകയും ചെയ്തു. എയ്ഡഡ് സ്‌കൂളുകളില് രാഷ്ട്രീയ നേതാക്കള് സ്വാതന്ത്ര്യ പതാക ഉയര്‍ത്തുന്നത് ചട്ടലംഘനമാണെന്ന് ചൂണ്ടിക്കാട്ടി ജില്ലാ കലക്ടറാണ് വിലക്കേര്‍പ്പെടുത്തിയത്.\nജനപ്രതിനിധികള്‍ക്കോ പ്രധാന അധ്യാപകനോ പതാക ഉയര്‍ത്താമെന്നും രാഷ്ട്രീയ നേതാക്കളെ എയ്ഡഡ് സ്‌കൂളുകളില് പതാക ഉയര്‍ത്താന് ചട്ടങ്ങള് അനുവദിക്കുന്നില്ലെന്നായിരുന്നു കലക്ടര് ചൂണ്ടിക്കാട്ടിയത്.\nഇക്കാര്യം ഉന്നയിച്ച് സ്‌കൂള് അധികൃതര്‍ക്കും എസ്.പിക്കും ആര്.എസ്.എസ് നേതൃത്വത്തിനും കലക്ടര് നോട്ടീസ് നല്‍കുകയും ചെയ്തു. എന്നാല് വിലക്ക് മറി കടന്ന് ആര്‍എസ്എസ് നേതൃത്വം ചടങ്ങുമായി മുന്നോട്ടുപോകുകയായിരുന്നു. ചടങ്ങില് ദേശീയഗാനത്തിനു പകരം ദേശീയഗീതമായ വന്ദേമാതരം ആലപിച്ചതും വിവാദമായിരുന്നു. ഇത് നാഷണല് ഫളാഗ് കോഡിന്റെ ലംഘനമാണെന്ന് പരാതി ഉയര്‍ന്നിരുന്നു.


''എന്താ കോഴിമൂപ്പാ ഇന്നത്തെ കൂവലിന് ശക്തി പോരായിരുന്നല്ലോ''\nചോദ്യം കേട്ട് പുറകിലേക്ക് തിരിഞ്ഞു തന്റെ തനതായ ശൈലിയിൽ\nകുട്ടനാടിനെ വലത്തോട്ടും ഇടതൊട്ടും\nതല തിരിച്ചു അടിമുടി ഒന്ന് നോക്കി.\nഹേ.... ഞാന് കൂവിയെന്നോ ,ഇയാള്‍ക്ക് ഇതെന്തു പറ്റി..കോഴിമൂപ്പൻ പിറുപിറുത്തു.\nഇയാള് ഇവടത്ത് കാരനോന്നുമല്ലേ\nഇയാള്‍ക്ക് ലോകത്തിന്‍റെ മാറ്റങ്ങളൊന്നും അറിഞ്ഞൂടെ.\n"എന്ത് പറ്റി ശബ്ദത്തിന്"\nകുട്ടനാട് ചോദ്യം വിണ്ടും കോഴിമൂപ്പന്‍റെ മുന്നില് എറിഞ്ഞിട്ടു.\n"ഡാ ... വയസ്സ നിങ്ങള് ഏത് കാലത്താണ് ജീവിക്കുന്നത്.\nഇപ്പോ സ്മാര്‍ട്ട് കാലമാണ ഡോ\nഅതായത് ന്യൂ ജനറേഷന്\nഇക്കാലത് നമ്മളെ കൂവല് കെട്ടല്ല മനുഷ്യര്\nമൊബൈലിലെ റിംഗ് ട്യൂൺ കോഴികളുടെ കൂവല് കേട്ടാണ് എഴുന്നേൽക്കുന്നത്.\nഅത് മനസ്സിലാക്കിയ ഞാന് കൊല്ലം ഒരുപാടായി ഒന്ന് ഉച്ചത്തില് കൂവിയിട്ട് ...എന്‍റെ സങ്കടം ആരോട് പറയാനാ.\nഅതും പറഞ്ഞു കോഴി മൂപ്പന് തെങ്ങിന് തോപ്പിലേക്ക് നടന്നു...\nഅന്നേരം ഇത് കേട്ട കുട്ടനാട് ഒന്ന് കരയാൻ മടിച്ചു നിന്നു...\nപോസ്റ്റ് ചെയ്തത് Habeeb Rahman Kunnil ല് March 14, 2018\nഒരു തിമിംഗലം പോയിട്ട്\nഒരു കുഞ്ഞു മത്സ്യം പോലും\nഅതിനെ തൊട്ട് നോക്കിയില്ല,\nചൂണ്ടയ്ക്കും കൈക്കും ഇടയിലുള്ള\nചരടിന് ബലം പോരാ എന്നായിരുന്നു\nപോസ്റ്റ് ചെയ്തത് Habeeb Rahman Kunnil ല് November 08, 2017\nപ്രവാസങ്ങള്‍ക്ക് ഇടവേള നല്‍കി\nസ്വന്തം കൂടാരത്തില് ചേക്കേറുമ്പോള്\nനല്ല അത്തര് മണമായിരുന്നു അവർക്ക്\nഅവര് സഞ്ചരിച്ച പ്രവാസ വഴിയിലൂടെ\nചോര നീരാക്കിയ വിയര്‍പ്പിന്‍റെ മണമായിരുന്നു എന്ന്.\nപോസ്റ്റ് ചെയ്തത് Habeeb Rahman Kunnil ല് January 10, 2017\nകൊതിയേറും മോഹങ്ങള് തന്നു.\nമൊഴിഞ്ഞു നീ അകലുമ്പോള്,\nപിടയുന്ന മനസ്സുമായി നിന്നു.\nകുളിരുന്ന നിലാവുള്ള രാത്രിയില്-\nതിരയെണ്ണി അകലെ ഞാന്\nപോസ്റ്റ് ചെയ്തത് Habeeb Rahman Kunnil ല് July 12, 2016\nകൂടെ പോരുന്നോ എന്ന് ചോദിച്ചപ്പോള് ഒരു മടിയും കൂടാതെ ഒരു പരിഭവവും ഇല്ലാതെ എന്നോടുള്ള വിശ്വാസത്തില് കൂടെ ഇറങ്ങി വന്നു.\nആ യാത്രയിലെ വഴിക്കാഴ്ചകൾ കണ്ട്\nഞാൻ മുന്നിലും അവൾ പിന്നിലുമായി നടന്നു.\nവയലും ,തോടും, പാലവും കടന്ന് ഒരുപാട് ദൂരം ആ യാത്ര തുടര്‍ന്നു.\nലക്ഷ്യമില്ലാത്ത ആ യാത്ര അവള്‍ക്ക് അത്ര ബോധിച്ചില്ല .\nഅവൾ ആ യാത്രയുടെ പകുതിക്ക് വെച്ച് കൂടെ പോരാന് മടി കാണിച്ചു,\nഅത് മാത്രമല്ല "എവിടേക്കാ"? എന്ന ചോദ്യമുയര്‍ത്തി അവള് എന്നെ ഒന്ന് നോക്കി.\nഞാൻ അവളുടെ ആ ചോദ്യത്തിന് ഉത്തരമെന്നോണം ഒന്ന് പുഞ്ചിരിച്ചു .\nഎന്നിട്ട് കൂടെ പോരാൻ പറഞ്ഞു\nകുറച്ചു ദൂരം കൂടി നടന്നു . അപ്പോഴേക്കും ആ യാത്ര അവള്‍ക്ക് ശരിക്കും മടുത്തിരിന്നു .പാതിവഴിയില് അവള് ആ യാത്ര അവസാനിപ്പിച്ചു.\nകൂടെ പോരാന് വിളിച്ചിട്ടും അവള് കൂട്ടാക്കിയില്ല.\nയാത്രയുടെ ലക്ഷ്യം പറയാതെ എനി ഒരടി മുന്നോട്ടില്ല എന്നവള് ശഠിച്ചു. എന്നാല് അവളുടെ ആ വാശിക്ക് മുന്നിൽ എനിക്ക് മുട്ട് മടക്കേണ്ടി വന്നു.\nഅടുത്ത് ചെന്ന് തല തലോടിക്കൊണ്ട് എല്ലാം തുറന്നു പറഞ്ഞു.\n"ശങ്ക വേണ്ട , കുറച്ചു ദൂരം കൂടി നടന്നാൽ ആ വടക്ക് ഭാഗത്ത് ഒരു കുന്നിന് ചെരുവുള്ള കാര്യം നിനക്കറിയാലോ . അവിടെ നല്ല പച്ച പുല്ലു തളിർത്തിട്ടുണ്ട്\nഅവിടെ ചെന്ന് നിനക്ക് വയറു നിറയെ പച്ചപ്പുല്ല് കഴിക്കാം."\nഇത് കേട്ടതും തന്‍റെ മടിയൊക്കെ കളഞ്ഞ്\nആ കുന്നിൻ മുകളിലേക്ക് ആഹ്ലദത്തോടെ എനിക്ക് മുന്നേ എന്നെയും വലിചിഴച്ചു കൊണ്ട് അവൾ ഓടി . ഞാൻ പിറകെയും ....\nപോസ്റ്റ് ചെയ്തത് Habeeb Rahman Kunnil ല് June 11, 2016\nഅക്ഷരമുറ്റം മിഴി തുറന്നു ഇനിയുള്ള നാളുകള് അക്ഷരങ്ങള് കൊണ്ട് കളിച്ചും ചിരിച്ചു ഒപ്പം കരഞ്ഞും അക്ഷരമുറ്റം ഉത്സവലഹരിയിലാകും. പുതിയ ന...


പ്രിയദര്‍ശിനി തേയില ഫാക്ടറി നവീകരണത്തിന് 1.82 കോടിയുടെ പദ്ധതി | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nപ്രിയദര്‍ശിനി തേയില ഫാക്ടറി നവീകരണത്തിന് 1.82 കോടിയുടെ പദ്ധതി\nPublished on Mon, 09/17/2012 - 11:44 ( 34 weeks6days ago) (+)(-) Font Size\nമാനന്തവാടി: ആദിവാസികളെ പുനരധിവസിപ്പിച്ച പഞ്ചാരക്കൊല്ലി പ്രിയദര്‍ശിനി തേയില തോട്ടത്തിലെ പ്രവര്‍ത്തനം നിലച്ച ഫാക്ടറി പുനരുദ്ധരിക്കാന് 1.82 കോടി രൂപയുടെ പദ്ധതി തയാറായി. ‘കാറ്റ്കോ’ ആണ് പദ്ധതി തയാറാക്കിയത്. സര്‍ക്കാറിന്‍െറ അനുമതി ലഭിക്കുന്നതോടെ രണ്ടാഴ്ചക്കകം ടെന്‍ഡര് നടപടികള് പൂര്‍ത്തീകരിക്കും. മാര്‍ച്ച് മാസത്തോടെ യന്ത്രങ്ങളുടെ തകരാറുകള് പരിഹരിച്ച് അടുത്ത സാമ്പത്തിക വര്‍ഷം മുതല് ഫാക്ടറി പ്രവര്‍ത്തനം തുടങ്ങാനാണ് ലക്ഷ്യമിടുന്നത്. ഫാക്ടറി പ്രവര്‍ത്തനം തുടങ്ങിയാല് പ്രിയദര്‍ശിനിയിലെ ചപ്പിന് പുറമെ കെ.എഫ്.ഡി.സിയുടെ സഹകരണം കൂടി ഉറപ്പുവരുത്തിയാണ് പ്രവൃത്തിക്കുക. ഇതു സംബന്ധിച്ച് കെ.ഫ്.ഡി.സിയുമായി ധാണയിലെത്തിയിട്ടുണ്ട്.\nഇവിടെ ഉല്‍പാദിപ്പിക്കുന്ന ചായപ്പൊടികള് റെയില്‍വേ കൗണ്ടര് വഴിയും സപൈ്ളകോ വഴിയും വിതരണം ചെയ്യാനുള്ള നടപടികള് ആരംഭിച്ചിട്ടുണ്ട്. ഇതു സംബന്ധിച്ച് ഇരു സ്ഥാപന മേലധികാരികളുമായി പ്രാഥമിക ചര്‍ച്ചകള് നടന്നുകഴിഞ്ഞു. ദിനംപ്രതി 15 കിലോ ചപ്പ് ഫാക്ടറി പ്രവര്‍ത്തനത്തിന് ആവശ്യമായി വരുമെന്നാണ് പ്രതീക്ഷ. കെ.എഫ്.ഡി.സിയുടെയും പ്രിയദര്‍ശിനിയുടെയും ചപ്പുകള് തികയാതെ വന്നാല് ചെറുകിട തേയില കര്‍ഷകരുടെ ചപ്പുകള് വാങ്ങാനുള്ള തീരുമാനവുമായിട്ടുണ്ട്. 2005ല് ആണ് ഫാക്ടറി അടച്ചുപൂട്ടിയത്. ലാഭകരമല്ലെന്ന കാരണത്താലായിരുന്നു അത്. എന്നാല്, അന്നത്തെ മാനേജ്മെന്‍റിന്‍െറ കെടുകാര്യസ്ഥതയും അഴിമതിയുമാണ് ഫാക്ടറി പൂട്ടാന് കാരണമെന്ന് ആരോപണമുയര്‍ന്നിരുന്നു. മന്ത്രി പി.കെ. ജയലക്ഷ്മി തോട്ടം സന്ദര്‍ശിച്ചപ്പോഴാണ് ഫാക്ടറി തുറക്കാന് ഒരുകോടി രൂപ അനുവദിച്ചത്. എന്നാല്, കിറ്റ്കോ ഫാക്ടറിയില് നടത്തിയ പരിശോധനയില് 1.82 കോടി രൂപ വേണ്ടിവരുമെന്നാണ് കണ്ടെത്തിയത്. ഈ തുക പട്ടികവര്‍ഗ ക്ഷേമവകുപ്പ് അനുവദിച്ചിട്ടുണ്ട്.


1 അക്കാലത്തു യെഹൂദാ തന്റെ സഹോദരന്മാരെ വിട്ടു ഹീരാ എന്നു പേരുള്ള ഒരു അദുല്ലാമ്യന്റെ അടുക്കൽ ചെന്നു;\n4 അവൾ പിന്നെയും ഗർഭംധരിച്ചു ഒരു മകനെ പ്രസവിച്ചു; അവന്നു ഔനാൻ എന്നു പേരിട്ടു.\n7 യെഹൂദയുടെ ആദ്യജാതനായ ഏർ യഹോവേക്കു അനിഷ്ടനായിരുന്നതുകൊണ്ടു യഹോവ അവനെ മരിപ്പിച്ചു.\n8 അപ്പോൾ യെഹൂദാ ഔനാനോടു: നിന്റെ ജ്യേഷ്ഠന്റെ ഭാര്യയുടെ അടുക്കൽ ചെന്നു അവളോടു ദേവരധർമ്മം അനുഷ്ഠിച്ചു, ജ്യേഷ്ഠന്റെ പേർക്കും സന്തതിയെ ഉളവാക്കുക എന്നു പറഞ്ഞു.\n9 എന്നാൽ ആ സന്തതി തന്റേതായിരിക്കയില്ല എന്നു ഔനാൻ അറികകൊണ്ടു ജ്യേഷ്ഠന്റെ ഭാര്യയുടെ അടുക്കൽ ചെന്നപ്പോൾ ജ്യേഷ്ഠന്നു സന്തതിയെ കൊടുക്കാതിരിക്കേണ്ടതിന്നു നിലത്തു വീഴ്ത്തിക്കളഞ്ഞു.\n10 അവൻ ചെയ്തതു യഹോവേക്കു അനിഷ്ടമായിരുന്നതുകൊണ്ടു അവൻ ഇവനെയും മരിപ്പിച്ചു.\n24 ഏകദേശം മൂന്നുമാസം കഴിഞ്ഞിട്ടു: നിന്റെ മരുമകൾ താമാർ പരസംഗംചെയ്തു, പരസംഗത്താൽ ഗർഭിണിയായിരിക്കുന്നു എന്നു യെഹൂദെക്കു അറിവുകിട്ടി. അപ്പോൾ യെഹൂദാ: അവളെ പുറത്തുകൊണ്ടു വരുവിൻ ; അവളെ ചുട്ടുകളയേണം എന്നു പറഞ്ഞു.\n25 അവളെ പുറത്തു കൊണ്ടുവന്നപ്പോൾ അവൾ അമ്മായപ്പന്റെ അടുക്കൽ ആളയച്ചു: ഇവയുടെ ഉടമസ്ഥനായ പുരുഷനാൽ ആകുന്നു ഞാൻ ഗർഭിണിയായിരിക്കുന്നതു; ഈ മുദ്രമോതിരവും മോതിരച്ചരടും വടിയും ആർക്കുംള്ളതു എന്നു നോക്കി അറിയേണം എന്നു പറയിച്ചു.\n28 അവൾ പ്രസവിക്കുമ്പോൾ ഒരു പിള്ള കൈ പുറത്തു നീട്ടി; അപ്പോൾ സൂതികർമ്മിണി ഒരു ചുവന്ന നൂൽ എടുത്തു അവന്റെ കൈകൂ കെട്ടി; ഇവൻ ആദ്യം പുറത്തുവന്നു എന്നു പറഞ്ഞു.


മധ്യവേനലവധി: കേരളത്തിലേക്ക് കൂടുതല് സര്‍വീസുകളുമായി കര്‍ണാടകം | Bangalore\nമധ്യവേനലവധി: കേരളത്തിലേക്ക് കൂടുതല് സര്‍വീസുകളുമായി കര്‍ണാടകം\nഏപ്രില് ഒന്നിന് സര്‍വീസ് തുടങ്ങും വടകരയ്ക്കുള്ള റിസര്‍വേഷന് തുടങ്ങി\nബെംഗളൂരു: മധ്യവേനലവധിക്ക് നാട്ടില് പോകാനിരിക്കുന്ന മലയാളികള്‍ക്ക് ആശ്വാസമായി കര്‍ണാടക ആര്.ടി.സി.യുടെ പ്രത്യേക സര്‍വീസുകള്. ഈസ്റ്റര്-വിഷു അവധിയോടനുബന്ധിച്ച് പ്രഖ്യാപിച്ച പ്രത്യേക സര്‍വീസുകള് കൂടാതെ മധ്യവേനലവധി പരിഗണിച്ച് കൂടുതല് പ്രത്യേക ബസുകള് കര്‍ണാടക ആര്.ടി.സി. പ്രഖ്യാപിച്ചു. ഏപ്രില് ഒന്നു മുതല് മധ്യവേനലവധി തീരുന്നതു വരെയാണ് കേരളമുള്‍പ്പെടെയുള്ള വിവിധ സംസ്ഥാനങ്ങളിലേക്ക് പ്രത്യേക സര്‍വീസുകള് നടത്തുന്നത്.\nകേരളത്തില് വടകരയിലേക്ക് രാജഹംസ ബസ്സാണ് സര്‍വീസ് നടത്തുന്നത്. ശാന്തിനഗറില് നിന്ന് രാത്രി 7.30നും സാറ്റലൈറ്റ് സ്റ്റാന്‍ഡില് നിന്ന് 8.30നും പുറപ്പെടും. കെങ്കേരിയില് 8.50നും രാജരാജേശ്വരിനഗറില് 10.40നും എത്തും. പിറ്റേദിവസം രാവിലെ വടകരയിലെത്തുന്ന ബസ് തിരിച്ച് രാത്രി എട്ടിന് വടകരയില് നിന്ന് ബെംഗളൂരുവിലേക്ക് പുറപ്പെടും. 480 രൂപയാണ് ടിക്കറ്റ് നിരക്ക്. ഈ ബസ്സിന്റെ ബുക്കിങ് ആരംഭിച്ചു. ഇതുകൂടാതെ മൈസൂരുവില് നിന്ന് എറണാകുളം, തൃശ്ശൂര്, മാനന്തവാടി എന്നിവിടങ്ങളിലേക്കും സര്‍വീസുകളുണ്ടാകും. ഈ ബസ്സുകളിലെ റിസര്‍വേഷന് അടുത്തയാഴ്ച ആരംഭിക്കും. മധ്യവേനലവധിക്ക് നാട്ടില് പോകുന്ന ആയിരക്കണക്കിന് യാത്രക്കാര്‍ക്ക് ആശ്വാസമായിരിക്കുകയാണ് കര്‍ണാടക ആര്.ടി.സി.യുടെ പുതിയ പ്രഖ്യാപനം. ഈസ്റ്റര്-വിഷു അവധിയോടനുബന്ധിച്ച് കര്‍ണാടകം നേരത്തേ 19 പ്രത്യേക സര്‍വീസുകള് പ്രഖ്യാപിച്ചിരുന്നു.\nമധ്യവേനലവധിയോടനുബന്ധിച്ച് ബെംഗളൂരുവില്‍നിന്ന് ഊട്ടിക്ക് ഒരു മള്‍ട്ടി ആക്‌സില് സര്‍വീസും, കടപ്പയിലേക്ക് രണ്ട് വോള്‍വൊ സര്‍വീസും, തിരുപ്പതിക്ക് രണ്ട് എക്‌സ്പ്രസ് ബസ് സര്‍വീസും, കാഞ്ചിപുരത്തേക്ക് ഒരു കൊറോണ സര്‍വീസും, പനജിയിലേക്ക് സ്ലീപ്പര് സര്‍വീസും പ്രഖ്യാപിച്ചിട്ടുണ്ട്. കര്‍ണാടക ആര്.ടി.സി. കൗണ്ടറുകള് വഴിയും ഓണ്‍ലൈനായും ടിക്കറ്റുകള് ബുക്ക് ചെയ്യാം.\nസിദ്ധരാമയ്യയും കുമാരസ്വാമിയും പത്രിക നല്‍കി\nവരയുടെ വിസ്മയം തീര്‍ത്ത് എ.എന്. മോഹന്‍കൃഷ്ണന്റെ ചിത്രപ്രദര്‍ശനം\nബെംഗളൂരു കോര്‍പ്പറേഷനും സംഘടനകളും ഒന്നിക്കുന്നു\nകഠുവ പീഡനം ;പ്രതിഷേധത്തില് പങ്കുചേര്‍ന്ന് നഗരം\nബെംഗളൂരുവില് കേരളഭവന്: ബൈരതി ബസവരാജിന് കേരളസമാജം സ്വീകരണം നല്‍കി\nസി.ബി.ഐ. അന്വേഷണമാവശ്യപ്പെട്ട് ബന്ധുക്കള്\nധ്വനി വനിതാവേദി ഭാരവാഹികള്


International Women's Day: March 8 is meaningless unless mindset changes: അതുവരെ, മാർച്ച് എട്ട് വെറുമൊരു ദിവസം മാത്രം | Indian Express Malayalam\ninternational womens day 2017 march 8 is meaningless unless mindset changes home religion society shahina ek\nInternational Women’s Day: സ്വയം ശക്തിപ്പെടലിന്റെ ഭാഗമായി വേഷവും കാഴ്ചകളും മനോഭാവവും ഒക്കെ മാറുന്നത് നല്ലതു തന്നെ. പക്ഷേ അതിനേക്കാൾ, ഉള്ളിലെവിടെയോ ഭൂരിപക്ഷം പെണ്ണുങ്ങളുമനുഭവിക്കുന്ന ഒരുതരം അരക്ഷിതത്വമുണ്ടല്ലോ, അതില്ലാതാവലാണ് വേണ്ടത്. അതാണ് ശാക്തീകരണം\nUpdated: March 8, 2019 12:21:37 am\nInternational Women’s Day: എല്ലാം പതിവു പടി.\nമാർച്ചു മാസത്തിന്റെ ആദ്യ ആഴ്ച മുതൽക്കു തുടങ്ങിക്കഴിഞ്ഞിട്ടുണ്ട് ഒരുക്കങ്ങൾ. എല്ലാ ദിവസങ്ങളും സവിശേഷ ദിനങ്ങളായാചരിച്ചാചരിച്ച് ഇതിന്റെയൊക്കെ ആധിക്യം കാരണം ഓർത്തു വയ്ക്കാനുള്ള കഴിവ് ആളുകൾക്ക് നഷ്ടപ്പെട്ടു വരികയാണെങ്കിലും മാർച്ച് 8 മറക്കാൻ പറ്റില്ലല്ലോ. ഇത് അവളുടെ ദിവസം. പെണ്ണുങ്ങളുടെ ദിവസം. ആചരിക്കപ്പെടേണ്ടത് തന്നെയാണ്; പ്രതീകാത്മകമായി. പ്രത്യേകിച്ചും പല വിധ സ്ത്രൈണ പ്രതിഷേധങ്ങൾ അലയടിക്കുന്നൊരു സാഹചര്യത്തിൽ. ഒരൊറ്റ ദിവസത്തിന്റെ കാര്യമല്ലേയുള്ളു പരമാവധി ഗംഭീരമാക്കാൻ രാഷ്ട്രീയക്കാരും സാമൂഹ്യ നേതാക്കളും സാംസ്ക്കാരിക തലതൊട്ടപ്പന്മാരും പ്രത്യേകം ശ്രദ്ധ ചെലുത്തേണ്ടതുണ്ട്. അതിഥിക്കസേരയിൽ അലങ്കരിക്കത്തക്കതായ വല്ലതുമൊക്കെയുള്ള പെണ്ണാളെത്തന്നെ ഇരുത്തണം. സാമൂഹികമോ, സംസ്‌ക്കാരികമോ രാഷ്ട്രീയമോ കലയോ നൃത്തമോ നാട്യമോ ഏതു മണ്ഡലത്തിലെങ്കിലും വിളക്ക് തെളിയിച്ച ഒരുത്തിക്കു വേണ്ടിയുള്ള ‘ഉത്രാടപ്പാച്ചിലിലാ’ണ് പല വനിതാ ദിനാഘോഷ സംഘാടകരും.\nപെണ്ണെണ്ണം കൂടുതലുണ്ടായിട്ടും നാളിതു വരെ മുഖ്യമന്ത്രിക്കസേര അലങ്കരിക്കാൻ ഒരു പെണ്ണുമില്ലാതായിപ്പോയ സംസ്ഥാനമാണ്. ‘പെണ്ണുങ്ങൾ വണ്ടികളെപ്പോലെയാണ് റോഡിലിറങ്ങിയാൽ മുട്ടും തട്ടും അപകടം പറ്റും’ എന്ന് പ്രസ്താവനയിറക്കിയ വിചക്ഷണന്മാരുള്ള നാടാണ്. തട്ടിക്കൊണ്ടു പോവലുകൾക്കും ബലാത്സംഗങ്ങൾക്കും പേരു കേട്ട നാടാണ്, ‘ആണുങ്ങളായാൽ അതൊക്കെയുണ്ടാവും’ എന്ന് അത്ര ലളിതമായി വിശദീകരണം തന്നയിടമാണ്. സദാ പെണ്ണിന്റെ പിന്നിൽ സദാചാരക്കാവലുള്ള, ‘ന: സ്ത്രീ സ്വാതന്ത്ര്യമർഹതി’ എന്ന് പണ്ടേ ഉള്ളിലരക്കിട്ടുറപ്പിച്ച നാടാണ്. സ്ത്രീധനമരണം, പെൺശിശുഹത്യ, ബാലികാ വിവാഹം, പെൺപീഡനം, ലിംഗ വിവേചനം എല്ലാറ്റിലും പിന്നോട്ടില്ലെന്ന വാശിയോടെ മുന്നേറുന്ന സംസ്‌കൃതിയാണ്.\nനമ്മൾ ആചരിക്കുക തന്നെ വേണം ഈ ദിനം. കാരണം ഭാരത സ്ത്രീ അമ്മയാണ്, ശക്തിയാണ്, പ്രകൃതിയാണ്. പുരാണങ്ങളും സകല മത ഗ്രന്ഥങ്ങളും അവളെ വാഴ്ത്തിപ്പാടുന്നതിനു കണക്കില്ല. എല്ലാത്തിൽ നിന്നുമുള്ള ഉദ്ധരണികൾ കൂടി ചേർത്തുള്ള വനിതാ രത്നത്തിന്റെയും മറ്റു ആൺ പെൺ ‘വേദീരത്നങ്ങളു’ടെയും ഉജ്ജ്വല പ്രസംഗം. അത് തന്നെയാവും ദിനാചരണ പരിപാടിയുടെ ഹൈലൈറ്റ്.\nInternational Women’s Day: കേട്ടിരിക്കുന്ന പാവം പെണ്ണുങ്ങളുടെ ഞരമ്പുകളിലും അതിലൂടൊഴുകുന്ന ചോരയിലും അത് ചെന്നെത്തുന്ന ഹൃദയത്തിലും വിസ്ഫോടനങ്ങൾ ഉണ്ടാക്കാനാവും വിധം പ്രസംഗ പാടവമുള്ള ധാരാളം നേതാക്കന്മാരുണ്ടല്ലോ. ‘അവന്റെ’ ചരിത്രത്തിൽ നിന്ന് ചില ‘അവളു’മാരെയെങ്കിലും ഈ നേതാക്കന്മാർ വലിച്ചു പുറത്തേക്കിടും. ചരിത്രത്തിലാവട്ടെ പറഞ്ഞു പതം വന്ന കുറച്ചു പേരുകളേയുള്ളൂ എങ്കിലും അതു തന്നെ ആവർത്തിച്ചാവർത്തിച്ചു പറയണം. ഝാൻസി റാണി, റസിയ സുൽത്താന, സരോജിനി നായിഡു, അരുണ ആസഫലി, സുചേതാ കൃപലാനി… ചരിത്രബോധത്തിനനുസരിച്ചു പല കാലങ്ങളിൽ നിന്ന്, മേഖലകളിൽ നിന്ന് പേരുകളെടുക്കാം. ചരിത്രം വിട്ട് വർത്തമാനത്തിൽ നിന്നും ചിലതെടുക്കാം… ഇറോം ശർമിള, ഓങ്‌സാൻ സൂചി ഈ ഭൂത-ഭാവി വർത്തമാനങ്ങൾ ചേർത്തു കൊണ്ട് ഒരു പൊടി മായക്കാഴ്ച കാട്ടാം.\nകാര്യമെന്തായാലും ആനന്ദതുന്ദിലരാവലും അഭിമാനവിജൃംഭിതരാവലും പൂവിട്ടു പൂജിക്കലും ഒക്കെയുമൊക്കെയും വൈകുന്നേരത്തിനു മുൻപേ തീരണം. കാരണം ഭാവശുദ്ധിയുടെ കാര്യത്തിൽ ഒരു വിട്ടുവീഴ്ചയുമില്ല. ഇരുട്ട് വീണു തുടങ്ങിയാൽ വഴി നടക്കുന്നവളെ കുറിച്ച് അത്ര നല്ല മതിപ്പല്ല. ഇരുട്ടത്തു അവളെ കാണുമ്പോൾ, പണിയെടുത്തു തളർന്നവളുടെ വിയർപ്പു മണവും ശരീരതാപവും കടന്നു പോകുമ്പോൾ ഒന്ന് തൊടാൻ, ചായാൻ, ഉരസാൻ, അമർത്താൻ, തട്ടിക്കൊണ്ടു പോവാൻ, നഗ്നത മൊബൈലിൽ പകർത്താൻ, ബലാത്സംഗം ചെയ്യാൻ ഒക്കെ തോന്നിയെന്നിരിക്കും. കാരണഹേതുക്കൾക്കാണ് തടയണ കെട്ടേണ്ടത്. ഇതൊക്കെ മൗനാനുവാദം കൊടുക്കപ്പെട്ട സംഗതികളാണ. ഇതൊന്നും ചെയ്യാൻ മാത്രം ധൈര്യമില്ലെങ്കിൽ ഒരമർത്തി മൂളലോ അശ്ലീലത്തിന്റെ എരിവുപുളിവ് മധുര മസാലകൾ പുരട്ടി ഒരു വാക്കോ നോക്കോ എങ്കിലും കൊടുത്ത് അവളെ പരിഭ്രാന്തയാക്കണം.\nഒറ്റക്കല്ല അവളെങ്കിൽ, കൂടെയുള്ളത് ആൺ വർഗ്ഗത്തിൽ പെട്ട ഒരു ഹതഭാഗ്യനാണെങ്കിൽ ദുർനടത്തപാരമ്പര്യത്തിൽ പെടാതെ അമ്മമാരേ, പെങ്ങന്മാരെ, ഭാര്യമാരെ, പെണ്മക്കളെ കാത്തു സൂക്ഷിക്കാൻ പ്രതിജ്ഞാ ബദ്ധരായ ഒരു സദാചാരസേന കൂടിയുണ്ട്. രാപ്പകലില്ലാതെ കാവൽ നിൽക്കുന്നവർ. പോലീസിനും മീതെ വളർന്നു പന്തലിച്ച,യൂണിഫോമില്ലാത്ത പോലീസ്. വൈകിപ്പോകുന്ന പെണ്ണുങ്ങളുടെ ശരീര ഭാഷയിലുണ്ട് ആ ഭയം. തുടരെ വാച്ചു നോക്കി അയ്യോ പതിവിലും വൈകിയല്ലോ എന്നാരെയൊക്കെയോ ബോധ്യപ്പെടുത്തുന്ന, ഫോൺ വിളിച്ചു കൊണ്ട് ഇറങ്ങുന്നിടത്തു ആളെയുറപ്പാക്കുന്ന, സ്വയം സുരക്ഷിതയാണെന്ന് അവനവനെയും മറ്റുള്ളവരെയും ബോധ്യപ്പെടുത്താൻ ബദ്ധപ്പെടുന്ന സാധാരണ പെണ്ണിന്റെ ശരീര ഭാഷ.\nഇതൊക്കെ ചെയ്യണം. എന്തെന്നാൽ രാത്രികൾ അവൾക്കുള്ളതല്ല. അവൾക്കുള്ളതേയല്ല. കാരണം നിർഭയുണ്ടായത്, സൗമ്യയുണ്ടായത്, നടി ഉപദ്രവിക്കപ്പെട്ടത്, അങ്ങനെ ഒരുപാടൊരുപാട് സംഭവങ്ങളുണ്ടായത് രാത്രിയാത്രകൾ കാരണമാണ്. നേരത്തിനും കാലത്തിനും വീടെത്താഞ്ഞിട്ടാണ്. പെണ്ണിന് പറഞ്ഞ നേരത്ത് പറഞ്ഞു വച്ച പണികൾ ചെയ്യാഞ്ഞിട്ടാണ്. എല്ലിനെണ്ണം കൂടിയാൽ ചിലപ്പോൾ അത് ഒടിച്ചെന്നിരിക്കും. അതൊന്നും പുതിയ കാര്യങ്ങളല്ല. പിന്നെ ശാരീരികമായി ഉപദ്രവിക്കപ്പെട്ടവൾക്ക്, കൊല്ലപ്പെട്ടവർക്ക് അഥവാ ഇരയ്ക്ക് വെറും കയ്യോടെയൊന്നും മടങ്ങേണ്ടി വരുന്നില്ല ഇപ്പോൾ,രാജ്യത്തിന്റെ ഐക്കണുകൾ ആയി അവരാഘോഷിക്കപ്പെടുകയും ആചരിക്കപ്പെടുകയും ചെയ്യുന്ന കാലമാണ്.\nInternational Women’s Day: പ്രതികളുടെ കാര്യത്തിലാണ് മനുഷ്യാവകാശവുമായി ബന്ധപ്പെട്ട ചിന്തകൾക്ക് കൂടുതൽ പ്രാധാന്യം. ‘ഇരയാകൽ ‘ സംഭവിക്കുന്നതാണ്. അതേ നേരം -പ്രതി- (ആ വാക്ക് ഉപയോഗിക്കാമോ എന്നറിയില്ല) കൂടുതൽ പരിഗണ അർഹിക്കുന്നുണ്ട്. കാരണം അവന്റെ സാഹചര്യങ്ങളാണ് അവനെ തെറ്റിലേക്ക് നയിച്ചത്.സാഹചര്യങ്ങളുടെ വെറും ഇര മാത്രമാണ് അവൻ. അങ്ങനെ നോക്കുമ്പോൾ ഭൂമിയിൽ ഇരയും വേട്ടക്കാരനുമില്ല. ഇര മാത്രമേയുള്ളു. മാനസാന്തരമുണ്ടാക്കാൻ അവനെ പരിശീലിപ്പിക്കണം. വിദേശത്തെ പോലെ അതിനുള്ള മികച്ച സംവിധാനങ്ങളും ചികിത്സാ രീതികളും ഇവിടെയങ്ങനെ ഉപയോഗിക്കുന്നില്ല. അതിനുള്ള കഴിവില്ല. സാമ്പത്തിക അവസ്ഥയില്ല. ആകയാൽ തല്ക്കാലം തടിച്ചു കൊഴുത്തു തടവറയിൽ കഴിയട്ടെ. ബാക്കിയൊക്കെ അങ്ങ് ഉണ്ടായിക്കൊള്ളും, വിശേഷിച്ചും മാനസാന്തരം. സംഗതിയിതെല്ലാം മനുഷ്യാവകാശത്തിന്റെ കാര്യമാണല്ലോ.\nവീടെത്തുമ്പോളാണ് ശാക്തീകരണം എന്ന വാക്കിന്റെ ശക്തി കൃത്യമായറിയുക. അപാര ശക്തി വേണം നൂറായിരം കൈകൾ കൊണ്ടുള്ള കാലുകൾ കൊണ്ടുള്ള ട്രപ്പീസ് കളിക്ക്. ആ ട്രപ്പീസു കളിയും പെൺവിധിയുടെ ഭാഗമാണെന്നാണ് വയ്പ്പ്. അത് പരസഹായം അത്രയൊന്നും പ്രതീക്ഷിക്കാതെ നന്നായി കൊണ്ടു പോകാനാവുന്നവർ ഉത്തമ ‘കുടുംബസ്‌ത്രീ’യായി അറിയപ്പെടും. അടുക്കളയുടെ അലങ്കാരം തന്നെ അവളാണല്ലോ. അതവസാനം വരെ അങ്ങനങ്ങു തുടരേണ്ടതുമാണ്. സഹതാപം തോന്നി അഥവാ സ്നേഹം തോന്നി അടുക്കളയിൽ സഹായിക്കാൻ വരുന്ന ആണുങ്ങളുടെ അവസ്ഥയും പലയിടങ്ങളിലും പരിതാപകരമാണ്. അവൻ ഒളിഞ്ഞും തെളിഞ്ഞും പരിഹസിക്കപ്പെടുന്നത് പലപ്പോഴും കണ്ടിട്ടുണ്ട്. അടുക്കള പകുക്കുന്നവൻ പലർക്കുമിപ്പോളും കോന്തൻ തന്നെ.\nഅടുക്കള ആണുങ്ങൾക്ക് പറഞ്ഞതല്ലെന്ന വിശ്വാസമൊക്കെ ന്യൂജൻ പിള്ളേരിൽ മിക്കവരും കാറ്റിൽ പറത്തി നല്ല കുക്കുകളും സ്വത്വവാദികളും സമത്വവാദികളുമൊക്കെയാകുന്ന ആഹ്ലാദക്കാഴ്ച പലയിടത്തും കാണുന്നുണ്ട് .കാര്യങ്ങൾ മാറി വരുന്നുണ്ട് ഇക്കാര്യത്തിലെന്നത് സന്തോഷകരം. അത് ന്യൂനപക്ഷക്കാര്യം. അത് വിടാം. ഭൂരിപക്ഷത്തിന്റെയും അടുക്കളസ്ഥാനപതിത്വം വളരെ ഉറപ്പോടെ അവരുടെ കയ്യിൽ തന്നെയാണ്. ജോലിക്കു പോകണമെന്നുള്ളവർക്ക് പോകാനുള്ള ഒരവസരമൊക്കെ മിക്കയിടത്തും കിട്ടിത്തുടങ്ങിയിട്ടുണ്ട്. പകരം ഇരട്ട നുകം വഹിക്കുന്ന കഴുതകളാവാനുള്ള വലിയ കഴിവ് വേണം. എല്ലാം, എല്ലാം ഔദാര്യങ്ങളിൽ പെടും. സ്വാതന്ത്ര്യവുമായി ബന്ധപ്പെട്ട എല്ലാം.\nവ്യക്തികൾക്ക് മേൽ മതങ്ങൾ ഇത്രയേറെ കുരങ്ങു കളിക്കുന്ന ഒരു കാലം ഉണ്ടായിട്ടില്ലെന്ന് തോന്നുന്നു. മതങ്ങളുടെ അടിച്ചേൽപ്പിക്കലുകളുടെ ഇരകളും ‘അവൾ’ തന്നെയായിരുന്നു. മതങ്ങൾക്ക്, അതേതു മതമായാലും, ഒരു ഫാസിസ്റ് സ്വഭാവമുണ്ട്. ഏതു മതഗ്രന്ഥങ്ങളും പുനർവായിക്കപ്പെടുമ്പോൾ മനുഷ്യരുടെ യാത്ര വല്ലാതെ പിന്നോട്ടേക്കാവുന്നുണ്ട്. പ്രശ്നം മത ഗ്രന്ഥങ്ങളിലല്ല, പുനർവായിക്കുന്നവരുടെ ചിന്തകളിലും ബോധത്തിലുമാണ്. സംരക്ഷണം എന്ന വാക്കു പുനർവായിച്ചു കഴിഞ്ഞപ്പോൾ അത് നിയന്ത്രണമെന്നായത് ആകസ്മികമൊന്നുമല്ല. നിയന്ത്രണവും സംരക്ഷണവും – ആ രണ്ടു വാക്കും അത്രയേറെ സത്യസന്ധതയോടെ ഉപയോഗിക്കപ്പടുന്നതല്ല പലപ്പോഴും. പരിധി വിട്ടുള്ള രണ്ടിന്റെയും പ്രയോഗലക്ഷ്യം അതിരുകൾ വരക്കൽ മാത്രമാണ്. ആ അർത്ഥത്തിൽ രണ്ടു ചതിവാക്കുകളാണവ. പ്രത്യേകിച്ചും ‘സംരക്ഷണം’.\nInternational Women’s Day: സിമോൺ ദെ ബുവ്വെ പറഞ്ഞതു പോലെ ചിറകു മുറിച്ചു കളഞ്ഞു കൊണ്ട്, പറക്കാനാവില്ലെന്നു കുറ്റപ്പെടുത്താൻ എന്തെളുപ്പമാണ് ! വീടകങ്ങൾ അവളോട് പറയുന്നുണ്ട് എപ്പോഴും എപ്പോഴും രണ്ടാമതെന്ന്. ഒതുങ്ങണം, സ്വയം ചെറുതാവണം എന്ന് അത് പഠിപ്പിക്കാതെ പഠിപ്പിക്കുന്നു. ആഗ്രഹങ്ങളാവാം പക്ഷേ വളരെയേറെയാവരുത്. വിജയികളാവാം, പരിധികളില്ലാതെയരുത്. അങ്ങനെയങ്ങനെ പലതും കേട്ടും ചിന്തിച്ചും അറിഞ്ഞും കണ്ടും അറിയാതെ ഉള്ളിൽ പേറുന്ന ഒരു രണ്ടാംകിട പൗരത്വമുണ്ട്; ഭൂരിപക്ഷവും അറിഞ്ഞോ അറിയാതെയോ ഉള്ളിൽ പേറുന്നത്. വീട്ടകങ്ങൾ പഠിപ്പിച്ചതു പോലെ വഴിമാറുന്നുണ്ട്, ഒതുങ്ങിപ്പോകുന്നുണ്ട്,ചെറുതെന്ന് അംഗീകരിക്കുന്നുമുണ്ട്.\nസ്വയം ശക്തിപ്പെടലിന്റെ ഭാഗമായി വേഷവും കാഴ്ചകളും മനോഭാവവും ഒക്കെ മാറുന്നത് നല്ലതു തന്നെ. പക്ഷേ അതിനേക്കാൾ, ഉള്ളിലെവിടെയോ ഭൂരിപക്ഷം പെണ്ണുങ്ങളുമനുഭവിക്കുന്ന ഒരുതരം അരക്ഷിതത്വമുണ്ടല്ലോ, അതില്ലാതാവലാണ് വേണ്ടത്. അതാണ് ശാക്തീകരണം. അതില്ലാതാവൽ ഒരെളുപ്പക്കാര്യമല്ല. ഒരുപാടൊരുപാട് കാര്യങ്ങൾ മാറേണ്ടതുണ്ടതിന്. വീടും, മതവും, സമൂഹവും, മനോഭാവങ്ങളും, വിശ്വാസങ്ങളും, ആണിന്റെയും പെണ്ണിന്റെയും കാഴ്ചപ്പാടുകളും – അങ്ങനെയൊരുപാട്. സമത്വമല്ല, മാനുഷിക പരിഗണനയാണ് ആദ്യമുണ്ടാവേണ്ടത്. അതു വരെ മാർച്ച് 8, വെറുമൊരു ദിവസം മാത്രമാണ് .\nWeb Title: International womens day 2017 march 8 is meaningless unless mindset changes home religion society shahina ek